text:
今朝一早我哋就去咗奧入瀨溪流, 未去到停車處之前, 沿途已經可以見到全部都係雪, 襯起d湖呀, 流水真係好靚!到停咗車, 我哋即刻落去係咁影相, 嘩!d雪好高呀!今日可以話係第一日真真正正咁踩雪,我哋都唔理得咁多啦!著起條滑雪褲就衝落去啦!都幾危險o家!哈哈!不過咁靚唔影多幾張相邊得呀!哈哈!我重驚唔記得奧入瀨咁難記嘅名, 特登買咗罐咖啡要嚟影張相, 上面有寫住奧入瀨o家!幾低能呀!
之後我哋重去咗姚子瀑布同云井瀑布, 不過你哋睇吓條瀑布細條到, 有d重結曬冰添!其實都冇乜嘢睇, 不過向呢個時候, 前面好似發生d嘢喎!唔知咩事呢!重知d車就停曬向到啦!咁我哋就唯有又係咁影係咁影囉!
跟住就去到十和田湖喇!嘩嘩嘩!靚到呢!同尋晚嗰個溫泉比, 真係靚實在太多啦!哈哈!真係冇令我哋失望呀吓!你哋睇吓圍住個湖d山舖曬雪幾靚!個湖重大到好似個海咁呀!行船完全冇問題!等上海d人重覺得個黃浦江懶巴閉咁, 人哋個湖都大到咁呀!行行吓, 我哋重見咗一群天鵝添呀!不過呢, 呢到真係好大風好凍呀!嗱嗱聲影完相, 入番室內食番個火鍋先!
好喇!又係時候起程啦!今次我哋就由青森去志雄最最最期待嘅函館, 函館出名夜景靚!係全球三大夜景之一, 講到好似好勁咁!香港夠係3個入面其中1個啦!我又唔覺好靚喎!都唔知d人成日嚟香港睇d乜!好!又即管睇吓你有幾靚!點知!嘩!一上到去我即刻嘩囉!好靚!真係好靚呀!好似一幅著咗燈嘅地圖咁!人哋嗰d先叫靚囉!香港真係差9皮呀!不過由於我哋部相機新買, 重未好識點影夜景, 所以d相都唔係影得好靚!重搞咗好耐添!但係呢到凍到呢!凍到我哋睇咗一陣就頂唔順, 落番下一層啦!
哈哈!番到酒店, 我又搞自己個頭啦!今晚係春麗頭, 平時向香港諗都唔敢諗整呢d頭呀!哈哈!今晚浸個溫泉都好有feel, 有d假石圍住我哋, 最衰啦!最後一晚浸溫泉啦!佢都唔落雪,唉!真係冇緣呀!唯有寄望下次啦!浸完溫泉沖曬涼, 我哋就去食宵夜喇!本來想試吓導遊介紹嗰架巴士拉麵o家!係向架巴士入面食o家!不果出到去行咗兩轉都唔見巴士出現, 可能巴士司機冇開工啦!結果我哋就去咗一文字喇!都唔錯哎!


c: text/html

text:
記
星期六, reg 埋 barn helper, 唉, 而家一個禮拜返學返9點, 唉, 真係都唔得你死呀, 夜晚十二點就要訓, 唔係第二日一定無精神, 唉......
星期一, 今日返9點, 254Lab, 好開心咁接埋一個人返學(剩係我覺得有o的開心, 人地應該無咁o既感覺), 至於o個個係邊個, 唔想講, 同學o既應該知, 至於個Lab, 一陣就做哂, 話哂第一個Lab, 所以先咁易做, 下個Lab就...... 都唔知點算.
放學, 都係時候去買翻套suit架啦, 見有平, 就買翻套, 比起平價o既牛仔褲, 竟然係會有o岩我o既size呀, 神奇呀, 我大個仔之後以來第一次會第一次買到一條褲係要改短o的架, 有錢買野果然係唔同o的呀下, 但係呢o的野, 短期內都應該唔會再有同樣o既經歷.
星期二, 上晝見完communication tutor, 果然, 個proposal硬係差少少, 但係唔算差咁啦~~ 今日做218個Lab, 夾線, 果然無乜難度, 但係都唔計分o既, 有鬼用咩, 不過就當係聽下書, 記翻o的CCNA啦, 橫掂都應該預o左會考, 用一年時間讀多次, pick up翻, 應該有用o既, 況且呢個Prof教書教得幾過癮, 聽佢講書都唔錯.
傍晚, take o左人地個slot黎sit barn, 拍著一個係唔講野, 另一個係唔(識)做野, 好在只係take slot架o者, 如果遲o的成個Sem都係要咁對住o的partner, 真係唔知點好.
星期三, 今日一朝早就返o左去sit barn, 但係有條mainland友就一見我入helper 房佢就敲門黎話部printer無野出, 之後又連續有兩個人黎問有無執到o的USB呀, 手指呀咁, 而且又有一隻printer佢無粉喎. 就係咁, 我十五分鐘內就攪o左二次lost and found, 清一次jam紙 加多 換一隻toner, 係十五分鐘呀, 十五分鐘內就做o左o的咁o既野呀, 唉, 有o的後悔take 9:00 o既slot...... 反而下晝個BarnS就好好多, 俾我有時間做下份comp170. 之後去o左sit comp252 o既Lab, 點知原來都係中國人教(mainland呀), 攪到無mood, 唔sit, 走~
果然, 有o的野係一爆o左出黎就一定死硬, 俾呀豬佢發覺o左(發覺同發現係唔同, 唔同在係o的事發生o左同未發生, 英文就易o的明, I feel that 係發覺, I found that 係發現), 同Denny佢講o左, 佢話有需要o既可以幫手架喎, 但係其實原來有o的野, 真係整定o既
點解我會睇錯時間表架呢, 最後就係自己一個人去返sportskill, 鬼掩眼掛, 果然, 一爆嚮o左出黎, 就係會fail.
有時o的野, 都係自己知就算, 可能會比較會好o的.

robotstxt: allowed

filter: keep


text:
(短片)(動畫‧獨家有片)坐泳池邊曬月光? 岑麗香三點式胸壓男友再返房
2016-08-31 00:02:00 HKT
「香香公主」岑麗香喺舊年10月俾《蘋果》影到佢拖住一個貌似王大陸嘅6呎男,喺將軍澳屋企附近甜蜜拍拖,嗰陣佢哋兩個不避嫌咁十指緊扣,去停車場攞車仲咀完又咀,真係隔住mon都feel到佢哋幾咁火熱!
事後香香都好大方承認戀情,仲話佢哋喺3月已經開始,o依家好開心,希望大家祝福佢.不過香香話男友係圈外人,唔想因為自己嘅工作而令男友有壓力,所以只叫佢做強強.但係事後本報就查到,香香男友叫Joshua,今年31歲,由2011年到o依家,一直喺加拿大一間好出名嘅證券公司任職財務分析,上年仲成為嗰間公司嘅合夥人o添,真係年青有為喇!
佢哋拍拖冇耐就要分隔兩地,但係話晒愛得火熱,幾忙都會爭取時間見面.有讀者透過本報爆相爆片,日前喺台灣嘅W酒店,見到香香同強強喺度旅行度假,話晒喺第二個地方,兼且又冇乜人識,狀態梗係放鬆,好好享受二人世界喇,讀者話嗰晚香香著住一件黑色三點式泳衣,同強強喺泳池游水.
嗰陣香香喺泳池游水嗰陣,見到強強孭住香香游水,讀者仲話見到佢兩個有攬攬錫錫,玩到興起仲騎埋膊馬o添!中途佢哋挨住池邊面對面喺度談心,香香仲坐喺池邊曬月光,唔覺唔覺喺泳池都卿卿我我咗兩個鐘,但係之後有啲情侶又走咗去游水,所以佢哋明顯收歛咗,跟住玩多陣就離開返房!


text:
第五天(續)
離開hostel再次進入古城大街小巷,係走之前要先搵地方享受大理最後一餐晚餐

第五天
去到旅程第五日終於要離開大理,短短幾日大理之旅話咁快就過啦;今日都唔打算去啲咩地方,主要留係大理古城,希望可以用一日時間努力探索呢個大理古城啦

第四天(續)
向大理古城出發!

第四天
唔經唔覺旅行已經過左一半啦,今日天氣都係非常好,日日都遇見咁靚既藍天好幸運丫!

第三天(續)
坐上去下關巴士,向住又美麗又神秘既喜洲出發,雙廊有緣再見!

第二天(續)
趴係枱上,訓左大約一個鐘就醒左啦,時間大約四點半,太陽都開始落山,唔知而家有咩好做呢?其實又唔一定要搵野做既,就咁係道hea下都唔錯啦

第二天(續)
去到大理啦!三年前坐火車經過大理,今日終於可以係大理火車站落車!傳說大理最出名就係「風花雪月」,風花雪月代表下關風,上關花,蒼山雪,洱海月四大風景,究竟我見唔見到呢幾個風景呢?
1. 下關風:冇特別係下關感受,但有時候大理真係無啦啦好大風
2. 上關花:冇時間去上關睇花...
3. 蒼山雪:以前話蒼山終年積雪,但而家全球增溫加上夏天,咩雪都冇啦
4. 洱海月:我都算係見到架^^
大理之旅開始啦!!

第一天(續)
東風路算係昆明市中心,一出來就人多車多;今晚好夜先上火車,冇理由一早就去火車站等車掛?所以就去市區行行,希望可以hea到夠鐘先去火車站

今年上半年本來都無計劃過任何旅行,機緣巧合之下出現左今次雲南大理之旅^^事源三月時中國旅遊雜誌有個送機票活動,本來我都無諗住參加,直到月尾又收到宣傳電郵,咁岩當時係地鐵無聊就隨意打幾個字參加一下,估唔到過幾日就收到得獎通知,獎品係香港快運航空送出既來回昆明機票,最後就變成左呢個雲南大理之旅!四月頭已經知道有機票可以用,不過我一直都無諗住去,都唔知去到有咩好做,又唔係太想去,直到四月尾,諗諗下覺得無理由有飛機都唔坐掛?平時又少坐飛機,當係遊機河都好,所以就嘗試訂機票啦^^出發前大約兩星期訂機票,搞左幾日終於成功,價錢係Tax$471加Fare$40(唔係免費咩?我都唔知呢個係咩費用,不過40蚊就算啦唔去問啦),總共$511,未試過坐咁平既飛機!而今次旅程主要都係四圍行下hea下,洗錢既地方唔多,返到來香港計算一下雲南洗費時先知道原來用左咁少錢,如果唔計最後一日係昆明超級市場買手信比媽媽,只計機票,保險,食住等等其他開支,只係用左$14xx咋,而且仲係港幣,今次既洗費真係少呢,算係喜出望外,哈哈^^
我知道雲南有好多靚地方,但突然間要我去我都唔知
去邊道好,本來諗住係昆明hea兩日就走,但上次去雲南時已經感受到昆明實在太無聊啦,都無地方想去…之後又諗過近近地去昆明東川紅土地,聽聞紅土地五月
風景唔錯;但原來紅土地話就話係昆明範圍,距離就好遠,要坐幾個鐘車不特只,仲要每日得晨早一兩班車,見到咁煩都係唔去啦,我都係想去hea下唔想諗咁
多;最後諗到去大理hea下都好似唔錯,大理方便易去又近昆明,最重要係唔洗煩咁多搭車問題,隨時上車都可以,所以就決定去大理一轉^^出發前個段時間比較忙,我都無咩時間去研究行程,大約諗好去邊,book好火車票同住宿,買好保險後安心等出發,大理我黎啦!!
雲南大理(雙廊﹑喜洲﹑古城)﹑昆明6天行程:
Day 1: 香港 - 昆明 - 大理
Day 2: 大理.雙廊
Day 3: 大理.雙廊 - 喜洲
Day 4: 大理.喜洲 - 古城
Day 5: 大理.古城
Day 6: 大理 - 昆明 - 香港
雙廊住宿:榕驛國際青年旅舍
喜洲住宿:芒果小屋
古城住宿:慢吧國際青年旅舍

第二十一天(續)
二十多日旅行即將結束,終於要踏上回家之路;二十日睇落好似好長,其實只係一轉眼既事,諗返第一日出發既情況,去過既每一個地方,所有事都好似岩岩發生咁,看似遙遠,其實好近

第二十一天
最期待既日子終於來到啦,來到香格里拉最想就係上雪山,所以今日好早就起身食早餐,食飽左先有力上山架

第二十天
今日終於到可以順利出發去香格里拉啦,等左咁多日總算係冇白費;我講既香格里拉當然唔係香港都有既香格里拉酒店,而係小說《消失的地平線》裡面描述既一個「永恆和平寧靜的土地」;藏語之中香格里拉意思係「心中的日月」,亦即係藏民心目中一個最理想既生活環境,為左呢個咁靚既地方,我無論等幾耐都要去!而家就向香格里拉(原名係迪慶)出發!

第十八天
今日天氣繼續唔多好,冇左之前見到既藍天白雲,但我又唔覺得有咩失望,係古城行下hea下,
同狗仔玩下,出去食個飯又睇下電視,一日時間話咁快就過;諗諗下而家都唔似係旅行,似渡假多啲...旅行又好渡假又好總之開心就得啦;客棧係包早餐,之前
日日都掛住去玩冇食到,今日終於有機會品嚐一下,簡單既豆漿油炸鬼,最重要係有兩隻得意小狗陪住一齊食

第十七天
一早醒來,依然收到消息仲未可以前住香格里拉,今日有咩可以做呢?麗江最出名就係玉龍雪山,
不過諗過玉龍雪山消費唔平,去一去就要用五百蚊,加上自己比較鐘意香格里拉既雪山,所以暫時放棄玉龍雪山;既然唔去玉龍雪山,就去麗江另一個比較出名既地方--拉市海;去拉市海途中可以清楚見到玉龍雪山

第十五天
又一個美麗早上,可以用一句歌詞形容當時心情,「藍藍天空高掛我的夢」,同一個天空竟然可以有咁大分別!去到雲南之前好多時都係見住灰朦朦天氣,就算藍天都未見過呢種藍,來到麗江我先真正認識真實既「藍天」

第十四天
終於等到出發去雲南既大日子,雲南可以話係我當時最想去既地方,所以放左最多時間﹑最多期望
係雲南呢片樂土之上;未到雲南之前經常都聽見好多人話雲南風景靚﹑天氣好,每次見到朋友影出來既靚相都諗有機會一定要去去雲南,所以無論點都好都要到雲南
走走;雲南有好多唔同少數民族居住,每一個民族都有各自特色,呢個亦係雲南另一個有趣地方;雲南睇落唔係好大,但唔同地方都有唔同特色﹑文化與氣候,好似
南部係熱帶雨林,北部係雪山峻嶺,一個雲南已經可以有唔同感覺,難怪咁多人都喜歡雲南;今次係第一次到雲南,對雲南認識唔多,所以就選擇最多人最易玩既雲南北部


text:
Aquagrace Chapel >
殘波燈塔 >
勝連城跡 >
海中道路 >
KING TACOS長田店 >
富久屋 >
那霸美榮橋站 東橫INN
離開琉球村後,我地直去殘波岬觀賞燈塔.殘波岬係沖繩西部,有點接近我地第二天去浮潛既藍洞.揸車途中我地經過好多人影既Aquagrace Chapel,就落車影下個靚靚教堂.
教堂有個落地大玻璃,可以由內部直接望到外面既沙灘同大海.入面擺設簡約舒適,適合唔係教友但又想係教堂行禮既朋友進行結婚儀式.
教堂外面有一個好別緻既涼亭,不過因為太細所以冇櫈仔.
係教堂行完一個圈後就去殘波岬既燈塔,要上燈塔就要先比入場費,再行幾十級樓梯上去最上層,觀賞殘波岬一望無際既景色.不過點解比錢都冇電梯搭既.
由燈塔頂往下望真係腳都軟,不過可以一覽殘波懸崖既景致都十分值得.所有在地上既人仔都變得非常細小.
咁既環境緊係要試下個相機既連相功能啦.
好快我地又去下一個景點 - 勝連城跡.上次去唔到今歸仁城,今次算係補償.
完全係自由參觀,唔使入場費.遠望好似長城,其實係一個頗細小既古蹟.
有英文介紹.不過,英文日本人名真係好難記.
遺跡內有不少奇形怪狀既植物.
由古蹟頂部望下去,可以飽覽 海岸邊小村莊既景致.
古蹟保存得好好,又係冇垃圾.附近有一個遊客中心,內有一個勝連城跡古代模型,可以一窺古城全貌.
之後順路到沖繩有名既海中道路.地點係沖繩東部,用以連接東部外島.特別之處係在路既左右兩邊都係海.
架車仔就係呢幾日陪伴我地既油電混合車,架船型建築物就係海中道路既中途休息站.可能因為唔係假日,成個停車場幾乎任泊.
懷舊紅色郵筒.
成個休息站入面比較吸引係呢個用貝殼做成既美人魚.
之後我地專程揸車到沖繩中部既KING TACOS長田店.其實佢只係其中一間沖繩墨西哥快餐連鎖店,因為台灣網友很多都讚好,加上符合價廉物美既原則,同埋主打菜式係以墨西哥肉醬加上日本珍珠米既配搭,所以就算快到晚飯時間同埋路程稍遠,都要去試一試.
店外店內,都十分"地道連鎖店",就好似香港既茶餐廳.而且由點餐,取餐,到收拾,都係全自助,感覺就好似返回大學時代既飯堂一樣.下圖個位仁兄示範自助倒水.
店內大多是年輕人.在等食時睇到隔離枱個碟墨西哥漢堡,比我隻手掌還大,心諗唔好食都一定抵食.
呢碟就係沖繩Taco Rice!賣相比較差,只係因為影相之前我太心急,已經將配料同飯撈埋一齊.Taco Rice 既飯係日本珍珠米,上面既配料係墨西哥肉醬,芝士條,生菜絲,同埋蕃茄片.墨西哥肉醬內有小茴香,非常惹味.如果你唔知小茴香係乜香料,可以諗下燒烤肉類用既孜然粉既味道.
我地將所有配料同米飯混和後,再加上少許辣椒醬,簡直食到停唔到手,辣椒醬既刺激,小茴香肉醬既惹味,芝士既香滑,生菜蕃茄既新鮮加上日本米既粘口,令我呢個鄉下人大開眼界,而價錢只不過係六十幾港紙.
如果問我對呢份"下午茶"有什麼不滿,可能係墨西哥肉醬內冇墨西哥豆(個人喜好),同埋飲品Dr. Pepper唔好飲.
臨走時我用日文同樓面個呀姐講"好食",佢用不可思議既眼神對我笑笑.我明既,就好似你係香港麥當奴同個賣包呀姐講"好好食呀",佢一係認為你係傻,一係認定你係饑民.
食完係附近一間書店行一陣,跟往就駕車前往首里城.其實我地只不過想係首里城門口影一影相,叫做到此一遊,同埋食晚飯前幫助消化.點知去到已經七點幾,首里城已經關門,個保安更加唔凖我地去個正門,真係"門都沒有".
唯有轉去食晚飯,目的地係首里城附近既富久屋.富久屋係一間很有平民風味既沖繩傳統料理店,地點幾難找,位置係住宅區,只有經由一條好窄既小路到達.而且停車場既地方唔大,我去到既時候仲要泊錯左人地個位,要揸出來再泊過,對我呢種泊車"神"手黎講簡直苦不堪言.
不過排除萬難才到達目的地既喜悅,又確係好難形容(只針對駕車新手而言).
室內裝潢很古色古香,全以不同深淺既木制家具建成.簡樸得來很有家的感覺.圖中帶上圍裙既人係老闆.
由我地既座位往外望,古意盎然.
成個定食最最好食係右上面個兩小碟: 好似豆腐既年糕同埋紅芋肉餅!我起初仲以為右上角個碟係豆腐,係老闆面前讚下佢好好食,老闆好開心咁同我地講其實係特制既豆腐年糕,怪唔知佢又滑又煙韌啦.佢又介紹個炸肉餅既作法,係用冬菇粒,牛肉碎,紅芋蓉,搓成一團後炸成.真係好好食,可惜太細碟啦,同埋唔可以分開點,一定要跟餐.
又係飽到不行了,頂住個大肚腩揸車到那霸美榮橋站 東橫INN check in.咁又一日啦.聽日要去睇咁大個人第一次睇既鐘乳石.
上篇︰沖繩自駕遊 - Day 4 (一)
下篇︰沖繩自駕遊 - Day 5 (一)


text:
Marble仔入門無耐,就睇得出佢係隻為食貓o黎
Marble做剝牙手術前,我哋一返到屋企,就會打開房門比佢自由出入,只不過佢驚咗Charco仔同天師仔唔敢出o黎
試過好幾次我哋食緊晚飯,佢又會走出o黎, 嗅到餸香呢
除咗嗅,仲走上枱摷嘢食
又昅住人食嘢,昅吓有無嘢食
每日我放工返屋企,都會蒸雞胸肉俾佢同天師仔食,每次我入廚房準備蒸雞,佢就會好緊張,係廚房,廚房門口度騰來騰去,見到有得食,仲想偷食
佢就算平時幾驚Charco仔同天師仔,只要有嘢食,都變咗唔驚,仲可以一齊食
每次食完自己嗰碟,都走埋o黎睇吓天師仔食晒未,仲有無得分啲比佢
(因為天師仔要我餵,所以食得比較慢,通常Marble比多啲,天師仔會少啲,因為佢已經夠肥,唔可以食咁多)
食飽就洗手洗臉
某日阿姐買漢堡飽返o黎食,阿姐搵飽引佢,點知佢真係想食
以前Charco仔天師仔係無罐罐食,因為Charco仔只食幾啖,隔夜又唔食,唔想浪費,所以就無買,但Marble仔o黎咗就要食罐罐,所以益咗兩貓都有得食罐罐
就算一罐食唔晒,留番第二日Marble都會食埋 ,不過唔想佢食隔夜罐罐,依家都係買啲細罐裝,一罐三貓分啱啱好,有啲味Charco仔唔係太鍾意食唔晒,都一定有其他貓幫佢清碟
依家通常係朝早就派罐罐,有時朝早起身,會見到Marble仔係餐椅度等,有時係廚房度等
佢仲試過去摷垃圾筒
Charco仔都係為食貓,但佢只對零食為食,唔似得Marble仔咁,對雜食都咁為食,真係好想知道佢前主人係點養佢


text:
今日去拎body check report, 專登揀星期五去因為去完唔駛返公司. 我本來約佐四點鐘, 但做唔晒D野, 搞到四點四先去到醫療中心. 都唔知搞咩一等就等佐成九個字先可以入去睇report, 果陣又唔係多人... 入到去見醫生, 佢都算有講解下, 但係我呢D普通凡人, 佢講完一輪我都未必明佢講緊咩. 佢劈頭第一樣野就問我有無聽過地中海貧血症, 呢個我當然聽過, 因為之前次次body check醫生都話我可能有呢個地中海貧血症, 今次呢個醫生話睇完我個blood report, 所有數據都完全係地中海貧血症既徵狀, 佢話我九成都似係, 但當然如果真係要confirm要再抽一次血再驗啦~ 我就無再驗, 因為我都唔諗住生BB, 有同無都無咩所謂啦; 二來如果真係要做, 都應該搵埋流沙包一齊做, 睇下我地兩個人係咪都係基因帶有者, 係既話就真係想生都唔應該生了...
另外醫生話我乙形肝炎既抗體低佐喎, 理想既應該要有100以上, 我就得番三十幾, 佢話最好補一針, 是但啦, 反正我支肝炎針係成五年前打既, 都應該係時候加強番掛? 盛惠$250.
今晚食完飯行佐陣朗豪坊, 買佐條好可愛既Keroppi泳褲仔, 同埋買佐套結婚用既粉紅色Mickey Mouse睡衣~


text:
星期二, 2月 24, 2009
慢慢等
成日望天打掛都唔係辦法,犯太歲在先,預左煩事一堆堆陸續有來,點都係要做好本份為上算‧
肥貓唔郁唔叫成個月仲以為佢厭世,醫生唔睇唔心安,睇左又無個講得出佢實質病情,一個唔好彩仲野埋皮膚病,攪到心力交碎‧自己做人就得過且過,對隻貓一生既承諾就比生命更大‧照顧自己都無咁好心機,日日早半個鐘起身幫佢又洗又揸藥膏,晚晚返到屋企再嚟多鑊,一日兩次‧同場加影人貓 talk,人講兩句貓喵一聲,唔知既以為精神病發,其實傾偈安慰都係希望佢心情轉好,快快重新做貓,上天保佑‧過左個幾星期雖然都仲未得跳嚟跳去,但係行得郁番多左就無乜問題‧開講有話 "love changes everything",日日早課晚課仲勤力過做占咁洗,無功都有勞,成績總會有些少,病菌見咁好耐力,都比吓面退下火線,終於可以見到有些少毛毛慢慢生‧真係愛戰勝一切,不過漫漫長路仲有排玩‧
老年人就繼續係護老院頤養天年,前陣子得閒就痛吓比你睇,無法可施真係睇見心酸,諗緊幾時要送返醫院行最後一程‧點知覆診檢查先知係器官感染,並唔係家人諗既病情行得咁快‧停食止痛藥,改用消炎藥就好似變番精神爽利,總算謝天謝地‧雖然事實唔可以改變,但唔洗見住佢痛住咁過日子就己經係無上既祝福‧不過胡言亂語九唔搭八就繼續嚟,啼笑皆非最後都係得啖笑,做人都想係咁啫,糊塗過日子總好過太清醒,況且都行都最後關頭,迷迷糊糊咁過埋就最好不過‧返工時間一見阿姐打比我就知忽然又無厘頭問起我,開講都話久病無孝子,只好盡綿力講幾句無關痛癢話,雖然明知佢自己都唔知自己講緊乜,不過做得幾多得幾多‧
都咪話唔奇,入到人地樓下間屋就見住水不停咁滲,係自己間屋厠所用色粉試唔同地方,都確定唔到問題係邊,之後樓下仲話無再漏,開始乾添,一頭霧水都唔知發生乜事‧無漏還無漏,但都推算到問題所在,處理左佢都係好啲‧咪以為唔理唔理就可以無左件事,第時一野大大鑊,顧得個閪顧唔到個髻,喊都無謂‧都係嗰句,整少少,自己安樂人地開心‧
最終所有野都係等,貓等好,老年人就等人探,厠所就等報價等開工,自己就長期等出糧‧
訂閱: 發佈留言 (Atom)


text:
( 15-feb-2011 tue )
星期二喇 今朝超級唔願意起身 喉嚨又痛痛地喎 所以鬧鐘響咗再教遲 15 分鐘先起身 不過都係好唔夠瞓呀 ~
今朝食腿蛋治 + 咖啡 佢比單嘅時候 話加咗小小價 要 $16 其實我都唔記得佢本身幾錢 不過依家間間餐廳喺新年後都加哂價 lu 有 d 仲加咗 $2 不過我覺得 $18 之內嘅早餐真係算係平架喇 雖然麥當勞都有 d 特價早餐 但唔知點解 梗係覺得佢地 d 早餐唔多健康咁囉 ~
番到菇場都有 d 嘢做嘅 不過真係好攰 所以拖到臨尾一刻先做呢 ~
Lunch box 係尋晚打邊爐食剩果 d 又幾好味喎 ~
今晚一定要煮呀 因為仲剩咗 d 肥牛同菜 無理由咁嘥家嘛 雖然攰 但都要煮囉 ~
是日懶餐 - 洋蔥肥牛炒意粉 + 油麥菜 + 粟米湯 + 粟米椰果沙律
洋蔥肥牛炒意粉 - 剩餘物資 但又唔想去街市買金菇整肥牛卷 所以整炒意粉 最緊要快呀 ~
油麥菜 - 又係剩餘物資黎 就咁灼熟就算 lu 無拍薑 無點豉油 懶呀 ~
粟米湯 - 依家嘅 "地們" 粟米湯真係差哂呀 之前 d 粟米係原整一粒脹卜卜架 依家就溶溶爛爛咁 同埋粟米粒份量小咗好多呀 真係得番 2 湯匙嘅粟米粒架咋 唉 雞蛋又過期喎 如果唔係蛋花粟米湯會好飲好多囉 ~
粟米椰果沙律 - 唉 無睇包裝 開咗先知係粟米 平時都會整埋落粟米湯度嘅 不過今晚真係無咩胃口 唔想咁飽 所以用黎整沙律 好聰明呀 ~
今晚整咗沙律就打比家姐 問佢黎唔黎食 估唔到佢又黎食喎 順便比埋手信佢 good 呀 ~


text:
( 23-MAY-2016 MON )
尋晚瞓得唔係咁好 再持續係咁 真係想叫醫生開安睡眠藥比我 因為一星期得一日瞓得好嘅話 真係好辛苦 @@
早餐食芝腿治 真係豬咗 食唔哂夾硬食 但其實可以拎走家嘛 暈 ~
Lunch time 出去入票 去埋超市買嘢就買嘢食番菇場 本來想行多陣 但想落雨咁 都係快 d 番菇場好 d ~
放工即走 今晚唔駛去街市 又唔駛熨衫洗衫 咁就拖地啦 好似好耐無認真拖地咁 ~
里奧大人 7 點放工 咁我都預備煮嘢 lu 今晚仲有隔夜湯同炒麵 仲有星期六食剩嘅白飯 突然覺好多嘢食咁 之得尋晚唔炒麵 食埋個飯算啦 唉 怪自己無記性咯 ~
是日懶餐 - 淮鹽焗雞肶 + 蒜蓉辣椒菜心
淮鹽焗雞肶 - 見到有樽淮鹽 咁就用黎醃雞肶啦 見到有乜用乜就最好 ~
蒜蓉辣椒菜心 - 銀川菜心真係好甜 又平喎 $7/斤 所以即買喇 ~
搞掂哂就諗住沖涼 點知 fat fat 朋友打黎搵里奧大人 實在太感恩喇 等咗佢成個星期喇 原來佢之前上咗大陸 所以唔知我地搵佢 但其實佢話已經講咗手機號碼同地址比管理員同警察 話如果有人搵 fat fat 就講哂所有資料比我地知 佢話 5月5日之後開始等電話 但等好耐都無人打比佢 佢打比警局 但警局話好忙 無理佢喎 之後尋日佢再打 又係無人理佢 ~
咁今日里奧大人打咗比雜項調查科 都想知 fat fat 朋友有無搵我地 感恩佢地比到 fat fat 朋友手機號碼比佢 但佢開會所以聽唔到 都諗住今晚再打 估唔到佢打黎 真係好感恩 起碼知道 fat fat 喺邊嘛 ~
傾完都 9 點幾喇 即沖涼呢 之後休息 ~
呢排鍾意睇 running man 我一開電視 里奧大人就會叫我睇 running man 真係每次都係咁 好搞笑 ~
11 點幾瞓喇 好似有 d 攰咁 好難得呢 ~


text:
2015年3月5日 星期四
客家好棧 @ 九龍灣 ( 5-MAR-2015 )
魚香茄子煲
胡椒豬肚雞煲
寮步豆醬豬寸骨
雪梨海底椰燉雞
蓮蓉桃包 - 媽咪星期六生日 所以話今餐要食壽包
( 5-MAR-2015 THU )
今朝明明諗住開抽濕機 點知去到商場先發覺係無開到 唉 d 衫有排先乾咯 ~
勁眼瞓 所以今朝飲咖啡 其實依家真係覺得好攰先飲 唔係就多數飲奶茶 ~
菇場唔太忙 可以 load 相 真係 load 到眼都花 但又想一次過 load 哂喎 ~
今日有 lunch box 好耐無喺菇場食飯 所以食完勁滯 要飲茶消滯呀 ~
仍然 load 相 load 到 5 點要停喇 有 d 想嘔 哈哈 ~
今晚約咗媽咪 家姐食飯 媽咪又買咗魚同生果比我 咁我拎咗番屋企先 順便比埋 2 pack 奶比媽咪 咁我可以了咗心事 ~
家姐 6 點 45 分到喇 可以早 d 食 差唔多 8 點幾就走喇 今晚同家姐有 d 嘢搞 所以送埋媽咪打的就走人 lu ~
里奧大人 7 點 45 分先放工 咁叫佢自己食嘢 我今晚有嘢搞 陪唔到佢 lu ~
同家姐搞到 11 點幾先番到屋企呀 勁攰 沖埋涼 抖多陣 12 點幾先瞓呀 ~
訂閱: 張貼留言 (Atom)


text:
行程 : 酒店早餐 --> KL Tower --> 林家鋪子 @ Manjalara -->
Bestari @ Soho KL ( Solaris Mont Kiara ) --> KLIA
Wow 話咁快就 Last Day 喺 KL 喇 時間過得好快 覺得 d 時間超級唔夠用咁囉 ~
今朝又係 9 點起身食早餐 都係無炒米粉呀 點解架 ~
食完番到酒店沖涼再執好行李 之後等阿表 今朝小寶原本要番工 不過要整牙 所以佢番唔到工同埋食唔到嘢 咁將重任再次交比阿表喇 阿表帶我地去 KL Tower ~
KL Tower
馬來屋 - 我初初以為佢係傻佬 因為佢係咁 r 痕 後尾有人叫佢 先知道佢係跟團黎嘅呢
阿表請我地去食 Farewell Lunch 就係去 Manjalare 嘅 Lim Kitchen ( 林家舖子 ) 食魚麵炒腸粉喇 不過今次里奧大人話佢喉嚨唔舒服喇 因為尋晚食咗撈生嘅脆卜卜 所以都食唔到 d 炸嘢 不過唔緊要 我可以食埋佢果份 ~
西刀魚丸 ( RM6 ) - 好鮮味呀 完全唔腥
魚麵炒腸粉 ( RM7.0 ) - 好味呀 魚麵唔腥 同埋腸粉都幾煙韌
炸腐竹 ( RM1.5 x 3 ) / 炸豆根 ( RM2.50 x 2 ) / 炸水餃 ( RM4.0 ) - 脆卜卜好味道 同埋炸出黎唔多油 正
Hainan Tea 海南茶 ( RM3.50 ) - 其實同影相嘅唔一樣 點解我會知呢 就係因為店員主動話同我地換過杯 話呢杯濃得滯喎 不過我同里奧大人都唔覺得濃喎 哈哈 所以我覺得呢間店好認真對待客人呀
我嘅凍白咖啡 ( RM3.50 ) / 阿表嘅桔仔酸梅 ( RM2.0 )
( 呢餐銀碼係 RM48.80 多謝阿表 ^^ )
以為食完去接小寶 點知原來係最後一擊去 Soho KL ( Solaris Mont Kiara ) 嘅 Bestari 食 Roti Tissue 因為阿表知我好想食 所以點都帶我去食呢 ~
Roti Tissue - 有 d 沙糖喺面架 又脆卜卜 慢慢拻黎食 超正呀 阿表話越高係代表師傅嘅功力越勁
前 : Bandung Ais ( 玫瑰+奶)
中 : Sirap Ais ( 玫瑰)
後 Limau Ais
粉紅色同紅色都好飲喎 我其實好怕印度飲品架 覺得超多奶同古靈精怪 不過呢兩杯真係好好飲呢
藍天白雲嘅馬來西亞 再見喇
Oh 好快到機場咁呀 嗚嗚嗚嗚 真係要走喇 幸運感恩食食食 1189 公里大馬遊完美結束喇 我十萬個唔捨得呀 其實一上車去機場已經想喊啦 不過我好驚無啦啦咁快會嚇親佢地 一落車喊到我丫 嚇到里奧大人話下個月再去馬來西亞搵阿表呀 ~
去 Check-In 仲好笑 Counter 個男仔見我喊 佢好驚呀 等我冷靜咗先同我 Say Hello 逐個字 "鄧" 出黎講蝦 ~~ 佬 ~~ 好搞笑 ~
入到去又再去 Old Town Coffee 飲白咖啡 唔知係咪心情好低落 所以覺得唔好飲囉 之後我去洗手間 里奧大人知我又喊 佢都話好唔捨得阿表同小寶 有 d 心酸 話見足咁多日唔係好事喎 ~
上機派咗 d 小食 之後我瞓喇 唔係講笑 真係上機先叫做停一停無喊到 因為我對眼喊到好痛 同埋個頭好痛呀 所以好快瞓咗 之後到用餐先醒 都係食咗小小咋 飛機餐真係好難食 ~
我覺得 d 坐位好 Colorful 好似好熟面口 原來係同去馬六甲嘅加油站一樣咁 d 櫈都係五顏六色好靚呀
今次估唔到可以買到一箱食物同醬料番香港 同埋阿表又比咗一喼零食我喎 所以要搭的士番屋企 唔係好難拎番屋企囉 ~
好在我買咗羊角豆同指天椒番香港 所以一定要第一時間拎出黎放入雪柜 點知一開喼 原來樽桔仔蜜個蓋扭唔實架 好在阿表叫我地包幾層保鮮紙 唔係成樽無哂都似 ~
呢次馬來西亞之旅真係好開心好盡慶 真係無諗過會咁囉 呢幾日阿表同小寶管接管送 又安排全程景點同美食 我同里奧大人都好感動有貴賓式款待 亦都覺得唔好意思打搞咗佢地咁耐 今次呢個 Trip 對我地黎講真係畢生難忘呀 堅架 好多謝妳地咁重視我地呀 阿表小寶 Terima Kasih ~
幸運感恩馬來西亞遊完美結束 再次多謝阿表同小寶嘅熱情款待 Terima Kasih ^^


text:
2015年3月6日 星期五
煎鷹鯧魚 + 蕃茄薯仔瘦肉湯 ( 6-MAR-2015 )
( 6-MAR-2015 FRI )
嘩 超攰呀 哈哈 依家真係唔捱得夜 lu ~
但今朝反而早咗出門口 坐 van 仔就收到 8 卦 whatsapp 話一齊食早餐 原來佢特登今朝請我食早餐 因為佢仲咗大獎嘛 本來約聽朝食嘅 不是佢聽朝要上大陸 所以今朝請 話了咗心事喎 呵 ~
菇場唔太忙 又係 load 相啦 ~
Lunch 行咗陣就去食粥 天陰陰又落毛毛雨 都無 mood 行 所以番菇場算 lu ~
諗住全日 load 相 點知 2 點半無啦啦又好忙 ~
好在 5 點可以抖抖 因為 8 卦請食 tea 最搞笑係我頭先聽到 reception 話無雞肶 佢話問同事改 d 咩 之後佢叫人報個價黎同埋大約幾錢 我笑咗出黎 同埋即刻同 8 卦講 叫 tea 要報個咩價呢 ?!?! 佢做 d 嘢真係離奇 999 呀 ~
丫 放工都做唔哂 好在唔係 urgent 咋 咁留番聽朝做啦 預咗星期六實會忙 哈哈 ~
去牛頭角藥房買嘢 之後去街市買餸就即番屋企喇 ~
抖陣就滾湯喇 里奧大人 7 點半先放工 咁我開始煮飯喇 ~
是日晚餐 - 煎鷹鯧魚 + 蕃茄薯仔瘦肉湯
煎鷹鯧魚 - 媽咪尋晚買比我架 所以我今晚都煮黎食 唉 煎極 d 皮都唔脆皮咁 所以再用光波爐焗 之得一早就用光波爐啦 哈哈 ~
蕃茄薯仔瘦肉湯 - 媽咪比咗 2 條超甜粟比我嘛 我又唔想留 所以就滾呢個湯喇 ~
搞掂哂都 9 點 即沖涼 食埋生果之後休息喇 ~
打下機 睇下雜誌都 11 點幾 即瞓喇 勁攰呀 ~
標籤: 肥在家煮食篇
訂閱: 張貼留言 (Atom)


text:
2.9.07
書櫃一角
心血來潮所拍既一張相. 映著家中書櫃一角.
近年因為搬遷頻密, 而且有肥媽屋企做後備倉, 有好一段時間, 肥龍真係連一本漫畫都無放過喺屋企.
唔(再)買漫畫既理由有三:
一. 新既漫畫唔及以前睇過既漫畫及漫畫家好睇;
二. 睇開既漫畫及漫畫家一直無新作;
三. 懶, 唔想搬屋時又要執餐懵
不過肥龍既然咁鍾意買及睇漫畫, 呢啲理由又點可以維持得好耐呢. 而且其中有啲理由, 根本就唔成立(例如第一同第二點). 又加上有時睇雜誌同聽人講開啲好睇既漫畫時, 最後咪又再心郁郁, 買番本黎睇.
某啲漫畫, 就好似嗜好一樣(肥龍嗜好繁多), 有時只會係三分鐘熱度, 睇完或到熱情冷卻時, 就未必再有興趣翻睇, 而且可能某啲情節已經脫節, 依家睇番節奏及內容格格不入.
又有某啲漫畫睇果陣對情節好有共鳴, 睇完好似突然"叮"一聲醒哂.
不過更有某啲漫畫卻代表成長路上既回憶, 就算只當一切留喺心中, 卻未必一定要擁有. 咁之前喺留言度講過, 肥龍覺得唔少人認為漫畫只係叫娛樂,只係俾小朋友睇既副產物, 而又認為書本上既先係知識(起碼有唔少家長係咁諗). 肥龍絕對唔認同. 因為漫畫帶俾肥龍除咗娛樂之外, 其實喺成長路上同時添加唔少喜怒哀樂, 更從中得到唔少智慧及支持. 不過再睇呢張相, 先發現原來肥龍睇開既都係嗰幾位漫畫家. 啱啱先講咗一切留喺心中, 未必一定要擁有...真係講笑咩(請原諒肥龍前後矛盾)...始終心頭好就係心頭好. 肥龍覺得人既記憶有時係需要物件去協助, 先特別顯得實在, 特別窩心.
結果買吓買吓, 又開始累積唔少漫畫.
而其中有幾套漫畫, 每次當肥龍搬屋執到果陣時, 總係會忍唔住再睇一陣, 然後先會好細心咁放入紙箱內. 到拆封時, 又會小心翼翼, 一本一本咁放好喺心愛位置.
之但係咁, 呢個情況相信會繼續發生, 唔會突然改變.
Labels: 戀物成狂
沒有留言:
訂閱: 發佈留言 (Atom)


text:
首先我地去左Simmons蓆夢思的專門店,入到去個女店員問我地係未第一次試,咁我地話係,佢就問我地鍾意邊類…我地就話佢知我鍾意軟而上進鍾意硬(呢個就係超煩既地方喇!!!),於是佢叫我地試下一張叫Atkins Super Pillow Top(艾金斯)的床,試落去都OK既,唔太軟又唔太硬,都OK舒服,跟住上進問有無張硬D既,我都唔記得佢係叫咩名喇!我試左就覺得硬得濟囉!
我地兩個繼續係咁訓,而有客人黎,所以佢都去左Serve佢地,呢個時候,另一個男店員Terry佢就返左黎(佢之前行開左),佢就再問我地覺得點,佢再介紹另一張俾我地試訓,呢張就係Merriam Euro Top(特級瑪慧安),嘩!!!呢張一訓落去小嘉就鍾意好多喇!好軟好舒服,上進訓落去時都話好軟,不過,佢感覺到雖然軟,但係都有野托住佢條腰.咁Terry都話,其實我地都係輕身既人,尤其是我係適合訓軟既床,如果太硬,我D骨頭因為唔夠力壓落張床,所以承托無咁好,所以會周身骨痛.(唔怪得我呢半年D骨頭真係痛左咁多啦!因為呢家個張床,硬過石頭,我訓得好辛苦呀!!),Terry話呢張床都多新婚夫婦買,佢都希望我地係有好既睡眠,佢都覺得Merriam Eruo Top應該會適合我地多D,其實呢張仲平過艾金斯,但佢地都無話一定要sell我地買貴D個張,佢地係睇長線,希望我地訓得好D會介紹多人用咁!
而呢張床佢呢家做緊七五折,另外仲有個extra discount俾我地,但就要係呢個星期內決定(因為其實個discount已經完左),不過佢就乜野都無得送,佢話佢地本身真係成本高,好似枕頭會係意大利做,而mattress pad就係美國造,所以真係送唔到.
睇完Simmons我地繼續去第二間喇…


text:
GiGi睇得入神,着住三吋高踭鞋嘅佢愈𠌥愈低,小心啲呀.
媽咪姐
小心呀!梁詠琪踩 3吋高踭掃奶樽
啱啱過咗立春,媽咪姐就梗要去買新衫過年,促進經濟繁榮咁啱就俾我喺利園見到佗住 8個半月巨肚嘅梁詠琪( GiGi)同經理人 shopping.以為佢哋都係買新衫過年啦,點知走去買 BB用品.唔係啩?預產期係 3月,仲未買齊?媽咪姐梗係走去八吓啦.
佢哋首先入咗一間英國母嬰用品名店,奶樽,嬰兒沐浴露,毛巾,紗巾及清潔消毒用品等等,幾乎乜都睇.雖然挺住巨肚,但 GiGi四肢依然纖幼靈活,一時舉手拎嘢,一時𠌥低身睇.咦,咪住先!乜原來佢着咗對 3吋高嘅高踭 boot㗎?會唔會牙煙咗少少呀!
事後媽咪姐都係有啲擔心,特登打去搵 GiGi傾吓媽咪經.一傾之下,先知原來佢之前一啲嘢都未買過:「我以為我買得早㖭!諗住香港咁方便,隨時落街就買到啦.未買齊㗎,太多選擇,又驚揀錯,仲煩過自己買衫.」咁你對高踭 boot又係點㗎?佢就好放心咁話:「好矮咋嘛,咁粗,唔驚嘅!我哋慢慢行,好安全.」好啦好啦,媽咪姐都係女人,知道佗 B都貪靚嘅,下次記得叫你個鬼鬼老公陪你呀.
巨肚煮婦
巨肚煮婦
下個月就生得, GiGi依家深居簡出養胎,得閒無事下廚𠱁吓老公,難得 Sergio竟然識食「黑白」! GiGi即刻話要出街買靚芝麻.


text:
我認!我呢排真係無咩心機打Blog.
其實5應該話無心機,查實係我攪本食譜都經已用盡哂我d腦汁o勒~攪到我做完個"嘩!Box"想寫Blog,但係對住部腦諗嚟諗去都5知想寫乜?你地都知我一嬲好錫自己個腦gar ma,平日係"淋"樓都5會用佢嘅.家下無nana要出食譜,day day開爐不特止,每日我至少要影幾百張相,重要不停咁諗做咩.
嘩~呢幾個月我個腦用左我呢半世人嘅quota呀!
睇諒下我la~簽左約到時嘔5出o野出嚟真係分分鐘會死人gar wor.我同你地一樣希望呢兩個月快d過gar咋!你知5知我有幾多套泰劇未煲呀?
小王子有樣o野驚人,就係無慾無求o勒~
係gar~小王子話食咩我都買比佢食gar,小王子叫我買咩我多數都一定會買gar!
BUT
小王子根本都好少會叫我買o野嘅~玩具又無咩想要,Game一年可能會叫我買一次,小王子叫親都係叫我買書.反而書我未必會買,因為小王子睇書睇得好鬼快,而呢度d書又貴到係完全5合理嘅.所以我情願陪小王子去書局睇就算.
前幾年小王子爸爸買左本ebook比小王子,諗住5洗下下買書咁貴.點知小王子有鋪癮就係睇完ebook之後會叫我買返本書比佢睇,
唓~咁米則係一樣!
上個月暑假o個陣小王子過佢13歲嘅生日,我問小王子生日想去邊?佢竟然話.....
"媽媽!我想去書局呀!"
你地米睇系小王子去書局,因為次次去親佢都好似痴左萬能膠o係對腳度咁,無6﹣8個鐘小王子係點都5肯走嘅.次次我陪小王子去"打書釘"......呀5係~小王子呢種5係叫打書釘,應該係叫做打書椿至o岩.總之次次陪小王子去打書椿我都o係佢隔離真係"合"着左都5知幾多次呀!
跟住我又問小王子生日想食咩?媽媽帶佢去食.點知小王子話要去平時食開o個間Cheap o野度食生煎包,真係吹脹!本來重諗住帶小王子去d特別嘅地邊度食o野gar tim.最後我地同小王子爸爸三個人真係去左食生煎包.
好!正題~
點呀?上次教你地做o個個“情人節朱古力牌”有無整過呀?就快情人節na bor~要表白就趁今次na!hahaha......
為怕你地5只得一個對像表白,所以今日教埋你地整呢個“情人節朱古力杯”,睇怕佢想走都走5出你五指山na!wah hahahaha........
材料:
黑朱古力 100g
鮮奶油(忌廉) 50g
香油 數滴
做法:
1. 鮮奶油用小火或微波爐加熱至微滾,離火.
2. 把朱古力倒入熱忌廉度,用匙羹攪拌至完全溶化.
3. 把香油加入朱古力漿並攪拌均勻.


text:
「每次我喊 哥哥都會買棉花糖比我」 - - - from 那年冬天風在吹
次次聽到呢句對白,我都會即刻毛管楝,繼而拎起電視遙控轉台
好野,呢套劇終於做完,唔駛再睇佢D嘔心廣告
108集的黃色復仇草,剛剛用左1個星期多D煲完
對上一次,亦都係第一次睇復仇劇係妻子的誘惑
又係被女二蝦到一無所有既女一下定決心大報復既故仔
開頭交代女一點樣受虐既集數我都係飛住黎睇,因為實在睇唔過眼
到女一真係去到谷底先開始正常睇返,因為呢度開始就好睇喇,
睇女一點樣下決心報復,點樣籌備復仇計劃同實行,
之後睇住女一係咁裝地雷比女二踩,比人睇哂佢D真面目同搶返哂佢D野真係好爽
呢套劇既女二係咪韓劇中最惡魔架
首先陷害女一為商業間諜,
車死人後賄賂警察夾埋法官老豆將罪行嫁禍比女一令佢入獄,
之後搶埋女一未婚夫,又三次企圖或錯手傷害女一媽媽,
又多次欺負女一既智障妹妹,
又將女一在監獄生的兒子掉包出來比人領養唔比女一搵返
雖然女二係咁惡魔,但我又冇乜想鍊死女二既衝動(除左佢想害女一媽媽果次),
畢竟佢都唔係一直要風得風要雨得雨,又要係咁比自己賄賂既警察威脅勒索
(好奇怪點解個警察對女二冇興趣? 我開頭仲以為個死差佬會要求女二獻身XD)
仲有女一既未婚夫只係為左救公司先同佢結婚,平時對佢極之冷淡
所以將女一送入獄,將男一搶黎自己身邊又點? 根本唔覺得佢幸福
女一出左監初期次次見仇人都將復仇掛0係咀邊,
又話要比全世界知道佢地做既衰野,但其實都係做唔到D乜野,
又要掛住搵個仔,我一路睇都一路覺得佢蠢,復仇大計梗係要暗地裡鋪排架喇
不過拖多十幾廿集,到60集佢以為個仔真係死左,就真係開始復仇
由呢度開始女一真係永遠處上風,
女二次次陷害唔到佢之餘仲要反彈累返自己,真係幾好笑,
後期都係講收集証據方面,都係有驚無險拖下黎做
基本上 108集笑得出來的地方真係5隻手指數得哂
我最記得既笑點有兩個:
1. 同女二勾結既差佬朴昌度出黎同女二同佢爸爸見面時,
笑騎騎咁講:歡迎兩位朴昌度瑣事中心既VIP
2. 朴昌度去男三屋企成功偷出有佢受賄証據既CD,一播,原來係卡通片
煲呢套劇,我竟然唔係中意高大後生有型既男一同男三
而係鍾意大叔臉男二!!!!!
好記得第一次見男二出場時,我即刻心諗:「唔係呀....佢係男二?!?!」
跟住見佢成日對D女單眼放生電(因佢個角色係法國回流)都不太頂得順
但當女一入獄後,男二0係背後偷偷地支援女一開始,就即刻唔同哂
而家如果三個男主角同時出現0係我面前,我一定9秒9飛撲去男二度!
睇到八十幾集見有人留言話強旭最後會死,
唉我都唔想相信一個咁好既人有咁既下場,點知真係
然後見到好多人鬧爆話死既係男一
又話女一個阿媽比人推落山變植物人,奇蹟醒番後又跌落海都唔駛死,點解強旭咁就死左
同埋我覺得結局女一成功翻案後應該有場戲係去多謝強旭
話哂強旭除左商業間諜一事唔講真相出黎,
其餘時間都豁哂出去幫女一,
就算股東大會做緊presentation,佢一收到call要幫女一都即刻仆出去幫佢,
代表強旭為左女一連社長既位置都可以放棄,
女一仲話對佢冇感覺,會努力愛上佢
唉只可以話強旭係一隻好可憐的兵
劇集一開始去找女二算帳的逃獄戲
如果女一當初的性格係咁勇,女二應該都唔敢對佢點
受萬千
師奶網友大愛既大叔男二
負責上演出浴戲及被女二迷姦的木獨花瓶男一
成套劇最萌的智障妹妹同黑幫社長男三


text:
好友 gay 佬 J 先生酒吧開張,
身為好朋友當然會於 opening 時撐一撐場.
最初諗住係今個禮拜五喎~
男友跟 J 先生從未見面,本諗住於開張時帶佢去見見人,
又竟然極難得地佢今次又肯去喎!!!
滿心歡喜,約埋我同 J o既共同好友 AY 小姐夾少少錢訂埋花籃.
難題又o黎了~
J 尋晚 MSN 我話風水佬叫佢改做下個禮拜一 official opening,呢個禮拜三開始做 soft launch,同埋 J 有個 partner P 會介紹一o的直男比單身o既 AY,當然我不能阻住人搵食.所以 AY 就事必要星期三去.
問題係,我係非常之想同我男朋友一齊去,但係我同佢之間有個戇居都不能o既不明文協議就係一個禮拜只會見兩日比到盡都係三日.尋晚星期一見完如果星期三又見咁密佢一定唔肯.(我一定唔會 give up 星期六呢個 official dating day)
再再再加上,我本身星期三係約o左另一好朋友 AL 食生日飯,已經推遲o左佢一個禮拜我唔可以再推.就算呢一度可以推咁個花籃又點處理?無理由花籃到人唔到呀?咁又應該幾時先送去?
如果我下個星期一去咁可能男朋友會好悶,因為就算 AY 同我男友佢兩個唔熟但係都叫做話見過識得,但係星期一就真係成個場都係 gay 佬,我男友直到不得了其實都頗抗拒,如果星期三去就會係 half half 一半直一半基啦~好少少咁啦~
所以呢~我都唔知點算~好X煩!!!!!


text:
咪就係因為我之前去學左化妝,呢個仲笑話,我學完化妝之後,個人比較崇尚自然,加上我皮膚的膚質都唔差,所以連粉底都唔搽,就襯住呢個機會比皮膚好好休息一下.
因為對眼唔夠精靈同埋我自己係無眉道姑,所以就算唔搽粉底我都會畫返條眼線及眉!
唔搽粉底已經為持左個幾月,so far 都OK只係有少少暗瘡印呢個我自己係接受到的,如是者我每日只係畫完眼線及眉就出門口真係慳返好多時間.
每次唔記得化妝都係因為我老豆起我後面不停講野,顧住答佢又係唔記得畫每日最重要的一環!
今日搭車返工時見到有一個人好犀利,佢可以用左手畫左眼,右手畫右眼,雖然佢晝到對眼好嚇人,但我好佩服佢左手畫左眼,右手畫右眼呢個技巧!!!
起我不斷望住佢個對好驚嚇的眼時,我先至唸起我自己今日唔記得晝眼線,個心即時好唔舒服,無法我本來係一個唔化妝唔會出街的人,到我習慣左唔搽粉底,我都堅持要有條眼線,連最後防線都忘記了,真係好唔舒服.加上我身上並沒有帶備化妝品,所以有少少荒張!
lunch time 即時去sasa 入返貨,同埋亦都係一個好好的機會比我買之前我想買的眼線夜!
因為之前學完化妝,所以好想買一支假眼睫毛夾,次次都係咁,想買的時候點搵都搵唔到,到搵無可搵侷住買左一支之後就見有好多唔同款出現,以下hello kitty 呢款其實係上次星期已經見到不過見佢都幾貴,所以唔捨得買,但我用過之前自己買個支假眼睫毛夾又唔係咁好用,眼前呢支睇落真係好好,個濶度又合適,所以今日又忍唔住帶埋佢返屋企!
另外,無意間又見到一個盒仔,個size 好岩用嚟存放假眼睫毛,之前又係搵極都搵唔到今次見到見佢又唔係十分貴只係$12,所以就買埋佢啦!


text:
2015年1月22日 星期四
Microsoft Surface Pro 3
首先要同大家講句新年快樂, 因為新年假同我自己考試既關係已經好耐冇見.我應承過大家我會同大家睇下部 Surface Pro 3, 經過我一輪趕功課, 上堂, 溫書, 確實係試到佢係我工作上到底幫到我幾多.
首先要講少少佢既不便, 因為要另外訂購Type Cover既關係, 我等左成兩個星期先可以將佢變返做一部 notebook. 不過公度d講我都係因為貪靚, 想個 Cover襯返支筆既顏色, 所以先等紫色中文鍵盤等左一排.
唔知大家仲記唔記得我之前係Macbook Air同Surface Pro 3入面做選擇, 最後因為想留返係 Windows家庭同埋有筆既原因, 我就決定要部Surface! 而我依加正正就係用緊支筆寫緊依篇 blog, 不過一陣再深入討論!
首先真係要讚下佢嘅 mobility. 可能因為我之前用既係一部足足有 2 kg嘅 Fujitsu, 到到依加連電腦袋都唔一定要帶, 細到可以放入本身用緊既 clutch入面, 同埋單手拎住都唔會十分吃力, 單係呢一點就已經抵讚.其實如果你唔拎埋個 keyboard, 只係當一部 tablet 咁嘅話, 就算加埋個 Type cover, 都只係絕對係一部 ultrabook 嘅重量!
個 mon 同支筆嘅配合都係一流,對比度非常之高, 顏色靚畫面亦都好 sharp, 支筆既手感好舒服, 壓力感應同重量平衡都係相比我用過既好.支筆係行藍牙嘅, 所以需要入粒 AAAA 電, 雖然係冷門加難搵, 不過買機會有一粒送既, 佢話用到半年, 再算啦.
支筆令到成部機變成我上堂抄 notes 嘅好朋友, 只要撳個制就即刻抄得,有時notebook都只可以開個Microsoft Word黎打字,我就可以畫埋圖, 正~
今代跟嘅, 係新一代Type Cover, 舊版都一樣可以用到, 只係因為大細唔同左, 所以會有少許奇怪.新嘅 Type Cover 最大賣點就係加多左個磁石位,令到個 keyboard 更立體, 更好手感, 而且加上背光功能, 開夜車都唔怕要摸黑啦, deadline fighter 嘅最好朋友! 不過我個人用嘅時候我又唔係好鐘意新嘅磁石位, 反而平放貼台我更舒服更實在.
如果你問我有冇後悔我依個選擇, 我都幾確定答你, 無.講真一入到學校個個都拎住部 MacBook Air, 而每一次我放低部Surface, 行緊返位就click一下支筆, OneNote已經等緊我, 再唔係每次click個Type Cover上去既時候都會引黎好奇同讚嘆既目光,不知幾型啦~
嘗試用幾個字黎總結部Surface我就會用Functional and Flashy喇.你呢?
訂閱: 張貼留言 (Atom)


text:
乳腺增生 - 好多人誤解
「乳腺增生」- 一個成日都聽到,但問落又唔清唔楚嘅病變.好多人都想知乳腺增生是什麼回事?有咩成因?有咩治療?洗唔洗戒口?有冇咩食療?一大堆問題,配上一大堆誤解,其實答案又係好簡單⋯⋯
一般人講嘅乳腺增生,即係fibrocystic changes,或者fibrocystic disease (其實都唔係病,所以唔應該叫disease,不過呢個名實在太根深蒂固),佢只係描述乳房喺唔同女性荷爾蒙水平底下嘅變化/症狀,所以正常過正常.
「即係咩變化/症狀?」
即係經期前乳房谷谷脹脹,好痛,凹凹凸凸,經期過後好返好多,冇咁谷,冇咁痛,冇咁凹凹凸凸.收咗經就唔應該再有呢個問題.
「咩叫正常過正常?」
最多可以去到成6成婦女有呢個問題,即係有乳腺增生先係大多數,咁你話佢係咪正常過正常,我地已經分唔到有呢個問題仲喺咪問題.情況有如D女明星個個都乳腺增生,我地已經分唔到女明星乳腺增生仲喺咪問題.
「咁乳腺增生同乳房纖維瘤有咩分別?」
乳腺增生係冇一個清晰嘅邊界,通常係好大範圍(例如四分一個乳房)以至整個乳房(甚至兩邊乳房)凹凹凸凸,好似抽葡提子咁.乳房纖維瘤呢就成型一舊野,有清晰邊界,你好清楚嗰度有舊野.
「我家庭醫生都話我係普通乳腺增生,係咪唔洗照乳房?」
好多時西醫話你有乳腺增生,都唔一定係真.因為「乳腺增生」呢個名稱實在太深入民心,你乳房痛入黎睇醫生,醫生叫你又要照又要抽針,你會驚輻射,驚痛,驚等,驚好貴.如果醫生話「冇事嘅,乳房痛係乳腺增生姐」,就算佢檢都未檢查,你都信晒佢,因為「乳腺增生」係你/你阿媽聽過/想聽嘅野,情況就有如頭暈嘅人想聽醫生講佢係耳水不平衡一樣.
「咁即係點?又係要乳房檢查三步曲先確診?」
今次有少少唔同,未必要第三步抽針.如果臨床同照乳房都吻合係普通乳腺增生嘅話,係唔洗抽針嘅.因為超聲波只係見到乳腺組織整體性咁增厚咗,冇一個清晰邊界/冇可疑目標,冇目標咁又點抽呢?唔通亂咁拮?所以醫生可唔可信,就視乎個醫生(起碼)有冇做齊「乳房檢查三步曲」嘅頭兩步,有做齊可信,冇做齊唔可信.
「呢D變化會唔會變變吓變成癌?」
普通乳腺增生(fibrocystic changes)係絕對唔會變癌嘅.同乳房纖維瘤一樣,佢唔會變惡性攞你命,不過佢又唔係護身符/保你一世唔會生乳癌.你同其他女性患有乳癌嘅機會係一樣,隨年紀而增加.
「唔係喎,我上網睇,好多網站都話『如果你唔理乳腺增生,會導致第時生乳癌.』㗎喎!?」
糾正呢啲謬誤,就係我呢度嘅最大目的.點解佢地嗰嗰都咁錯呢?
可能性一:你抄我,我抄你,抄嗰個見人人都咁寫,咪咁抄囉.
可能性二:喺咪會導致第時生乳癌根本就唔緊要,最重要夠嚇人,因為重點就係想sell你張藥方.
可能性三:喺英文譯中文嘅時候同其他增生撈亂咗.會導致第時大啲機會生癌嗰啲增生叫「非典型增生」 atypical ductal hyperplasia (ADH)/atypical lobular hyperplasia (ALH),呢嗰係一個病理學上嘅診斷,即係顯微鏡底下睇先知,唔係臨床檢查/造影檢查可以得出嘅結論.仲記唔記得我喺「乳癌成因 : 我易D生乳癌嗎?」提過嘅風險計算機Breast Cancer Risk Assessment Tool?人地美國政府都喺睇atypical hyperplasia (第6b項)去計算患乳癌風險,冇人會睇普通乳腺增生㗎,唔好搞錯!
「醫生臨床分唔分到普通定非典型增生?」
臨床分唔到.
「咁我點知自己係普通乳腺增生,定係非典型增生?」
我地靠嘅就係造影檢查加減抽針檢查.造影檢查可能可以睇到啲線索,非典型嘅增生照出黎會樣衰少少,呢個好睇放射科醫生夠唔夠經驗.如果醫生覺得照出黎嗰增生樣衰/有可疑,就會建議第三步曲抽針,因為今次有目標(就係樣衰嗰個位).
「普通乳腺增生咁點醫?」
普通乳腺增生唔係病,唔洗醫,唔洗戒口.最緊要排除唔係生乳癌,其餘痛就止痛.
「洗唔洗好似乳房纖維瘤咁割咗去?」
乳腺增生割都唔洗割,你諗吓佢都冇清晰邊界,點割?點知割幾多?冇可能/冇理由割晒成個乳房㗎.
「咁非典型增生又點醫?」
非典型增生(atypical ductal hyperplasia/atypical lobular hyperplasia)就要割.
「點解非典型唔同D,要割嘅?割幾多?」
因為係顯微鏡底下非典型增生同原位癌其實好似(atypical ductal hyperplasia似ductal carcinoma in situ;atypical lobular hyperplasia似lobular carcinoma in situ),文獻記載抽針話係「非典型增生」嘅病人,割出黎有30%其實係原位癌,所以抽針診斷為非典型增生就要割.至於割幾多,就割到顯微鏡底下清為止(有時可能要做多過一次手術),因為咁樣醫生先可以確定你冇生原位癌.
「可唔可以總結一下我有咩要知?」
乳腺增生有普通(fibrocystic changes)同非典型(atypical ductal/lobular hyperplasia)兩款.一般人講嘅乳腺增生就係普通嗰款,大部份女性都有嘅,即係經期前乳房谷谷脹脹,好痛,凹凹凸凸,經期過後好返好多,冇咁谷,冇咁痛,冇咁凹凹凸凸,收咗經就唔應該再有呢個問題.睇乳腺科醫生嘅目的就係排除啲凹凹凸凸唔係乳癌/非典型增生,醫生要起碼要做齊臨床檢查/造影檢查/加減抽針檢查先至正規.如果確診為普通乳腺增生,係唔洗醫/唔洗割/唔洗戒口/唔洗跟進,因為唔係病,如果痛就止痛.如果確診為非典型增生,就要割到清為止,之後定期跟進.
提漏咗第三款,叫做「瞬間乳腺增生」,良性嘅,醫生叫你割你死都唔會制,因為會影響你嘅事業,女明星最清楚,佢地叫呢啲做「自然,非人為第二度發育」.


text:
離 Cape Cod 最近嘅主題園區就係 發現港,除咗充滿時代感嘅建築物,仲可以見到水上飄浮船.
2014年3月20日
遊走各個海洋園區, 尋覓Duffy拍照熱點!
雖然已經開始籌備 東京迪士尼之旅2014,但係 東京迪士尼之旅2013 嘅遊記依然會陸續推出!今日就同大家講下 Duffy迪士尼小熊 拍照熱點!響 東京迪士尼海洋 入面,園方設立咗多個 Duffy 拍照熱點,係一個可以俾賓客為自己嘅 Duffy小熊 拍照留念嘅位置!於是,我又走遍整個樂園,將呢啲拍照熱點搵哂出黎,同我嘅 Duffy小熊 影下相!
由 Duffy 嘅故鄉 Cape Cod 出發,咦,呢到更加有春日巡航特別版拍照熱點,被盛放嘅花朵包圍!
離 Cape Cod 最近嘅主題園區就係 發現港,除咗充滿時代感嘅建築物,仲可以見到水上飄浮船.
下個園區係 失落河三角洲,Duffy,認唔認得遠處嘅古式塔樓?我地去過裡面探險架!
繼續向前行,黎到 阿拉丁 嘅家園,阿拉伯海岸!沙漠當中都有河流同埋綠州,仲有商船呢!
阿拉伯海岸 都係其中一個春日巡航相關園區,所以呢到都有特別版拍照熱點.
除咗花圃之外,呢個特別版拍照熱點嘅周圍都係居民們嘅生活用品,睇下牆上款式多樣嘅餐碟!
探完 阿拉丁,當然要去埋旁邊嘅 美人魚礁湖 探訪 艾利奧!就連 Duffy 都話呢座海洋皇宮好宏偉!
Duffy,我地行咗幾多個園區啊?黎到第六個園區,響 神秘島 Prometheus火山 下面影張相啦!
再下一個園區就係 地中海港灣,又有特別版拍照熱點,旁邊仲有啲古城石塊喎!
去到古典意大利風格港灣,Duffy,不如我地去著名水鄉威尼斯睇下啦!
終於返到黎 美國海濱,響呢個園區嘅每個角落都可以望到大型郵輪 S.S.Columbia號.
紐約市中心廣場 種滿色彩繽紛嘅花圃,又幫 Duffy 響呢個特別版拍照熱點影下相!
又再遊園一圈,最後,響 Cape Cod 地標燈塔前面影最後一張相!
或者大家會有一個疑問,究竟我響 東京迪士尼海洋 環繞咗幾多個圈呢?先前已經講過收集幸福歡樂點數,乘坐蒸汽船,夾夾埋埋咪好多個圈?其實我自己都已經唔記得咗,總之就行咗好多個圈,不過我就係一個鍾意周圍行黎行去嘅人;下篇文章所介紹嘅活動又係要行哂全個樂園先玩到,哈哈!
於 11:42
訂閱: 張貼留言 (Atom)


text:
琴晚o既晚餐係由Owenbaba 安排,佢一路都唔話我知o係邊度食,佢楂車去到Grand Hyatt 附近我先估到佢原來訂左 Grand Hyatt Steakhouse. 佢話知前聽到我話好想去食,但係呢到要預先幾個星期前先訂到位,佢就安排今晚o係呢度食. 即係話佢一早做定功課,仲有佢一句英文都唔識,但係呢負責接電話訂位係要用英文,訂位時一定好蝦碌.
我問佢你識聽佢講咩,佢話琴日餐廳 打比佢,佢淨係聽到佢話 "Confirm", six-thirty", 佢就話ok嚕. 我食完個自助頭盤同個羊架(主菜)已經齙到嘔,佢係都要我叫個甜品,原來佢叫餐廳安牌左個Anniversary牌,所以堅持要食甜 品,我叫左Apple Crumble with Ice-cream, 好味道. 我真係好感動,有時佢就係有咁o既一鼓傻勁,真係令我哭笑不得架.
呢到o既自助頭盤要$210一位,雖然貴,但係食材樣樣都好靚,淨係食 個風肝火腿,煙三文魚同Liver Pate都值回票價喇. 主菜方面,我揀左羊架($450) 老公就食牛柳10oz($560)件扒確實係好靚外面脆,裡面好似棉花咁軟淑,但係就唔慣只係加鹽同胡椒,好似寡左小小
.甜品Apple Crumble with Ice-Cream就好好味(($95),一熱一凍,唔太甜,好匹配呀.


text:
鐵板吉列咖哩豬扒定食 ( $65 ) - 吉列豬扒煮哂 d 咖哩味 完全唔脆啦 所以變咗好難食
野菜豚肉湯 ( 細 ) - 食咗呢間幾次 但原來每 set 都有個豚肉湯架 但點解無之前比我地嘅 ?!?! 不唔就算佢有 我都唔會要 因為蘿蔔同豬肉口感係霉嘅 我飲咗 2 啖 真係頂唔信 無辦法再飲落去 @@
吉列豬柳泡菜湯烏冬鍋 ( $69 ) - 呢個湯烏冬好食架 熱辣辣 但我晏畫食完酸辣米線 所以夜晚唔想食濕嘢 哈
綠茶好立克 ( +$10 )
( 31-DEC-2015 THU )
尋晚 feel 到有人幫我冚被 仲以為發緊夢 原來真係里奧大人幫我冚被 佢話覺得凍咗喎 咁半夜真係凍咗嘅 因為我記得我發夢同人講話有被冚住係幾咁舒服溫暖呢 嘩 究竟係夢定現實黎架 @@
woo 話咁快就過咗一年 我尋晚先同里奧大人講 番埋聽日 星期五又放假 上星期又係星期五放假 但我覺得好似前日放完咁咋噃 ~~~~
今朝凍咗 但又有陽光 呢 d 天氣真係超級勁舒服呢 ~
8 點半家姐打黎 話聯合醫院打比佢 嚇死佢 但佢咁講 我都比佢嚇死啦 原來係果次媽咪出院比漏藥 叫媽咪攞番 但媽咪又唔開電話 好在工人聽到電話咋 所以食完早餐就同媽咪一齊去醫院拎番 d 藥 晨早流流又要我激氣 媽咪係用平安手機黎 有咩事一按制就知道佢位置 呢樣嘢係好緊要 但成日又唔帶電話 咁有咩意思呢 ?! 之後我又同家姐講話真係都費鬼事理佢 ~
咁阿姐知我傾緊電話 所以唔問我食咩 但都 8 點 37 分喇 要叫早餐喇 咁我叫家姐等陣 我叫咗早餐先 之後我叫完早餐 佢即問我食咩 我話正常應該妳係會繼續講落去 唔係問人食咩囉 又問八卦黎唔黎 邪到問完即刻收到八卦 whatsapp 叫我幫佢叫定早餐 @@
菇場忙咗陣就可以 hea 過 呵 ~
12 點半收到 email 通知放 4 點 超勁開心呀 所以要買酸辣米線慶祝 哈 ~
本來諗住送表表機架 不過佢 6 點半先到機場 咁唔送喇 同埋佢唔想我地咁趕 加上佢地一陣 check in 又要排隊 可能真係連計都傾唔到 咁仲慘 哈哈 咁唯有下次再見啦 希望可以好快見到呢 ~~~~~~
4 點即走 里奧大人 2 點半去太子見客 所以佢 4 點鐘都番到屋企 lu ~
2015 年圓滿結束
我諗住熨埋 3 機衫啦 熨咗幾件 個熨斗無啦啦又漏水 肯定係壞啦 今年一月買咋喎 諗住八百幾蚊會襟用啦 點知一年唔夠已經壞 所以以後唔用 Tefal 呢隻牌字呀 對佢實在太無信心喇 ~
飲埋湯就抖陣 之後睇下雜誌 hea 過 唔錯唔錯 哈 ~
尋日特登再買比表表嘅零食 但我真係食唔到咁多 所以要分比人呢
6 點半出去食飯 之後里奧大人話要食雪糕 話頭先個泡菜烏冬好辣喎 ~~~~
着綠色衫食綠茶雪糕特別好味 d 咁呢 哈
食完去德福行陣 里奧大人買咗 2 對 Florsheim 嘅皮鞋 ( $1,360 + $1,480 ) 折上折再減 $100 所以只係 $1,973 都算抵呀 咁之後再去買埋埋熨斗就番屋企喇 ~
喺豐澤買嘅 $738 希望襟用啦
番到屋企即沖涼 之後熨番 3 機衫 熨完就預備心情等倒數喇 ~
唔想用神睇雜誌 但又驚瞓鬼着 所以開電視睇 點知仲悶 嘩哈哈哈 ~
11 點開始半同 mi line 傾計 因為個人開始呆呆地喇 哈哈 同埋我同佢其實都已經好鬼眼瞓 哈哈 但點都要頂住 所以話一倒數完就即瞓呀 ~~~~
本來話等埋阿表安全到埗先瞓 但對唔住 真係頂唔到 嘩哈哈哈哈 ~
一到 12 點就收到好多 msg 覆埋睇埋都 12 點幾 好鬼攰呀 覆完即瞓喇 ~~~~~~~~
北海道珍珠飯 + 元祖天津蛋 + 王將咖哩汁 ( Step 1 + 3 就 $45 )
我地要吉列豬扒 ( Step 4 ) 所以加 + $18 - 好味呀 下次會再黎食 哈哈
我地再要埋餃子 ( Step 5 ) 所以再加 $18 食一個 set 要睇 5 個 step ~~~~~~~~~~
蒜片牛柳粒鍋 ( 配北海道珍珠米 / 豆腐味僧湯 / 漬物 ) ( $78 ) - 晴晴鍾意食 所以叫比佢食
香辣野菜豚肉醬油拉麵 ( $68 ) - 都幾好味
( 30-DEC-2015 WED )
原來又已經星期三喇 放假放到都唔記得星期幾 只係記得要番工 ~
咁之後嘅星期五又係 1月1日 如果星期六 off 就好啦 又可以放 3 日 如果聖誕節開始請假到 1月1日 即係請 4 日就連放 10 日 真係好正呢 ~
早餐無咩胃口 食奶醬多算喇 ~
菇場唔忙 認真清哂所有嘢 真係一身鬆哂 呵 ~
Lunch time 出去入票 之後食粥 食完即去買零食比表表 半個鐘頭行咗 2 間超市同 3 間零食店 我覺得自己好勁 一頭一尾喎 買嘢呢個原動力 真係零舍不同 哈哈 ~
番到菇場覺得勁熱勁攰呀 哈 好在無嘢做 可以抖下 ~
放工去拎中藥 今晚拎兩日喇 驚聽日無時間拎呢 ~
再行多兩間超市就番屋企 我覺得對腳好似就黎斷咁 哈 ~
開完機洗衫就諗住熨衫 點知將熨斗平放喺熨衫板 咁我行開咗 30 秒之嘛 估唔到成個熨衫板濕哂 咁熨唔到啦 個天都想我休息下呢 ~
晴晴今晚黎我屋企 print 嘢之後 scan 比學校 但無哂 ink 所以里奧大人準時放工 再去深水埗買 ink 咁晴晴放咗工 差唔多 7 點半就上到黎 佢喺九龍灣嘅時候打比我 問我食唔食西餅 我話妳唔係當我係阿婆 上黎屋企要買西餅比我呀嘛 ( 我覺得佢好婆仔囉 講"西餅" 大佬 講 cake 丫嘛 哈哈 ) 之後佢話其實佢肚餓 想食件西餅 但驚肥 咁我話買一件 share 食啦 佢又話都係唔好喇 問完又話唔好 問黎做咩喎 嘩哈哈哈 但咁似我嘅 @@
佢上到黎之後見到筒綠茶餅就即開黎食 仲話我屋企超多零食 好在里奧大人唔喺度咋 唔係又嘈嘈嘈 ~
佢睇八卦雜誌見到有人離婚 咁我話如果父父出面有女人 妳會點呀 ?! 佢話會好嬲父父 之後我話如果舅母同父父離婚 咁會唔會黎探舅母架 佢好大反應話一定會啦 之後話妳地點會離婚架 哈哈 無聊問下啫 希望佢唔好認真去諗啦 嘩哈哈哈哈 ~
里奧大人 7 點半打黎話喺黃大仙 咁我同晴晴都去吉豚屋攞位 lu ~
點知要等 11 張枱 我地唔等喇 轉去大阪王將睇睇 坐出面就唔駛等位 我係驚晴晴凍啫 不過佢話唔凍 咁我地坐出面喇 ~
晴晴喺澳洲成日食 pizza 所以唔肥都難啦 咁佢番黎香港呢兩個月 佢媽咪就話佢要減肥 唔好食炸嘢唔好食油膩嘢 但今晚話食吉列豬扒 佢好驚 但其實佢好想食 我咪同里奧大人講囉 減肥無問題 戒口都無問題 但忍住唔食就有問題囉 明明鍾意要抑壓住 情緒受影響呀 可能我肥開啦 同埋晴晴咁後生 新陳代謝快 食小小完全無問題 又唔係餐餐咁食 同埋我覺得做運動就最好 又健康 唔係單單節食囉 ~
我之前嘅髮型師 晚晚食 2 個飯盒架 但身型 fit 到爆 因為佢會每晚做 gym 或者去跑步 人地開開心心咁食 開開心心咁減 咁先身心健康家嘛 依家搞到晴晴 d 方向錯哂 唉 ~
食完就番屋企整嘢 我叫晴晴等埋我沖完涼先好走 哈哈 ~
之後佢仲整緊嘢 我壓低咗把聲問晴晴 " 晴晴妳幾點走 ?! 因為開住電視 驚晴晴聽唔到 之後里奧大人話做咩咁惡 ?! 因為晴晴真係好驚咁答話仲整緊 嘩哈哈哈 我話無尾音問人嘢 原來真係好惡 sorry 呀 但其實因為我想切生果比佢食 想佢食埋先走 我點會咁惡對佢喎 ~~~~
咁啱尋晚媽咪比咗香梨同蓮霧比我 原來晴晴好鍾意食香梨 咁就好喇 難得佢鍾意食 ~
晴晴無啦啦想借我部手機睇下 仲以為佢想打機添 原來佢睇我手機有無佢澳洲電話 如果無就幫我入番 我話無又點用妳 whatsapp 喎 之後里奧大人話又唔見妳驚父父無佢手機號嗎 哈哈 ~~~~
整到差唔多 10 點半先搞掂呀 我比錢佢搭的士又唔要 話搭地鐵好方便 佢真係大個女喇 但番到屋企點都要打比我報平安囉 ~
里奧大人 11 點唔夠話瞓 我話晴晴都未打電話黎 點可以瞓架 之後講完晴晴就即刻打黎 咁我地之後都即刻瞓喇 哈 好鬼攰呢 ~
薑蔥魚雲煲 - 好鬼鹹 所以媽咪之後話食多嚿 我唔比佢食 之後佢話浸水 我話油林林浸水 咁食黎做咩呢 ?!
灼海蝦 ( 12 兩 ) - 都幾大隻 同埋好彈牙
貴妃雞 ( 半隻 )
( 29-DEC-2015 TUE )
嘩嘩嘩 好攰呀 完全唔想起身番工呀 哈 ~
今朝遲咗出門口 真係遲 5 分鐘就唔同世界架喇 度度都好鬼多人咁 所以今朝一定係食三文治 最緊要快呢 ~
菇場所有大粒唔喺度 加上唔太忙 感覺上可以抖下 同埋我真係頭重重 塊臉又敏感 搞到我都無咩心機囉 ~
Lunch time 食超米算喇 之後阿齋問我出唔出街 我話唔想出街 佢話勁唔似我呀 因為我平時成日話出去行下呢 哈 ~
3 點左右頂唔順 咁沖杯齋啡飲啦 苦鬼到呢 真係飲中藥都無咁苦呀 所以我成個人醒哂啦 ~~~~~~
放工去媽咪屋企分藥 之後媽咪同我講話叫家姐唔好番屋企 直接去客家好棧 我話咩客家好棧呀 ?! 妳叫分藥所以去嘉華嘛 之後媽咪話唔記得 我咪慶囉 話佢成日坐 又懶 記下嘢啦 唔好乜都旨意工人 就算依家分完藥 妳自己都要睇下係咩藥 唔係人比妳就食 做下運動 血氣好之餘 妳個腦都清醒 d 啦 其實我依家對媽咪已經無耐性 我覺得好多嘢應做唔做 唔應做就特登去做 同埋我話我依家唔會理妳架喇 妳鍾意點就點 我費事煩 所以工人同我講媽咪點點點 我都話是但佢啦 佢鍾意點咪點囉 工人係好無奈架 但我真係唔想次次見親媽咪都好勞氣 反正話咗又唔聽 我真係唔需要知道妳點囉 ~
媽咪話個鼻哥好痛 之後工人話佢晚晚飲個椰青 話好口渴 咁我即上網睇 如果飲得太多都會燥熱 咁妳 d 咪自己攞黎衰囉 飲唔係問題 妳都無理由晚晚飲啦 飲水係口淡淡 但成日飲 d 甜嘢都唔好啦 一陣糖尿病翻發就煩 但佢咁都唔驚 我都無辦法 之後佢叫我唔好掂佢鼻哥 我話鬼得閒掂妳咩 因為平時如果佢唔舒服 我實摸下有咩事 依家唔會架喇 我懶得理 lu ~
去到酒樓無耐 家姐都到 lu 原來已經 7 點幾 ~~~~
家姐話同事比佢食 食留番比我食
食完就同家姐行一陣 佢成日都搵利口樂 之後我話買比佢 佢又話唔要 我話佢成日講 一定係想食 不過要排隊 所以我唔買住喇 想番媽咪屋企先 ~
肌研透明質酸潔面乳 ($79) 75 折之後 只係 $59.25 所以即買 咁啱屋企支潔面乳差唔多用完呢
坐多陣都 9 點喇 咁拎埋生果同西洋菜湯就走喇 ~
我同家姐講話我依家唔會勞氣 家姐都話勞氣都無用 仲話媽咪成日講大話 明明飲茶咪飲茶囉 又呃人唔知食咩 最衰係講又唔聽 聽話都好 所以我地話是鬼但佢啦 唔係一個人做事 兩個人激氣 唔化算 我無理由真係每星期都激氣一次家嘛 我驚我好快死 我前排好擔心媽咪 又好激氣 真係甩咗好多頭髮 大佬呀 頭髮已經唔多 真係好驚甩鬼哂囉 所以我要學識放手 最緊要比媽咪知道 妳已經唔會令到我緊張妳 一齊嘅所有嘢 係妳自己攞黎 唔係我冷血 而係我要做嘅已經做凸 呢半年我個心好攰好攰 我都需要抖抖呢 ~
里奧大人今晚 8 點先放工 所以佢番黎屋企無耐 我都番到 佢仲話我早添 哈 ~
擺好哂生果同湯入雪柜就開機洗衫 之後即沖涼 ~
諗住熄電視同里奧大人傾 d 嘢 點知佢又唔知放咗個 remote 喺邊 搵咗 5 分鐘 我覺得佢真係好煩 成日 d 嘢周圍擺 所以如果我見到 我都唔會同佢講 由佢自己慢慢搵 其實我最想佢搵唔到 呢 d 係一個教訓 大佬 今晚心情已經唔好 仲咁樣 真係想爆粗 所以之後都唔
想同佢講嘢 覺得佢好很煩 已經唔係第一次整唔見 remote ~~~~
我整好哂表表 d 手信就抖陣 之後阿仔打黎教我玩 Pokopang 又傾咗半個鐘 佢話佢之前 dl 太多 game 拎 free coins 所以唔知係咪電話中咗毒 佢話間唔中同朋友傾電話 個電話無啦啦會發出嘭嘭嘭聲 嚇鬼死佢 但我覺得好搞笑呀 哈哈 ~
晾埋衫 抖陣 差唔多 12 點先瞓呀 ~
炸蘑菇
香煎蟹肉餅沙律 - 個蟹肉餅好鬼漏 @@
肉醬味肋骨雞槌拚盆
芝士白汁海蝦寬條麵 - 辣辣地幾好味喎
雪糕朱古力軟餅 - 呢個我一定要叫比表表同小寶食架
( 28-DEC-2015 MON )
今朝 9 點起身喇 食埋早餐 里奧大人就去睇醫生 因為隻腳仲有 d 痛 佢話醫生睇都唔睇佢隻腳就介紹骨科醫生佢睇 所以佢一番到黎就嬲爆爆咁 哈哈 ~
番到屋企就整 li 整 lu 11 點先出發去坐 619 等咗好耐車 之後再轉 603 最終都係 12 點 20 分左右先到碼頭 不過表表嘅粥仲未到 所以我地坐喺碼頭等佢呢 ~
今日天氣又係灰灰暗暗 尋晚又夜瞓 有 d 攰 哈哈 希望表表佢地唔攰啦 ~~~~
我地坐 12 點 45 分嘅[快船 1 點 25 分已經到長洲 lu ~
唔想太晏食 lunch 所以即去食嘢 食下傾下 時間過得好快 呢餐麻麻地架咋 希望佢地鍾意食啦 哈 ~
叫咗 1 支大藍妹
唔知咩例湯
小寶急不及待 哈哈
蒜蓉蒸蝦
椒鹽鮮魷
避風塘炒蟹
蒜蓉蒸扇貝
豉椒炒蜆 ( 加辣 )
蒜蓉炒芥蘭
芒果糯米糍 x 3 - 黎到長洲 當然要表表同小寶食番隻芒果糯米糍啦
唔太熱 所以坐出面
咁差唔多食完 里奧大人話去洗手間 之後表表無啦啦好緊張 細細聲同小寶講話無咗張單 咁小寶仲手持蟹腳 食到 lam lam 脷家嘛 嚇到佢即刻抹手走去比錢 笑鬼死我 其實表表同小寶唔係咁緊張 我都唔知原來里奧大人係去咗埋單 哈哈 ~
之後行陣 表表想買平安包 小寶就掃咗雞仔餅同合桃酥同埋一包唔知咩來 好奇怪小寶好小會咁主動買嘢食家嘛 原來佢買比同事食嘅 ~
買完都 4 點 經過允升就食埋甜品先 估唔到要等位 諗住平日 不過其實好多學生都放緊假 哈 ~
感恩等咗無耐就有位 表表相機塊唔知咩玻璃片甩咗出黎 所以里奧大人即出去買 AA 超能膠 咁坐喺度痴實都好丫 起碼唔駛企喺街度咁大風 又多塵 ~~~~
糖不甩 / 楊枝金露
芒果糯米糍 ( 紫糯米皮 ) / 芝麻芒果腸粉
芝麻糊豆腐花 ( 凍 )
呢餐又係小寶請我地 真係太客氣啦 表表唔知係咪喺出發前一星期 練定好 d 眼力 再叫小寶練定好身手鬧快比錢呢 哈 ~
食完諗住行去小長城 經過海灘又影下相 都未去到小長城 表表話已經 5 點 唔怪得個天咁黑啦 咁我地唔去小長城喇 因為來回起碼個半鐘呢 ~
喺度釣魚 ?!?! 實在太神奇喇 @@
咁打道回府啦 想同表表食大魚蛋 其實我都未試過 估唔到真係好味喎 呵 ~
好多人排隊
好幸運呀 因為呢兜係最後呢 我地買完之後就無得買 lu
貓貓都聞到魚香味 哈
熱辣辣
拎到 "呢咁 hea" 哈哈 因為好鬼熱呀 又驚趺喎 我地食咗大魚蛋 / 細魚蛋 / 墨魚丸 / 鯪魚球 但我地一致認為最好味係墨魚丸呀 哈
大魚蛋好彈牙呀 又唔腥 都好好味架
咁一路行去碼頭 一路聽小寶講鬼故 佢又細聲 真係要痴到好埋先聽到 人地唔知以為講咩驚天大秘密咁 嘩哈哈哈 ~
佢好勁呀 居然唔驚鬼 仲一路講一路笑 我覺得佢好似講緊笑話咁 同埋佢講鬼故之前加多句係"真人真事" 嘩哈哈 喺你身上發生 我都知係真人真事黎嘅 哈哈 ~
之後坐大船出碼頭 咁架船就定好多 表表無咁辛苦呢 ~
再搭地鐵去銅鑼灣 Outback 其實我真係唔知銅鑼灣有咩好食 我來來去去都係食南記同 Outback 所以今次好懶 仍然帶表表好 Outback 希望佢地鍾意食啦 ~~~~
8 點到 Outback 估唔到要等位 好感恩等咗 10 分鐘左右就有位 ~
一路食一路傾 無啦啦有一剎那好眼瞓啊 燈光太昏暗 加上有 d 攰 呆咗幾呆之後都清醒番 d 咁真係要搵人講下嘢 又輪到小寶繼續講佢工作上嘅"真人真事"啦 嘩 好在我真係唔眼瞓咋 唔係加埋佢 d 聲調語氣 我會即瞓着 哈哈 ~~~~
10 點半 last order 真係唔經唔覺又兩個幾鐘 小寶無啦啦話去洗手間 但佢 d 戲實在太差了 嘩哈哈哈哈 大佬呀 佢同里奧大人今日成日都話去洗手間 去到真係唔知真去定假去 嘩哈哈哈 不過咁 小寶第時一話去洗手間 我地就知咩事 lu 呵呵 ~
同表表一齊搭地鐵啦 不過我地係搭唔同嘅路線 所以一路扶手電梯之後就要分手喇 當然要攬下先啦 真係唔捨得佢地 好似見完無耐就要走咁 堅期待下次我地可以 6 個喺馬來西亞相聚呀 ~
番到屋企都即沖涼 又 12 點先瞓 聽日仲要番工 希望夠精神啦 呵呵 ~


text:
南乳粗齋煲
豉汁蒸鯧魚
( 28-AUG-2016 SUN )
一覺瞓到 8 點半 其實都醒醒地 不過里奧大人未起身 咁我都懶下床 估唔到佢 9 點半都醒埋 之後佢話尋晚成 2 點先瞓 但反而仲早咗起身 哈哈 ~
里奧大人知我鍾意去靚記食早餐 話難得咁早 咁去食啦 我話其實我尋日已經食咗 不過是但啦 反正佢都鍾意食嘛 所以沖埋涼都去食早餐 lu ~
食完就去 Taste 買豬骨 夾咗 4 件西施骨 居然要 $47.8 真係心都痛埋 一包湯包都好似差唔多價錢咋 好在今次唔駛加粟米紅蘿蔔 唔係一定過百 講緊係一煲湯咋 依家煲個湯真係貴 但唔飲又唔得喎 好在之前買定 d 乾螺頭 咁都唔係平 但起碼可以分幾次煲 點都平過每次 $50 豬骨囉 ~
今次試下新開嘅亞萊泰 都唔好食嘅 之後發現佢地原來都有早餐食架 都係餐蛋麵呢 d 真係生意難做 泰菜館做埋早市 ~~~~
泰農冬蔭功扎肉拚肉碎湯河 ($46) - 一擺上枱都覺得唔好食 全中啦
泰農海南雞配黃薑飯 ($52) - d 雞好多肥膏 好在個飯都好香黃薑味 但個 waitress 真係唔掂囉 佢放落我面前嘅時候 幾乎成盤嘢倒落黎咁呀 嚇到我嘩咗一聲 但佢個樣完全覺得無問題 家姐話唔明佢做咩 係都要喺我地中間夾硬放喺我面前囉
+$8 轉飲菠蘿冰 / 椰汁珍多冰 - 完全唔掂 菠蘿冰只係幾粒菠蘿+好甜嘅糖水 真係飲杯凍檸茶好過
難得家姐又黎 咁順便拎呀 mi 嘅炸魚皮同酸薑酸木瓜比佢試 佢話 d 薑好酸 哈哈 ~
咁又拎埋包之前喺 Big C 買嘅炸豬皮 share 嘛 不過"益"嘅 即掉啦 好在 50B一包咋 ~
家姐要 2 點走呀 趕住番屋企餵狗仔 咁我送埋佢坐車 我都番屋企 lu ~
煲好湯又執下個零食柜 之後就熨衫 里奧大人就瞓晏覺 ~
差唔多 5 點幾就煲好湯 飲埋之後就去舖頭喇 ~
雪梨椰片補肺湯 (海椰片 / 雪梨乾 / 蜜棗 / 雪耳 / 南杏 / 北杏 ) - 煲出來都有 5 碗 但無咩味 好在之前買咗樽鹽咋 唔係都幾難飲下 哈哈
不過我同里奧大人就唔會咁等囉 食住等架咋 同埋都唔好意思坐茶記咁耐啦 ~
里奧大人問姑奶 買比佢老公果部睡眠窒息機好唔好用 佢話喎 好驚借肋部機之後 部機突然壞咗 佢會窒息喎 里奧大人即話呢 d 買之前都應該知啦 唔係買咗之前先知呀嘛 ?! 咁即係唔會用啦 同埋呢部機又唔提供氧氣 點會無啦啦會窒息呢 ?!
之後姑奶行先 里奧大人同我講話知佢姐夫一定唔用 係姑奶堅持要買之嘛 大佬 成八千蚊呀 好在呢 d 機唔係要申請等有機先買咋 唔係妳買完唔用 人地有需要果 d 就無得用囉 ~
食完去舖頭拎嘢 之後傾一陣計 差唔多 9 點先走 ~
即打的番屋企 里奧大人去徑步 我就沖涼休息喇 ~
之前喺曼谷買架 過咗期 2 日 所以要即食啦 以為辣辣地 點知都無咩味嘅 不過我鍾意食呢 d 薯條嘅口感 但家姐同里奧大人就鍾意食薯片多 d
今晚 11 點即瞓 我條脷腫咗成個星期呀 兩次早瞓之後條脷都無痛 所以都想早 d 瞓呢 ~


text:
鎮江焗豬扒
金銀蛋油麥菜
蕃茄豆腐炒蛋
蕃茄紅油
( 14-AUG-2016 SUN )
今朝 9 點 45 分起身 咁我懶床 里奧大人問我番唔番到教會 我就即醒 lu 呵呵 ~
刷埋牙沖埋涼就出去食早餐喇 食完就番屋企抖陣 ~
崇拜完畢就去日本城買嘢 感恩抹塵紙做特價 $26/4包 因為想買好耐 但搵唔到呢 ~
買完就番屋企執嘢 之後同家姐去食 tea 食完就叫里奧大人番屋企先 我同家姐去 Taste 買嘢比媽咪工人 家姐話佢之前無餸食呀 因為個婆婆番咗鄉下 佢又無話比太太知無餸 只係同家姐講話無餸 我咪話囉 直接同佢太太講嘛 同家姐講無用囉 ~
家姐咁錫佢 一早諗定買罐頭比佢 我話等埋我一齊揀啦 佢又唔豬唔海鮮唔魚 所以好難買罐頭比佢 咁佢話買粟米湯 我話買焗豆 咁就夠飽啦 家姐話粟米湯要買盒裝 等佢一剪個盒就得 焗豆就要買揭蓋果 d 唔駛佢用罐頭刀開 咁我地再買盒紅米飯比佢食 家姐又話無匙更 一陣問人拎 估唔到佢咁細心喎 佢真係好錫媽咪工人呢 ~
媽咪工人又好鬼錫家姐 之前買個瓜比家姐食 今次買咗 2 大包指天椒同 2 pack 三色椒比佢 咁家姐食唔哂 我話只要 1 pack 三色椒就夠喇 ~
送埋家姐搭巴士 我就番屋企喇 原來都已經 4 點 拿拿聲執埋書柜 又清咗一大袋環保袋 呢排執屋 真係掉咗唔小嘢 爽呀 ~
今晚要去舖頭 所以搵埋姑奶食飯 6 點出發 搞掂哂就去食飯 ~
食完去舖頭拎埋嘢就走喇 點知落雨 咁打的番屋企 lu ~
沖埋涼就休息 個人唔多舒服咁 好在之前買咗個木瓜 里奧大人覺得係救星 識佢嘅朋友都知佢最鍾意叫人食木瓜 不過我有次作感冒 真係食完就好番 但果時 d 木瓜有木瓜味 依家乜味都無 唉 ~
終於睇哂歡樂頌喇 咁之後可以睇下書 唔駛成日掛住煲劇 lu ~
好攰 11 點都自己瞓先喇 ~


text:
海參扒白菜仔
茄子牛仔骨
牛什米
( 5-apr-2012 thu )
好攰啦 好在番埋今日就連放 4 日假 諗起都開心呀 ~
早餐等咗 25 分鐘 等到 8 卦都到咗 我份早餐先到 再等埋佢食 所以一齊遲到 ~
嘩 完全無心機做嘢 仍都好在無嘢做 超勁 holiday mood 呀 ~
晏晝食 k + 藍梅乳酪 仲有 2 盒就食完 太開心喇 不過如果唔係家姐幫口 應該起碼食到 6 月囉 ~
2 點幾家姐打黎話媽咪出院 好開心呀 因為媽咪隔離個婆婆成日咳 好驚呀 ~
放工去媽咪屋企 食埋朝早買嘅奶油包 食完滯到呢 之前成日好想食 但買哂 家姐就問咗幾日食唔食奶油包 買比我喎 佢要我食到為止 咁今次我終於食到喇 不過食完之後就驚咗 好 了咗件心事 ~
等埋家姐就一齊去買嘢食 咁費事媽咪出街啦 又凍又落雨濕濕 一陣冷親仲煩 ~
差唔多 8 點半就走喇 番到屋企可以煮個水餃出前一丁比里奧大人嘆下呢 ~
( 4-apr-2012 wed )
今日假期 瞓到 10 點 15 分先起身 超爽呀 ~
里奧大人話去 Delifrance 食早餐 唔知點解飲佢地嘅咖啡唔會有提神作用 我覺得飲完仲眼瞓咁架 好奇怪 ~
番到屋企諗住等家姐車我地探媽咪 不過家姐話差唔多 12 點半先到 咁我唔去喇 又趕又得半個鐘 今晚探好過 ~
諗住 hea 下 點知里奧大人話剪髮 咁我都剪喇 "嬲嬲邱邱" 好烏 where 呀 ~
求其搵間剪 最緊要無人唔駛等 今次又剪得唔錯喎 又再次証實 "無期望必有驚喜" 呢
剪完 1 點幾 時間唔拖唔水咁 我話行德福 之後行完里奧大人話有 d 餓 想食牛肉飯 所以去 piago 食嘢喇 ~
好鬼飽呀 所以食完又要行啦 去完 Uniqlo 買嘢就走 lu 番到屋企已經 3 點幾 時間過得真係好快 假期嘅時候 ~
番到屋企 hea 陣 睇下雜誌 里奧大人 4 點 50 分出去跑步 我就唔去 因為好鬼眼瞓 真係瞓到喎 瞓咗佢番黎 瞓咗 40 分鐘 等佢沖埋涼就去探媽咪 lu ~
2 個阿姨都黎咗探媽咪 家姐無耐都黎埋 阿姨就走 lu 家姐又唔舒服 所以我地叫佢走先 叫里奧大人陪佢落樓 里奧大人的佢上的士 比埋 $100 家姐坐的士 知家姐慳家嘛 又幾好噃 ~
里奧大人話想食中菜 我話仲好飽 食唔到咁多嘢 所以去茶餐廳食算喇 ~
溫馨二人餐 - 煙三文魚什果沙律
芝士煙肉焗薯皮
法式龍蝦湯
美國安格斯西冷牛扒
法國燒春雞
甜心拚盤
( 3-apr-2012 tue )
好攰呀 食完早餐飲完拉茶都好攰咁 ~
仲諗住 free 爆 點知 10 點見阿 head 番咗黎 ~
晏晝同 8 卦一齊出去買嘢食番菇埸 食完飽到震 要飲熱茶消滯 ~
放工探媽咪 但唔駛買嘢食比媽咪 唔坐的士 lu 因為咁早去到都無用 都唔比入去嘅 所以今次巴士轉巴士 都係 6 點 10 分去到 ~
媽咪今晚照肺 之後姑娘話會直接轉去樓上 叫我地執定嘢 話照完唔會番黎呢度 但之後媽咪照完又番黎呢度 話樓上未收到通知 古古怪怪 ~
姑娘 8 點 10 分話未知幾時上房 叫我地走先 我地差唔多 8 點半走喇 又話有床 陪唔陪媽咪轉 不過我地都走喇 話就話有床啫 但點知等到幾時喎 ~
約埋里奧大人去 Cafe Lagoon 食完家姐上我屋企拎嘢就走 lu ~
( 2-apr-2012 mon )
悶呀 悶到諗如果彈性番工放工就好喇 我會番 8 點 到時買早餐番菇場食 早走一個鐘 時間都好好駛咁架 買餸都唔駛同人迫啦 又可以食平 tea 唔錯唔錯 不過約 frd shopping 就慘 d 喇 有排等 ~
眨一眨眼已經到 4 月 明明好似打咗 mar 無幾耐咁之嘛 依家就要打 apr d 時間過得快到呢 ~
早餐食麵啦 諗唔到食咩 其實早餐真係無咩選擇咁 不過應該係我來來去去都係食果 d 啦 因為我覺得最緊要近菇場 感覺無咁趕咁嘛 ~
晏晝又 k + 藍莓乳酪 無計啦 難得仲有 mood 想食 因為我次次一路食一路諗 快 d 食完可以解脫 ~
放工探媽咪 里奧大人見完客就黎埋探媽咪 之後家姐無耐又到 傾下傾下都 8 點 lu 一齊去板長食壽司 次次同家姐一齊 問里奧大人想食咩 佢都會話壽司 知道家姐鍾意食 如果我話食呢 就話唔想食咁多生冷嘢 ~


text:
广西桂冠建筑工程有限公司前广西桂冠体育工程有限公司
浏览次数:272次 发布日期:2015-01-19
广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司广西桂冠建筑工程有限公司前广西桂冠体育工程有限公司


text:
Saturday, August 18, 2012
第十一日 - 蘇黎世
8月7日 星期二 晴 - 一朝去搭冰河列車, 係一早plan好要搭既 - 其實呢幾日都已經搭得太多車, 睇左好多風景, 所以對呢程車冇太大期望 - 我地仲諗住放棄最後chur to st moritz個段, 因為可以搭少四個鐘, 而後尾都覺得值得 - 一路我同魚魚輪流哈眼訓, 因為要搭成5個半鐘, 但係影下相, 傾下計, 同埋叫左個葡萄酒同飯黎食, 都好幾好 - 到左zurich, 就開始麻煩, 因為原來間ibis zurich west真係好西, 我地行左15分鐘都未見到, 後來先後有兩個好心人幫我地, 我地先識得搭電車去, 但係都係好攰 - 但係魚魚都冇扭計, 都幾甜甜既 - 番到去睇下原來得番41.6瑞郎, 但係要食兩餐, 因為原來呢間酒店係冇包早餐, 同埋又要收我5蚊city tax, 又要買day pass, 真係用哂d$ - 所以當我地搭緊車出去, 已經決定要買d平野食, 因為之前太豪, 例如去飛用左420瑞郎, 又係瑞士簽左三次咭, 所以想慳d! - 去到車站, 俾我地見到超級市場coop! 我地用36蚊買左d飯, lagsane, 生果杯同沙律, 仲好好彩俾我地揾到杯面! - 跟住又有一個好心人教我地去公園, 我同佢講, i just wanna sit down, haha, 真係好攰啦 - 我地去到一個叫lindenbof的公園, 個度好靚, 可以睇到成個zurich的美景 - 我地係個度食好relax, 好開心, 好簡單, 好飽 - 跟住就係不斷甘係條河仔附近bwaby跳躍, yeah! - 附近的好靚, 好開有黎到呢度行, d瑞士人好好幫我地影相, 同埋教我地! - 我地就懷住開心的心情番黎啦, 架4號電車真係太好啦廿, 去邊度都得 - 甘我地就完左6日5夜的瑞士之旅, 聽日就係4日3夜的巴黎之旅啦, 希望會順利啦!
Posted by Ivan at 12:55 PM
Subscribe to: Post Comments (Atom)


text:
August 1, 2015, Saturday
今日好開心, 節目豐富, 全天都係家庭樂三人行. 難得二公子放假, 一早就同我地一齊出去.
晨早八點幾去接媽媽同哥哥姪女一齊飲茶. 媽媽年紀大, 今次見到佢活動能力又差咗. 老人家年紀大咗就變番小朋友, 對佢要有耐性, 每次都買的零食氹吓佢, 行街要拖著扶著佢. 不過今次行得唔好, 我扶著佢行, 佢都失平衡, 下次同佢出嚟要帶輪椅先得啦.
媽媽今日好開胃, 飲茶食咗好多野呀! 我好少叫媽媽戒口, 佢鐘意食咩就食咩, 只要唔過量都比佢食. 講真, 仲食得幾多年吖.
十點幾飲完茶, 我地先送媽媽返屋企, 跟著先開始我地三人行節目.
我地去睇戲呀! Isquare IMax, 11:40, 職業特工隊. 套戲幾好精彩呀, 湯告魯斯雖然年紀大咗, 但都仲係好有型呀! 套戲都有好多精彩場面. 睇呢套戲要早的入場呀, 如果唔係就睇唔到湯告魯斯揸著機門飛身入去嗰段呀! 片長兩小時, 睇完出嚟都一點幾啦. 就响Isquare 食午飯啦.
上次睇Iron man 去咗牛陣食火鍋, 今日我地要嚟呢間牛藏食烤牛肉呀!
魚生飯唔啱啦
一於食烤牛肉啦.
個經理係咁sell我地飲特飲, 話第二杯半價, HK$38一杯,但係我對三款口味都無興趣. 結果型爸要了紫蕃薯latte, 二公子要了柚子湯冰. 兩款都係無咩味...可以講係唔好飲呢.
我要了青蘋果梳打, 呢杯平的, HK$18, 都係麻麻.
牛小排, 超薄,只有8片
咁炸著三片先啦
一口牛,有十粒
牛舌仲少的,只有五片
哈哈,凡地今勻要慢慢炸先得啦
的肉係少的,我食埋碗飯就夠啦. 另外兩位牛魔王就可能唔夠啦.
每人仲有甜品,意大利奶凍.
埋單HK$359. 午餐係咁上下啦.
跟著就到下一節目,開車去香港仔整三千煩惱....無辦汰,呢個髮型師剪法啱心水,遠的都去啦,三個人都剪髮, 咁咪當一個節目囉.


text:
第三天
今日繼續hea遊成都,唔諗住去好多地方,只會去熊貓基地探探可愛熊貓BB;既然係hea遊當然唔會咁早出發,但其實好多人都話去熊貓基地最好既時間應該係朝早7-8點,咁早係因為D熊貓食早餐既時候先最生猛,過左早餐時間,好多熊貓就會好似海洋公園既熊貓咁,隻隻都灘晒係道唔願郁;不過算啦我先唔咁早起身
慢慢先出發,出到去首先要搵地方食早餐,係路口貪方便揀左德克士,呢間野以前都食過問題唔大;德克士係大陸有好多分店,無論去到邊道都可以見到,除左KFC & 麥當勞,德克士係中國第3大西式快餐店,我諗質素都應該唔會差既?
有飯有包,都可以食得飽
不過講真個句個飯就真係唔好食啦!而且呢D快餐店價錢唔係平,今次都係試過就算下次唔食lu(明明以前都食過好多次,但見到唔知點解又會心思思好想食)
係香港時應承左一個朋友幫佢入數,早餐後就先到對面中國銀行,入面超大間又豪華,感覺怪怪地,而且又先進要先係派籌機選擇所需服務,再坐低慢慢等;因為係入數咁就係派籌機揀deposit,再坐低慢慢等,但就係道等左好耐等到其他人走晒都唔叫我個號碼...到最後終於明點解啦,服務我既職員見到我時好尷尬咁講英文,原來係因為我選擇左英文選項所以冇人敢叫我個號碼......
搞掂好晒可以正式出發,成都既天氣真係唔多好,長期都有層霧氣,去左咁多日都未見過陽光,冇太陽曬所以四川人既皮膚特別白
一年前我都曾經去過熊貓基地,但就睇唔到熊貓BB,今次再去睇下先;大約都仲記得點去,就嘗試搵返以前搭過既巴士,行左15分鐘成功搵到個巴士站,不過就咁樣...因為周圍都起地鐵既關係市區好多地方唔係封左路就係巴士改道,搵巴士搭都有少少難度;要行多15分鐘去另一條大街先搵到原本想坐既巴士
坐左好耐終於到巴士總站,上次去熊貓基地就係係呢道昭覺寺巴士總站轉車,不過今次中蕉啦,搵極都搵唔到部車,望望先知原來去熊貓基地既巴士搬左去動物園做總站!見唔係遠都係搭的士算,但成都的士司機真係冇幾多個好人,又比佢兜路,明明好近既路程都可以不停行錯路要掉頭,又比佢兜左我40蚊,上次去熊貓基地又係明知佢兜路兜左80蚊,真係想叫佢地食屎,但係人地地頭都係出少句聲安全D......
幾經辛苦終於去到!!都係唔好比D衰人影響心情,開開心心去睇熊貓先
入到去有電動車可以搭,但唔洗搭車自己行上去都唔太遠
好快就見到熊貓啦
呢個就係唔朝早去既後果,一隻隻灘晒係道唔願郁......
呢兩隻都叫做有郁動,唔係食就係訓
睇左咁多隻都係呢隻最正
揀個咁靚既位來訓教,佢自己唔驚但見到都得人驚,都唔知點爬上去,明知自己咁大隻都敢訓係枝咁幼既樹枝上面
訓得佢咁舒服睇你點落返來
熊貓海洋公園都有得睇,不過下面呢D海洋公園就冇啦,山長水遠來到呢道就係想睇熊貓BB,真係超得意
隻大小小既係道碌碌下,得意到成隻公仔咁
正宗趴地熊
毛毛好似好軟熟丫,好想抱住佢
望住熊貓BB望左好耐,始終都要講ByeBye
出面仲有好多大熊貓,不過呢D都唔得意既,我要熊貓BB丫
除左大熊貓,仲有小熊貓,不過睇完熊貓BB之後,呢D就冇咩興趣慢慢欣賞啦
仲有好多孔雀係係熊貓基地入面四圍走
天鵝湖
沿路行出門口Lu,要同熊貓講再見啦,不知何年何月可以再見呢
而家由熊貓基地搭車走又係一件好麻煩既事,因為門口整路變左單程路,回市中心方向既巴士冇左,所以要坐3程車先可以返到出市區;雖然門口係有好多三輪車﹑的士係道拉客,但唔想再比人呃錢,非必要唔會再考慮呢D車;好快有部巴士經過,都係唔理咁多跳左上車再算
搭一個站就出到一條大馬路,行去對面就可以轉返去動物園既巴士
去到動物園就可以搭返入市區既車,我就揀左去火車站既巴士,要先去一去火車站
成都既巴士都算係又大部又靚,對比返之後係重慶見到既巴士,呢道直頭可以用豪華去形容
火車站對出又係起地鐵封晒全條馬路,部巴士要停到好遠好遠,行最少10分鐘先迫到入火車站範圍,上次來成都就係係呢道落火車啦
迫到入去售票處好彩唔係好多人,咁辛苦黎火車站其實係要退火車票
本來買左火車票係去完九寨溝之後去西昌,再經西昌去瀘沽湖,再由瀘沽湖去麗江返香港,唉...邊道都唔洗去啦......
唉...搞掂火車票問題就返hostel食野算啦,今次唔食西餐食中餐,平好多之餘而且都係好好食(順手係對面鍾水餃買左餃子加餸,Yeah);呢D中式小菜只係十元八塊,但西式意粉炒烏冬就要二﹑三十蚊,差咁遠既?
都係呢道食野最舒服
食完野就係道上下網,唔知幾時開始坐係對面既兩位美女開始傾起峨嵋山話題,雖然我唔識講普通話,但話晒我都叫去過下峨嵋山就緊係要互相分享一下經驗啦;原來對方都係岩岩相識,一個香港人一個台灣人,咁就好啦有人聽得明廣東話;而且咁岩呢位香港朋友又係買左明天去九寨溝既巴士飛,講講下連台灣朋友都心郁郁想一齊去九寨溝,但就未買車票唯有明天早D去車站碰碰運氣啦,最後大家約好明天未天光就一齊坐的士去車站


text:
2016年5月8日 星期日
預祝母親節
仔仔爸一直想食印度餐,有朋友介紹佢去呢間食,其實都好近屋企,就係World Trade Centre附近
咁啱呢日姑仔帶個女出o黎唐人街睇醫生,所以叫埋一齊食,其實多啲人食又可以叫多幾款試仲正
啲嘢食係阿姐點,我都唔知叫咩
三文魚
羊肉
咖喱鷄
蝦
係餐廳都望到世貿中心
其實啲嘢食都唔錯,只有兩三樣 sauce 有啲辣
食飽飯,仔仔爸車我同姑仔返屋企先,佢就車阿姐,男友,表姐去食生果雪條,但後來佢哋去咗食刨冰
食完佢哋仲去咗間意大利餅店買Cake
仔仔爸買咗幾件返o黎比我食,今朝攞o黎做早餐
上個星期日,阿姐個契媽話未去過新世貿中心,叫我陪佢行吓,但嗰日落雨,天氣咁差,梗係唔會比錢上頂樓睇風景啦,唯有下次再去過
之後契媽話要去St. Mark 某酒舖買日本梅酒,叫我帶佢去,見去開St. Mark,我就帶佢去上次阿姐帶過我去嗰間泰菜食Lunch set,因為之前聽契媽話想食泰菜,順道預早大家一齊慶祝母親節
今年阿姐送咗兩份母親節禮物比我
呢份係幫啲愛護動物組織買的,又可以氹阿娘,又可以做善事
呢份係阿姐叫個小學同學幫手畫,個同學仔唔知Charco仔係短尾,畫到佢條尾好長
可能各位睇呢篇Blog時已經過咗母親節,不過都唔緊要啦,都祝各位母親節快樂
32 則留言:
仔仔媽, 母親節快樂!回覆刪除
話咁快阿姐畢業啦
阿姐叫個小學同學幫三貓, 幾似樣!回覆
母親節快樂,時間真係過得好快,眨吓眼就4年,我最鍾意天師仔嗰張,仔仔爸鍾意Marble仔嗰張刪除
阿姐咁快就畢業嗱 O_O, 時間過得真係快回覆刪除
阿姐咁孝順, 你日日都可以係母親節 hehe回覆
話咁快就4年,阿姐都算錫我,都係間唔中只會發吓小姐脾氣刪除
個印度餐好似幾正咁bor,俾妳搞到我都心思思想食添,嘻嘻!回覆刪除
阿姐畢業,妳會唔會放假陪下佢去玩下呀?回覆
印度餐都幾好味,不過味濃重口味,間唔中食吓就可以刪除
之前就係諗住一畢業就要快快搵工做,咁多人同時畢業,要爭吖嗎,所以至安排舊年返香港玩咗兩個月,而且佢畢業後,要返學校幫個教授做埋個research,比宿舍佢住,幫手係lab做助手,做6個星期,咁之後再算啦
HAPPY MOTHER'S DAY !!!回覆刪除
恭喜晒, 終於等到阿姐畢業
不如今年又黎番個畢業旅行來HK (^^)
今次睇到我流口水唔係D食物
而係果2份禮物, 好靚靚呀!!!回覆
眨吓眼就讀完,阿姐畢業後,仲要返學校幫個教授做埋個research,比宿舍佢住,幫手係lab做助手,做6個星期,依家至買機票好貴喔,而且一畢業就要快快搵工做啦,咁多人同時畢業,要爭吖嗎,阿姐送啲禮物都好有心思刪除
阿姐都好錫佢阿娘呀回覆刪除
佢會唔會繼續進修?回覆
阿姐都算乖,如果自己比錢就唔再讀碩士,希望搵到工,間公司肯俾錢佢讀碩士至會讀,佢讀呢四年都已經用咗十萬美金刪除
阿姐終於搬返嚟, 以後多個伴躝街!母親節禮物好有意思!呢間印度舖好正, 睇落好正宗.我都好中意印度餐, 但次次食完個人都好大陣味...hahaha回覆刪除回覆
阿姐行完畢業禮仲要返學校幫個教授做埋個research,比宿舍佢住,幫手係lab做助手,做6個星期,想結伴躝街又要延遲,印度餐都幾好味,不過味濃重口味,間唔中食吓就可以,我見都有印度人去食刪除
新世貿中心係咪一樣咁高?回覆刪除回覆
應該都係一樣咁高,但得一楝,其他地方整咗兩個水池紀念啲死難者刪除
咁快4年la O.O 阿姐前途無限,一定搵到好老闆,俾埋錢佢讀碩士 ^ ^回覆刪除
3張畫都好靚呀 ^~^回覆
如果佢想讀,我挖晒啲私己錢都會比佢讀,我最鍾意天師仔嗰張刪除
大家都母親節快樂^0^,有尾的Charco仔也蠻可愛呢!!回覆刪除回覆
Charco仔呢張就畫得唔太神似刪除
祝每個母親日日都快樂!回覆刪除回覆
阿姐係度我咪快樂囉刪除
時間真係過得好快,幾時先話入大學,家陣畢業啦😊回覆刪除回覆
係啦,四年眨吓眼就過刪除
畫得超靚呀!😻勁叻!👍母親節快樂!💟💞💝回覆刪除
大學畢業以後就可以搬返屋企住啦回覆刪除回覆
Congrats!回覆刪除回覆
多謝,開始有時間巡Blog了嗎刪除
好sweet啊!有個咁乖嘅女 *_*回覆刪除回覆
佢都算係咁啦,有時都會發吓脾氣刪除


text:
秋天喇,沿途有好靚o既楓葉,只係又開緊車,我又無開窗,所以都影得唔靚
今次去波士頓o既目的,主要係我二姑奶買咗新屋搬新家,兼且佢個女又養咗隻狗仔,咁我哋就去探吓姑奶兼玩狗狗
呢隻係Samoyed狗,得幾個月大,佢個名叫“Tofu”,所以我話一個禮拜唔同佢沖涼,佢就會變咗隻“臭豆腐”
佢好似隻綿羊仔呀
佢好得意呀
因為係萬聖節,佢主人要佢扮隻龍蝦
玩到攰,要瞓覺囉
佢對眼好得意
啲腳粒係鴛鴦色o既
玩完狗仔,我哋就去酒店攞房,再去《Salem》呢個地方
我哋先去醫肚,我哋去咗一間叫“Lobster Shanty”餐聽食嘢
呢個Cocktail話上過電視,所以要叫o黎試吓,係將龍蝦汁再溝啲酒,我就覺得無嘜龍蝦味,因為俾啲酒冚晒
呢個叫Lobster Pie,舊舊龍蝦,正
呢個我都唔記得叫嘜嘢,一片片嗰啲係新鮮炸甜薯,好好味喔
Clam Chowder都好飲
食飽飽我哋就去行街街,Salem呢個地方,一到十月就好熱鬧,因為呢個Town古時有好多巫女,啲巫女後來俾人誣告害人,全部都受審判同處死
呢度仲有好多關于鬼鬼怪怪o既Museum,唔知係咪咁,所以啲人o黎呢度慶祝Halloween呢
所以每年十月,呢度都會有好多event,好多萬聖節o既裝飾,佈置
由其當日係萬聖節前夕,真係週街都好多扮鬼扮馬o既人,好鬼熱鬧,真係嘜鬼都有
仲有遊樂塲,街fair
阿姐玩射水遊戲,幫表弟贏咗個公仔
行完都夜囉,要返酒店瞓覺,返酒店都要45分鐘呀
其實波士頓都無嘜嘢玩,所以第二朝瞓醒,食咗早餐,就去outlet度進發,不過都買唔到啲嘜嘢,之後就回程返New York喇
返到屋企,要親親Charco仔同天師仔呢


text:
( 30-NOV-2014 SUN )
今朝鬧鐘 10 點響 因為諗住番教會嘛 咁里奧大人出去梳洗先 我就諗住瞓到佢搞掂為止 點知我一瞓就瞓到 10 點 45 分 因為里奧大人次次見我瞓到咁林 就唔會叫醒我架喇 ~
咁都番唔切教會 lu 所以可以唔駛咁趕梳洗呢 ~
食完早餐 行陣就番屋企 都已經 12 點喇 抖陣就要執衫喇 今次掉咗 1 袋衫 依家最好嘅係有回收箱呢 d 咁真係唔會嘥囉 因為真係有 d 無着過 有 d 連價錢牌都無拻呢 最驚比里奧大人睇到 哈 ~
今日勁焗熱呀 無風嘅 所有里奧大人話要開冷氣 咁佢真係覺得熱架喇 唔係得我一個熱 ~
執呀執 執到 2 點呀 約咗家姐黎屋企拎醋 順便比埋薑餅人禮物佢 佢一見到就話講咗唔要囉 做咩又買 里奧大人又講番話咗送又唔送 好似好衰咁 之後家姐拎個 mug 出黎睇 里奧大人話 " 睇時咩就可以用 " 家姐又話係呀 佢都咁諗 咁我以為叫家姐擺 d 錢入去啦 點知我再諗 終於知佢地講咩啦 頂佢 話裝骨灰呀 我話咁大個 mug 裝埋一齊都仲大把位呀 衰 ~
好喇 淘大依家開咗間 Pizza Hut 所以去食 tea 因為我有 3 送 1 coupon ~
我鍾意呢個水樽
意大利菜湯 我覺得好酸 不過家姐話唔酸喎
俄羅斯沙律三式拚盤
大蝦鮮茄特脆 - 好耐無食過 Pizza Hut 嘅 Pizza 又幾好味噃
都算多料架喇
超級至尊迷你必勝批 - 仍都好耐無食厚批 都覺得好好味呢
蜜桃脆金寶 - 家姐話食 tea 唔想咁飽 所以食甜品 細細個都唔錯丫
食完就番屋企喇 家姐坐到 5 點就走 lu 里奧大人去徑步 我就熨衫 之後預備晚餐 lu ~
是日晚餐 - 臘肉蒸節瓜 + 煎鯧魚
臘肉蒸節瓜 - 之前喺榮華買咗條臘肉 估唔到甜甜地幾好味 因為我印象之中 臘肉好鹹好硬咁囉 ~
煎鯧魚 - 媽咪買架 今晚終於清哂喇 明明新鮮都變冰鮮 哈哈 ~
今晚 7 點食 搞掂哂沖埋涼都係 9 點 咁睇 " 老表你好 hea " 大結局 我睇 d 唔睇 d 咁啦 不過都唔好睇嘅 ~
雖然唔眼瞓 但 11 點幾都要瞓喇 聽日正式番工架喇 哈 ~
( 29-NOV-2014 SAT )
個半月病假 話咁快就放完 lu 今日要番工喇 家姐同里奧大人都話今日留半日好丫 warm up 下嘛 ~
估唔到我真係有 d 緊張噃 尋晚瞓得勁差呀 但又唔係番新工 點解會緊張嘅呢 ?!
7 點 45 分起身 當然都係食埋早餐先番菇場啦 ~
無食個幾月啫 點解會細咗咁多架 大過奶皇包小小咋 ~
居然忙喎 都話次次星期六都好忙架啦 邪爆 不過我都無咩點做嘢呀 八卦係咁同我 skype 佢話個半月無同我吹水 要瘋狂吹水呀 要講番哂個半月無講嘅嘢喎 痴巾 但真係傾到放工 真係攰過做嘢 哈 ~
放工即走喇 番到屋企見里奧大人影相 原來佢靜靜雞買咗麥當勞嘅 " 薑餅人暖意套裝 " 比我同家姐呀 因為我之前叫佢送比我地嘅 咁搞笑啦 尋晚我地 3 個一齊睇 我同家姐都話唔要啦 好似無咩用 點知里奧大人話喎 之前話咗送就送 唔送好似好衰咁 ~
里奧大人好有心機擺噃
我話我都擺得唔錯架喎
每 set 有 5 塊薑餅人
同埋 5 張咖啡劵
2 點幾勁餓呀 所以去譚仔食米線 不過我話唔要食小辣咁運囉 咁要 2 小辣啦 但好似仲辣過小辣 定我太耐無食辣 所以小小都覺得辣呢 ~
食完就同里奧大人去 Taste 行下啦 不過佢對超市真係 " 毫不感到興趣 " 所以兜個圈就走喇 佢話番屋企瞓喎 咁好啦 我都 load 相 lu ~
想打邊爐呀 即約家姐啦 但佢已經買咗餸 所以唔打喎 之後問我 唔同我打邊爐會唔會嬲 我話梗係唔會嬲啦 嬲咩喎 咁我同里奧大人出去打都得家嘛 ~
6 點 45 分落去吉野家 不過無哂位 lu 咁去稻香啦 話今晚已經比人包場定咩 咁去大家樂又無位喎 無計啦 去大快活囉 但佢地係三文魚頭邊爐 我見到成個生嘅三文魚頭已經好驚啦 我仲以為喺湯入面添 咁都唔再周圍去喇 喺大快活食嘢算喇 ~
食完再去 Taste 買醋 $198 / 3 支 比支家姐 其實都抵 因為新開張買滿 $200 就可以用 $18 coupon 最感恩係可以買媽咪買到最後 3 pack 保利脫脂奶 每 pack $35.5 上幾日同媽咪買 佢話 $38.5 已經叫平添喇 ~
買完番屋企喇 沖埋涼 抖陣就同里奧大人睇 " 3 idiots " 勁好睇呀 ~
3 姑奶買咗 10 個橙比我地 所以叫佢伙記約里奧大人交收 差唔多 11 點呀 好在未瞓咋 ~
今晚勁呀 又係差唔多 1 點先瞓 ~
蟹肉三文魚子丼
海鹽赤海蝦
海膽
三文魚籽軍艦
海膽墨魚軍艦
厚燒玉子
炸蝦天婦羅
三文魚 + 三文魚腩
羅勒香草赤海蝦
飛魚子軍艦
炸三文魚皮 - 超乾超硬 食完之後勁反胃 唔知係咪太油呢
帆立貝裙邊
家姐話我知 "玉米蝦船 " d 字調轉咗
我想換月曆 但要食夠 $250 先換到 所以食到差唔多飽再計條數 之後再食 但其實好鬼飽 最後點計條數都有 d 出入 好在最後都係 $256.8 埋單 如果係 $249.8 我地會打爆里奧大人 因為佢同我地計條數架
家姐警告我 叫我點都要每月食一次元氣 因為咁辛苦先拎到個月曆 哈哈
( 28-NOV-2014 FRI )
尋晚 2 點幾里奧大人熱醒咗 開完冷氣之後瞓唔番 所以出廳睇戲囉 咁今朝里奧大人鬧鐘響 我都繼續瞓啦 之後佢話今日唔番工 咁都好丫 我 last day 休息嘛 哈 不過佢都講明話今日都會做公司嘢囉 ~
我其實 9 點都醒咗 但見里奧大人仲瞓緊 咁我都懶床啦 懶到 10 點真係懶唔到喇 要起身喇 咁啱里奧大人都醒咗 lu 咁一齊食早餐啦 我有 d 餓喇 ~
好似條蛇呀
食完行陣 番到屋企都 11 點 要即沖涼啦 約咗媽咪飲茶嘛 ~
本來里奧大人話一齊飲 不過公司有煩嘢 要同大陸同事跟 所以唔黎 lu ~
鮮蝦炸雲吞
家鄉咸肉糉
家鄉煎薄撐
香芋鴨腳扎
蠔皇鮮竹卷
今日飲到 1 點半咋 因為媽咪驚里奧大人餓喎 送埋媽咪搭車就番屋企 但里奧大人仲未搞掂 咁我自己去 Taste 行下 今日新開張 人又唔算話好多 但嘈到爆囉 ~
買完包無花果就走喇 都差唔多 3 點幾喇 打比里奧大人 叫佢好食嘢 無啦啦話想食炒飯 平時我煮飯又話要食麵 衰爆 ~
我驚要最低消費 所以叫奶油脆豬囉
食完又行陣 原來百佳廣場 closed 前日先聽 d staff 話裝修架噃 我都奇怪架喇 無理由又百佳又 Taste 囉 因為 Taste 係貴價百佳嘛 無理由自己人打自己人囉 ~
勁多人買呀 我聽到有個女人話今朝比人買哂呀 因為買一磅送一磅 一磅係 $59.6 其實我都唔知咩價 不過見好多人搶住買 咁又見啱啱開箱 我又買囉 咁可以比 d 媽咪
番到屋企就開機洗衫 之後整椰絲奶皇糯米糍 因為想清埋 d 奶皇餡同椰漿呀 ~
抖陣就飲湯 之後再熨衫 再包埋糯米糍 勁攰呀 ~
當參紅棗百合山斑魚湯
真係唔好貪心 因為太多餡好易爆皮
灑咗椰絲靚好多呀
約咗家姐去元氣 佢話 7 點到 咁我 6 點半都去等位喇 好在去到有位呢 ~
8 點食完 家姐上我屋企食甜筒 咁我順便比 d 糯米糍比佢 因為我同里奧大人食唔哂架 叫佢同工人幫手食 d 唔好嘥嘛 ~
家姐 9 點走人 咁我都即沖涼 之後休息喇 ~
又唔係好攰喎 所以 12 點幾先瞓 聽朝番工希望有精神啦 哈哈 ~


text:
雖然6月初已經領較過Jusco開幕令Mega Box塞爆人,寸步難行ge苦况.今日我哋又再次嚟Mega Box睇吓佢有無改善XDDD 結果當然係 ~ 無改善 ! 連私家車都要排長龍,最弊係佢根本吾夠地方俾車排 @@” 橫掂梓瑩瞓着咗,排就排啦! 最後要上到16樓至有位泊,轉灣都轉到暈咗!
泊好車,梓瑩都瞓醒lu,由於佢吾鈡意坐車仔,要自己行,所以我哋近排都好少用架bb車lu,不過最後都係辛苦咗我自已,因為爸爸話背脊痛(痛咗幾日喇),所以个backpack 同梓瑩都由我一力丞擔, 加埋都應該有30磅ga,都咪話自己吾厲害 XDDD 其实梓瑩都想行架,不過多人既地方,我就一定抱佢,尤其係IKEA,多人到爆,好似行花市咁 !! 今日唯一有斬獲ge係梓瑩,買咗包好colorful,專for kids ge刀,叉,匙 set, 嬸嬸話佢係特別設計俾小朋友正確咁用匙,叉食嘢.當晚我即刻開俾梓瑩用嚟飲湯,我見佢轉吓轉吓隻spoon,好似摸索緊咁,最後好似摸熟咗,又飲得幾好wo ^_^ 另外,仲買咗張白色櫈仔俾佢,雖然己經有2張櫈仔但都係摺櫈, 爸爸話吾安全,所以買張靚d ge ^_^ 買完嘢,就去咗Jusco supermarket, 今日Jusco並吾多人,但我揹住30磅係身,真係又攰又辛苦,所以無乜點行,買埋晚歺就走人喇!
返到屋企要安置好梓瑩(換片,飲奶),我至可以飲柸水食panadol,因為Mega Box 又熱又多人,行到一半我巳經頭痛 >L< 但湊住梓瑩,セ都以佢為先,自已吾舒服都吾理得咁多! 嗰頭食完药,嗰頭又要陪佢玩,真係少d精力都吾掂 @~@ 到咗6pm,由於爸爸有事要外出,就剩低我同梓瑩1對1,以前我就会驚既,但依加已經係閒事,因為只要我係屋企,佢都会癡住我,要我抱吾要其他人 ^3^
到咗7點,我要煑湯,但煑煑吓,梓瑩竟然喊住嚟揾我,原來Baby TV播緊天黑要瞓覺ge卡通,畫面好黑,得隻貓頭鷹,佢驚得滯所以喊lor, 咁樣嚇一嚇,佢又樹熊上身,攬實我吾放,就連坐地下,我坐佢旁边都吾肯,一定要我抱住佢 @@” 就係咁,我只好陪住佢,等工人姨姨8點幾返到嚟陪佢,我至可以食飯. 就係咁過咗忙碌又甜蜜既一日 ^+^


text:
今年難得年初一同埋情人節係埋同一日
我諗個個都花點時間去安排節目行程
不過大多數都係上午去拜年,夜晚就同情人出街啦
我都唔例外
今年係我同Jerry一齊過第四年o既情人節
其實除左第一年佢係有特別安排過之外
之後佢都任我話事
雖然每年我都同佢講我唔洗佢送禮物
但我自己每年都會一早準備定
不過我今年冇比咩特別驚喜佢呀 (因為份禮物我同佢一齊買架)
但話晒今年都可以叫做最後一年o既"單身"情人節嘛
下年我地就唔再係情人啦...(呵呵, 係兩公婆呀)
所以總係會發夢Jerry可以比我一d特別驚喜
到情人節當日,我地分別去親戚家拜年
完成之後就約出黎行街
本來Jerry諗住同我去食我最鐘意o既壽司架
但我又想兩個坐得好好咁食返餐
所以建議搵間樓上cafe食
最後去左瓊華中心7樓o既pancake colours食
果度環境都幾好,但果晚o既氣氛就真係好似好得滯
冇乜燈光囉,搞到我幾想叫佢開燈呀
因為唔知做乜唔多舒服,所以諗左食乜就去洗手間啦
返到埋位發現有份禮物放左係枱面
第一個反應係以為餐廳送o既禮物
之後先諗到係Jerry送o既,真係好開心同埋好驚喜呀
食埋美味o既心太軟之後就拆禮物啦
yeah....係我睇中果隻錶呀,原本我諗住自己買比自己架
估唔到Jerry已經買左,佢仲細心到改埋錶帶添
開心到我立即想走去咀佢一啖 XDDDDDDDDDDDDDDDDD


text:
感激 blog 友雪藍係七,一回歸紀念日報料,得知 7-11 代售 Sanrio 鐵盒糖第二彈,係一套 24 款當中,竟然有 Pekkle 份,一眾 Pekkle fans 先唔會錯過入貨既機會!係呢度,真係要多謝雪藍!
最初可能貨源唔多,搵左 10 間 7-11 都只係買到一盒,情急之下惟有廣邀親朋戚友幫手,結果原本以 12 盒為〝收購目標〞,最終有 16 盒既成績,超額完成!
望穿秋水,尋日終於都等齊 Pekkle 糖果盒〝回歸〞,可以一家團聚喇!
因為有糖係盒入面,驚會變壞,無奈忍痛要拆哂 d 包裝紙.就係拆開包裝之前,黎張前,後幅對比照先.
拆左都有好處既,就係盒底個 Pekkle 公仔一樣係超得意既...
16 盒既糖拆哂出黎既下場.... 就梗係入左垃圾桶啦!係佢地為左 Pekkle〝壯烈犧牲〞之前,都幫佢地留番個〝倩影〞紀錄低佢地既〝功績〞先!
其實一見到個糖盒,已經覺得熟口熟面,記得之前既 Pekkle products 當中,都有同樣用過呢種『突變』既設計手法,相信各位 Pekkle fans 應該一 d 都唔會覺得陌生啦!
相同既設計分別係 2003 年出品既杯墊,同埋 2004 年出既檯墊.
將佢地擺埋一齊比較下,係唔係好似失散左既兄弟呢?
杯墊同檯墊都係 Grandsmart〔即係 Trendyland〕既產品,而呢個糖盒就係一間叫〝Multizen Asia Limited〞出既,咁究竟係佢地買左 Grandsmart 既 design 再出呢款糖盒?定係當年係呢間公司幫 Grandsmart design 既呢?
不過無論如何,對於我地呢班 Pekkle fans 黎講,源自邊度根本都唔重要,最重要係乜野 products 都要預埋 Pekkle 份姐...


text:
承熹依家7m2w, 時間又係過得好快, 眨下眼就八個月
雖然我懶寫blog, 但都想堅持每個月至少要寫一篇關於承熹生長進度既網誌
一來係俾自己將來睇返作回憶, 二來可以俾一啲新手媽媽作參考! (因為我自己都好鐘意睇人地寫自己BB既生長過程, 我可以從中偷師或更加了解BB每個階段大約既成展進度或飲食方面應該如何處理)
上個月六個月大時, 承熹去左台灣! 係台灣佢作出人生第一次既反身
今次七個月大去左上海!! 係上海佢都有新既常試, 就係自己揸住個奶樽飲晒成支奶!
呢個動作真係第一次, 之前都試過將佢隻手放係奶樽到, 睇下佢可唔可以自己有意識咁攞住, 但好多時唔夠一陣佢隻手亂fing就fing 甩左, 你係睇得出佢唔知自己做緊乜?!
但到依家為止, 佢每餐大部份時間都會自己攞住食, 你睇到好大分別既係佢知自己係攞住枝奶, 就算佢個頭兩面望, 佢對手仍然會緊握住枝奶, 唔俾佢跌.. 不過往往飲到尾聲, 佢開始飽飽既時候, 就會放手, 呢個時候我就要出手迫佢食埋佢!
另一大突破既係, 承熹依家會自己扶住sofa邊或者床仔既圍欄自己企係到, 呢個行為令到我同大少好頭痛, 因為佢識得反身, 識自己坐係到, 依家仲企埋係到, 真係睇少眼都唔得! 我地即時將床仔較到最底個格, 費事佢跌落地!
加上佢依家開始識爬, 放佢係playmat又要睇實佢, 佢唔會再定定係到玩, 而係見到乜野想攞就會爬過去, 動作快到驚人!!!!
以前佢唔識反身就好想佢可以快啲反, 當佢識反身後其他動作就陸陸續續不斷咁增加! 我有時真係想佢去返成舊飯, 乜都唔識既時候, 只係食同訓, 易湊好多!!!
係飲食方面, 承熹自六個起就食糊仔(用奶開) - 純米糊, 水果味米糊, 香蕉米糊, 南瓜米糊等都係呢啲簡單配搭. 佢初初頭三日都唔肯食, 一遞隻羹去佢口邊就喊.. 但食到第四/五日就有改善, 開始肯主動開口. 由初初食四五匙開始到大半碗慢慢增加..食完再食四至五安奶
但去完上海返黎後, 我又轉煲粥仔佢食.. 啲配搭主要都係用蔬菜, 每款蔬菜食三日, 睇下佢有冇不適, 再轉其他款! 我初初煲粥就用煲煮, 但後尾覺得唔夠綿, 就用返飯煲煮, 反而又簡單又夠綿 (多謝BB Yee教路)
初時我怕粥仔太粗(比起糊仔粗粒), 所以我會將粥仔&菜一齊blend完先俾承熹食, 但食左一個禮拜到有朋友話夠綿既粥就唔洗再blend, 因為啲粥blend完會有好多風, BB肚仔有風會扭計, 所以一個禮拜後我就無再blend粥, 只blend菜... (菜都係: 菠菜, 南瓜, 西蘭花, 紅蘿蔔或者蛋黃), 有時懶或者趕唔切煲粥, 我又會俾返香蕉糊仔佢食
一款菜食兩日(一次過整好放係密實盒), 每次食既時候撈落啲熱粥到, 咁就啱啱好唔太熱可以餵! 今日起我就試加魚俾佢撈係粥仔食.
承熹依家可以食比呢碗更大碗既粥
承熹由初初唔肯好接受粥仔(我發現小朋友有一個特質, 係唔鐘意試新野, 所以媽媽們初初唔洗太勞氣, 其實我講緊自己! 哈~) 到第三日佢又好肯食, 由初初半碗加四/五安奶到依家佢可以食到一大碗小山丘既份量, 但食晒後就飲唔落奶, 就俾少少水佢飲!
呢啲都係承熹係七個月發生既改變... 我工人成日話佢應該十個月大會識行, 我好頭痛! 諗緊好唔好買學行車? 但好多人話學行車會令到佢對腳唔好, 但大少又話, 以前個個都係坐學行車大架啦, 又唔見我地對腳有問題??
我都唔知, 大家有冇意見分享下呢?
我又用iphone 啲apps攞個仔黎玩, 我一邊玩一邊笑, 真係好好笑! 原來承熹個樣可以襯到好多唔同造型..wakkakakakaa


text:
我極愛呢個職業,既有型又有款,讀完書之後我仲打算加入警隊.
好彩最後我都冇,因爲警隊發生一連串醜聞,如果唔係真係陀衰家.
原因不外乎係:兩個人食食下飯,又或者睇緊戯,個男嘅突然收到call,講咗兩句之後就擰個頭劈抵句"有嘢做,bye bye!"就滾水淥腳咁走咗.
出個任務分分鐘幾日唔見影,有事嗌救命又搵唔到人.
好啦,終于見到面啦,但係一陣又消失,鑊鑊都係咁,唔嫐就假.
果然,我今年嘅生活都幾TVB.
由一個月出一個禮拜變成一個月出兩次,返嚟一個禮拜然後再出.
就算返咗嚟,大本營扎響兩隔離都見唔到,因爲仲有其餘嘢做,出去打下山賊,拓展下版圖.
所以兩個禮拜變成三個禮拜.
連先進嘅MSN信差都係一個禮拜講兩句,手機好似啞咗咁唔會響.
你或者會諗:佢唔打嚟嘖,我可以打過去架嘛...
如果做緊嘢而我干擾,傳過嚟係啲好敷衍又勞氣嘅對白,不如唔好打,費事冇端百事搞到自己發火.
果個時候我真係唔知要俾啲咩反應:要好似啲女角咁指住佢大叫,定係一臉驚訝?
結果,睇佢Jet Lag得咁開心,我淨係講句"哦!咁bye bye啦!"
角色對調,我都會跳上戰馬向前沖.
如果他朝一日我嘅工作佔有我大部分時間,而我又忙得好開心,我唔會因爲任何人而放棄.
勝利在望,再多少少努力就可以改寫我同身邊嘅人嘅故事,點解要我高呼"神啊!請給我多些時間"?
睇落我冷血,其實對我嚟講人同事,永遠係人最重要,但係放得上秤,就唔會輕易放返落嚟.


text:
掛鈎邏輯
其實,我無睇過「一百萬人的故事」,對呢個節目嘅印象,全部都係由博客們睇完之後所寫嘅感想得番嚟,大部份都係話班明星誇張煽情不知人間疾苦咁啦.而我對上篇文,只係講我現實中嘅遭遇同感想,但就咁啱同呢一百萬個故事扯上咗關係.呢種感覺,就好似本來想買把刀返屋企劏雞,點知好衰唔衰,响回家途中遇到社團吹雞劈友事件,結果俾班古惑仔以為我都係自己友,然後就捉埋我去一齊劈友咁樣,荒誕得嚟又有啲幽默.
寫我遭遇感想果段,其實我已經寫得好小心.開首我已經寫咗我對「窮人」嘅定義係乜.唔知係咪我嘅表達解力弱呢?令到有啲人睇唔明.不如我再好簡單咁講多次啦:我係話,我對貧窮嘅定義,係要同自己比較.所以,如果有人窮得過我,大概應該係要靠行乞或以非法手段來生存嘅人.
即係,要靠行乞或以非法手段來生存嘅人,我都歸納為窮人 .
代數題做過未?
如果我將「靠行乞或以非法手段來生存嘅人」代入「窮人」,咁,靠行乞或以非法手段來生存嘅人,同罪惡掛鈎,都有90%準掛…
再加埋我對呢班靠行乞或以非法手段來生存嘅人嘅歧視(私人恩怨10%),咁,就等如100%同罪惡掛鈎.(我講嘅,並唔代表大眾立場.)
咁樣講,會唔會無咁容易對號入座?
定義講完,講思考邏輯.
如果我話,貓科類嘅動物,一定有腦袋.
咁,我嘅意思,係唔係就係話緊靈長類嘅動物(包括人),就一定無腦袋呢?
思考邏輯講完,講身份問題.
納粹黨對猶太人嘅歧視,係以野蠻行動去剝削猶太人嘅權利,包括生存嘅權利.
中國人對八國聯軍侵略嘅不滿,係啞忍,割地求和,避得就避.
文中我並無主張話要以乜嘢行動去剝削要靠行乞或以非法手段來生存嘅人嘅權利,我話我只會對呢班要靠行乞或以非法手段來生存嘅人流露厭惡目光及避之則吉.
所以,我嘅身份,係中國人,而唔係納粹黨.
如我第一段所講,我純綷路過,一百萬人嘅遊行示威,我並無參與.


text:
為左唔好令我係英國既日子一遍空白
我決定將我有記憶既事都寫低
記得幾多得幾多
2010-3-24
今日考完哂所有試了
business law其實唔係好難
怪就怪自己做既預習唔夠 溫得唔好
好多Case study係可以背到
係我pay既effort唔夠多 先會覺得難
自問唔係聰明果一類 更加唔會tip題
偏偏我就不思進取 靠果僅有既'小聰明'
明明知道自己唔可以咁 但又永遠都唔肯改
每一次考完都後悔自己唔夠好
考完之後我同claudia去左day's食buffet
發生左一件令我好費解既事
當我同我fd食lunch食到1/3既時候
佢同佢堆朋友入左泥食野
我一早就已經留意到佢地(因為我係對住門口)
到佢地行到我地身邊 佢其中一個朋友篤左篤佢
佢果班朋友一見到我地就不斷笑
佢地坐在係toilet隔離 而且我同佢係背對背
我有一次出去拎野食既時候 撞正佢又起身
係出面我有幾次同佢擦身而過既moment
我個心跳得好快好快好快~~~
由於我坐個位睇唔到佢地...
但係我個fd話佢地果枱不停望住我地笑
係一個人望住我地笑然後其他人望過泥
成日最weird既事係當我地去完toilet捻住走既時侯
佢個女仔fd對住我揮手 我以前佢係同我say bye
咁我就笑一笑同佢bye返
原來佢係叫我過去同我講d野
我當場呆左 佢就好激動咁阻止佢個fd
跟住好大聲咁講byebyebyebyebye
哩次係我第一次聽到佢咁大聲講野
有點嚇到的感覺 我好想知道背後既吞意
返到宿舍既時候已經十一點幾十二點
我急不及待咁on QQ 好想問個明白
我等左五分鐘都唔見佢搵我
只好硬住頭皮咁主動搵佢(我好討厭做主動)
n 0:32:00
你把我的八卦周围讲了是不是?-,-
圈圈 0:32:21
什么八卦
n 0:32:53
没有就好-,-
圈圈 0:33:03
啊?
圈圈 0:33:28
我的朋友是不是一个个都禽兽一样的
n 0:33:44
还好
圈圈 0:33:58
你的什么八卦呀
避而不談的感覺..
雖然我一直覺得是有點什麼..
但朋友都說是我表演得太明顯了..
AN
29/03/2010


text:
早兩星期有朋友通知有導賞團參觀大澳文物酒店,
深感興趣,
即時約齊人遞申請...
詎料回覆已額滿.
立即又遞申請延遲一周去,
結果都係一樣,
打電話查詢,
負責人話即場去的話都有名額,
9點半開始接受登記,
把心一橫,
約齊人禮拜日搭屯門朝早8:20 船,
趕9點半登記入內參觀
結果順利登記
我哋預約下晝 1:30 參觀,
我哋先四圍行吓食吓嘢
媽咪又同 Bryan 講吓做人道理,
諗住偷影一張,點知比 Bryan 發現...
正經嚟多張先
因為一直落著細雨,影咗好少相...
不經不覺到咗參觀時間,
導遊話我哋知,
窗門果兩塊係鋼板嚟,見到子彈窿嘛?
酒店有9間客房,各有稱號,呢間叫海鷹
呢間客房的骰浴缸令我諗起北投溫泉
酒店保留咗壁爐,不過只係用嚟裝飾,用唔到
呢個係餐廳外廁所,統一格調,
個人覺得大澳文物酒店幾高雅別緻
最讚我覺得就係間餐廳
呢個天花好正,整體上以為間餐廳係出自日本
餐廳內有唔少類似擺設
導遊帶領行完一周,
我哋就坐低嘆番個 high tea
食完嘢準備走,經過見到一間客房之前冇入過去,
見冇人理就入去影吓相
呢個打斜行電梯都好有趣
三隻小嘩鬼央求佢哋姨丈帶佢哋睇白海豚,
聽船家語氣都知今日睇到白海豚機會不大(所以只係派兩個大人帶佢哋三個出發),
結果當然係睇唔到啦
雖然今日天氣麻麻...
不過偶然咁樣行吓食吓嘢,成班嘻嘻哈哈過一日又幾盞


text:
幾乎每個禮拜日我都會將收集咗成個禮拜嘅衫親手洗(除便服之外).
冇錯,身為現代人而且屋企有部容納得5KG衣服嘅洗衣機嘅我都會親手洗衫.
皆因我驚有啲衫會甩色,染到全屋人啲衫就唔好啦,加上我有件衫好似紙扎咁,一扭就會巢,熨到燶都唔會直.
話雖我懶,但係唔洗冇得着.
洗洗擦擦之後就將未扭干嘅衫一件件挂出去曬,任由佢地係太陽底下蒸發啲水分.
橫掂都要曬乾,何必嘥力去扭咧? 冇咁巢仲可以快啲熨好添!
有時候架洗衣機洗好咗成村人啲衫之後,我都會攞去曬.
唔好意外,我都會做下家務呢啲咁老土嘅活動(如果我唔覺得眼瞓嘅話).
天時熱的確係曬衫嘅好天氣,但係咁曬... 唔行出去都會焗啦,兼且咁多衫,企得耐都會攰啦.
為咗可以快快催催咁曬完啲衫之餘,又唔使焗到滿頭大汗,我諗咗個被人列為傷殘人士嘅辦法:
將啲衫攞入廳度坐住嚟嘆風扇或冷氣,幫佢地穿上衫架,然後至一次過攞出去挂係曬衫架度.
呢個咁舒服嘅方法絕對快過我用一般人嘅方法曬衫!
衫干咗就要熨.
自己一個禮拜嘅衫褲都唔算多,但係如果加埋泡泡龍嘅就唔算少.
淨係自己嘅都要熨半個鈡.
傳統嘅熨衫方式係:一手渣住個熨斗,一手拎個瀄水器,含情脈脈咁企響度對住件衫玩鐵板燒.
我冇咁嘅耐性企響度做啲機械人嘅動作,說穿了只不過係同樣理由:會攰架嘛...
冇錯,我依然係會採取"坐"嘅姿態嚟熨衫,不過咁次唔係梳發唔係櫈,而係床,因爲響房度熨完可以直接挂入衣櫃.
聼落係咪好傷殘咧?
有個我稱之爲大佬嘅朋友聼完我嘅反傳統方式之後,問過我使唔使送個輪椅俾我.
咁又唔使,因爲我屋企嘅空間有限,坐輪椅反而嘥時間去就位,仲麻煩!


text:
今日11點約左肥阿哥和阿嫂係娘家樓下茶餐廳一齊食早餐,因為我地會帶埋阿B去西貢〝實惠〞開倉.我和老公十點幾就回到娘家湊阿B,放左兩日假都好早起身,老公話仲攰過返工.
我地去到先知今日5點開倉就會完結,因為肥阿哥係〝實惠〞會員,之前冇check mail.開倉地方就係得望入去咁大地方,裡面都幾多人,但好似冇乜野買,可能有好野都被人買左.
我見個煲好靚,27cm特價40蚊,而且個煲可以用係電磁爐上,返到家老公先知個煲係有顏色,因為佢一直以為係普通銀色,個煲係牛奶咖啡色,蓋和煲身都有花紋,煲內係易潔添啵!
Gas爐每家必備,我見貼住特價40蚊咁抵,但老公係後面見貼住99蚊,我問左工作人員係40蚊,老公覺得工作人員唔可信,我話去到比錢唔係40蚊咪唔要囉!
我地比錢個爐真係99蚊,老公話唔要又要,佢諗下平時D爐都要百幾蚊,呢個爐原價159蚊,而且阿嫂都用緊OK架!但夜晚返到去,佢又話呢兩樣野買呢做咩呢?真係比佢激死.
跟住返回赤柱市中心,每次去西貢經過呢間Cafe都想幫襯下,今次終於有機會喇!因為問阿B佢話肚餓,買左個雞尾包比阿B,酥皮面好靚架!老公又想食就買左鮮奶包,後來我見葡撻出爐,就買左2個,我與阿嫂每人一個,葡撻好好味,但呢間麵包都唔平.
食包包週圍行,碼頭有好多艇係到做生意,我成日都想試下係到買海鮮,因為我覺得會平過街市.
離開左西貢就去左青衣城行,見有D餓老公見食粉,我地就去左別府.
食完又行下,肥阿哥想去〝OTO〞或〝OSIM〞睇下,佢見到〝OTO〞有張按摩墊,可以舖係櫈到用,試左佢覺得OK,跟手又去睇按摩椅,佢試到個樣好舒服唔願走咁,之後緊係朴鎚買左按摩椅喇!阿嫂話佢想買按摩椅好耐,下星期就會送到.
我地都有試過,仲試過針對肩頸按摩機,但對我來講都係咁喇!因為我痛既位置非一般機按到.


text:
老巴刹(Lau Pa Sat)是來新加坡必到之地, 夜晚旁邊的其中一條路會唔俾車行, 跟住就擺晒枱凳俾人露天開餐, 旁邊就有成排沙爹檔用炭火烤沙爹, 風味絶佳.
今次撇低兩個囝囝, 只有我和daddy兩個輕輕鬆鬆的去赴約.
雞肉, 羊肉和牛肉沙爹串, 全部都好好味, 一啲都唔韌, 用炭火烤的特別正.
德國人口味比較重, 最鐘意濃味嘢食. 就算啱啱前一日食完, 都要再叫bbq seafood. 又嚟sambal sotong (辣椒魷魚), 唔錯, 但之前一日的好食啲.
佢哋未試過貢貢, 叫嚟俾佢哋試. 其實以佢哋口味, 見到咁白雪雪都冇咩興趣, 但都客氣咁話我食. 呢次啲貢貢唔多掂, 唔係隻隻新鮮, 仲要煮耐咗, 有啲韌.
炸魷魚仔, 我最唔鐘意食的, 但呢邊人好鐘意. 魷魚仔炸到脆之後撈啲甜甜哋辣辣哋的醬, 基本上食唔到魷魚味. 另外仲有香港無既"香港麵". 其實即係雜錦炒麵, 蛋, 叉燒, 洋蔥之類炒埋一碟, 唔明點解叫香港麵, 不過朋友好鐘意食.
又係馬來風光(馬拉盏炒蕹菜).
Frtiz 好叻仔, 對完我囝囝們一日, 就已經學識講啲啲英文啦. 佢會叫人"careful", 又會用英文數1, 2, 3 之類. 嗰晚佢話要買嘢飲, 跟住自己去叫, 自己俾錢再自己拎番位. 佢問佢爸爸拎錢時, 哈, 我聽得明佢爸爸講乜呀! 佢話: "Du hast Geld", 我完全100%明晒, 原來我係咁見錢耳開架.
食沙爹, bbq嘢梗係要配啤酒啦, 我哋飲咗至少兩jug, 太開心喇! 咁當然Daddy一啖都冇得飲啦, 佢要駕車, 我抵諗啲飲埋佢嗰份.
第二朝星期日要返教會, 而佢哋就下晝機去巴里島, 所以約佢哋食lunch. 今次揀了Raffles City Shopping Centre裏的老香港傳奇, 第一次去, 原來啲點心好好味哩, 仲有呢邊好少見的潮州粉果同咸水角添, 以後一定要再嚟幫襯. 朋友一家對食物有讚無彈, 佢哋尤其鐘意潮州粉果, 咸水角同腸粉. 可惜, 就响嗰時我個相機突然罷工開唔到, 只可以用手機, 都無咩影低啲嘢食.
Fritz 超鐘意食啲點心, 每樣點心上桌時佢都第一時間去拎, 攪到佢父母有啲唔好意思要叫住佢.
叫了半隻北京鴨, 非常有水準.
食完呢餐就要講bye bye了, 真係有啲唔拾得. 希望不久將來可以帶囝囝哋去德國行下探佢哋啦.


text:
七月十日
三十四個月至三十五個月閒記
近排發生很多事 令tima好多方面都有新睇法
有睇法就有方法 好快就解決左阿ti曳唔聽話嘅問題咯
以前一直有用"媽媽說"來教阿ti 但經過幾件事之後
發覺依家嘅小朋友太聰明 好多野你唔講佢都知
好多時壓力就咁比左佢地 而家長仲未知架!
有壓力 見自己做唔到父母要求 自然就反叛同曳
參考左d文章 再檢討 決定用"自治自制"嘅方式比多d自由阿ti
雖然講嘅係有自由 但唔代表唔嚴肅冇要求架
每件事都會同佢講我地嘅要求 再比佢有自制咁實行
令佢喺每件事情嚟講都係in-charge嗰個 佢清楚點樣做到合格
呢種自制和自律仲可以keep到好好嘅親子關係
阿ti依家會同tima研究點樣做到最好架!
例如: 飲可樂? 得 但我地要求佢每啖都好細啖
同佢解釋如果好大啖 或者飲得好快 會傷喉嚨 會咳咳
之後佢一飲可樂見你望住佢 佢都會比你見到好細啖 仲好快話唔飲架
佢會話 : 飲可樂唔靚 我飲水丫
tima心裡在笑 但很正面的答 : 哦 係咩? 咁飲水水咯
千萬不可威脅她們 例如 : 如果你唔做 我唔同你去邊度邊度喇!
現在會這樣說 : e 你咁樣 我仲可唔可以同你去邊度邊度呢?
呢個方法好work呀 依家嘅阿ti真係好自律好自制
好似tima要求佢合照 第一張明顯唔想影
但tima講左一句說話 佢即刻心甘情願比個happy smile你
係咩說話? 嘻嘻 估下丫


text:
2014年9月7日星期日
Le Creuset 18cm 腐竹糖水
Marco用信用咭積分換咗呢個LC 18cm俾我.收貨時我仲喺香港放緊暑假,回來後一直未諗到煮乜野來幫佢剪綵,所以兩個月仍然原封不動.
尋日同一大班香港朋友食日式放題午餐慶中秋,預咗飽到夜晚都唔使食.突然想到㷛腐竹糖水當晚餐,正好為新煲剪綵!
本來腐竹糖水唔係乜嘢特別野,不過我呢一煲就好特別,絕對值得我用新LC 嚟煮.因為塊腐皮係我喺香港帶返嚟嘅!係媽咪帶我去西洋菜街成利鮮竹買的,是一個上樓腐皮工場.
好多年前試過喺意大利中國超級市場買腐竹想話煮糖水,不過煮極都唔溶,最後出埋攪拌機都唔掂,媽咪話係D腐竹唔靚嘅問題.
今次我哋去買腐皮,主要目的係帶回來做腐皮卷(因為我之前喺中超買的又是蒸咗好耐都唔軟).我哋去買咗兩斤腐皮兩份分,媽咪仲幫我一塊塊獨立包裝好方便放 冰格保存.新鮮買回來第二日,媽咪示範用腐皮去煲腐竹糖水.㷛一陣就溶晒,我覺得好神奇!仲係超級好味!媽咪教調味最後先落,如果唔係腐竹唔會啉,炆腐竹 一樣,千祈唔好咁快落鹽.
喺雪櫃拎一塊腐皮出來用水沖洗(如果做腐皮卷就唔使沖水,淨係要用濕布抹),略為剪碎,就可以放入滾水中㷛.
㷛咗二十至二十五分鐘之後,D腐皮已經散哂,呢個時候我加適量冰糖,熄火焗十分鐘至糖溶,好好味嘅腐竹糖水完成.滑到完全可以當豆漿飲!
其實中式傳統糖水,我只吃白色的,就是西米露和腐竹糖水.黑色的芝麻糊為了唔好有白頭髮都會食,其餘所有豆類嘅糖水我都唔鍾意.
呢次係我第一次成功煮腐竹糖水,簡單又好味,多謝媽咪!多謝Marco!
訂閱: 發佈留言 (Atom)


text:
April 11, 2008 (星期六)
今朝我地成8.30分先起身,梳洗完之後就出發去亞坤食早餐.
呢個就係我地嘅早餐kaya多,奶茶,好立克.
之後我地搭MRT去義安城 (Ngee Ann City) 因為亞妹要去嗰度嘅book shop幫盈盈買書.沿途嘅街道都幾乾淨闊落,新加坡有一點值得讚就係佢地嘅城市綠化,因為街上種滿大樹,所以都唔覺好哂同好熱.
買完書我地就喺翡翠皇宮酒樓飲茶,飲茶度度都有所以冇影相.之後就去Vivo City 搭express入Sentosa.
喺MRT內見到啲咁特別嘅牆,梗係要影番幾幅相啦,我地嘅專業model又要就位喇.
呢度係Vivo City出面嘅廣場,都幾靚架.
入Sentosa之前先喺Vivo City嘅food court食海南雞飯.
Sentosa入面其中一個景點…魚尾獅.
參觀underwater world,因為出面落緊大雨所以盈盈要著雨褸.亦因為落緊大雨好多人走哂入黎睇魚,所以好焗又好臭.
呢度係其中部份嘅魚…
好靚嘅水母…
離開水底世界之後就去搭纜車番Vivo City食晚飯.
因為之前落大雨,所以天色一啲都唔靚…
喺Vivo City嘅food court食左呢個米粉,只係$4坡紙,入面啲料係任你揀7樣野.都好好味,亞妹仲話早之叫3個粉啦.
番到酒店放低啲野 (因為亞妹係拎住啲重疊疊嘅書去Sentosa架),我地又落去商場食甜品.因為之前搭扶手電梯嗰陣見過佢地喺度整pancake,呢個係我嘅favorite黎架嘛,所以一定要食.嗰間餐廳叫做Market Place,喺City Hall B1嗰層.睇下個pancake幾靚,仲好好味添.
食完pancake就轉去另外一間食chocolate cake,一樣係非常好味…
今晚我地大家都好早瞓,因為超攰.我今朝臨天光仲有少少天旋地轉,所以都唔敢怠慢,早啲休息.


text:
我地一早飲完茶先去,一去到生日會,壽星仔Dathan出黎迎接,有簽名布比小朋友簽番個名留念架!祝Dathan生日快樂!!
妹妮送禮物比壽星仔,但係可能平時唔係成日一齊玩,見佢兩個好似好生外咁.妹妮又怕怕醜咁,叫兩個搭住膊頭影相都唔肯.
唔埋咁多,見到魔術師哥哥派波波即刻走埋去先.
今日有好多同學仔都有出席生日會呀,呢位係Gigi
妹妮同gigi即刻拖晒手去玩
等波波
原來係個心形波波呀,扭得幾靚!
跟住小朋友玩集体遊戲,呢日妹妮出奇地大膽舉手噃!自薦做魔術師助手
居然又被點中上枱做助手
不過可能對住台下咁多人,又有D唔自然咁
幫魔術師手變白兔仔,拎住一隻海綿白兔係手入面
妹妮開始放鬆D喇
突然變左好多海綿白兔出黎,D小朋友即刻上台執
到壽星仔幫手
個個細路都好湧躍舉手參與
妹妮都唔例外呀!
Rio 都有份做小助手呀
妹妮好鐘意去party,一聽到有party去就好開心,黎佢又真係玩得幾開心既
到Dathan 同 Helena去幫手喇,呢位魔術師哥哥都表演左好多項魔術架,見D小朋友個個都好投入去玩,氣紛都幾好架
玩晒魔術後蛋糕出場了!
Dathan 同爸,媽,妹妹影番張全家幅先
跟住到成班小朋友
Dathan好鐘意angry bird,所以我地都買左樣angry bird小禮物比佢
支爉炾識放煙花潻!
妹妮見其他早到既小朋友有紋身,於是走去同姐姐講佢都想要,大膽左架喇 (都係要我陪佢先夠膽講架)
在場仲有攝影師幫小朋友們影相架
好靚既angry birds 回禮曲奇呀!!
妹妮攞左男,女 angry bird
唔只呀!仲有大禮送番比我地潻呀
睇佢兩個合照時幾生硬!
後來坐番埋枱,妹妮走去同同學仔玩,可能被同學仔個波波彈親塊臉.佢玩玩下扁晒咀走埋我度,之後就喊,仲要口入面仲食緊腸仔,好似好可憐咁.原來係同學仔個氣球彈親佢,同學仔個爹D帶埋同學仔走過來道膁.妹妮都喊左好耐先停,另一同學仔Rio 就好細心走埋黎叫: Aerin唔好喊啦,我地一齊去玩波波池吖!於是妹妮同Rio就一齊去玩嘞,兩個又幾friend噃!
嘩,份大禮真係幾大噃,仲有杯同手巾盒set,出年開學可以用了!!
大肥剛剛陣剪毛,妹妮梗係唔放過佢要摸摸啦!
直程擔埋櫈仔去摸潻呀!


text:
Friday, August 26, 2011
「丁 Pad」事件與 project 6000 分佈利益制度
事源全世界都知 web os 停產之後,丁 pad 亦相繼收皮,於是星一傍晚不少記者都收到一封「優惠訂「丁 pad」的表格,講明只要係記者或編輯就合資格訂.而張表表達o既意思係,合資格就填表同埋attach 張卡片黎,證明身分,跟住入數,等通知囉機.
雖然丁 pad 將停產,買咗都冇得 upgrade 又無 support,分分鐘保養都唔知有冇,但係由於佢價錢只係艾 pad 四分一,真係勁吸引,因此即使我做女人傳媒,所有女同事o既老公,男友,都異口同聲話要落單,就咁個個都 send email 去訂,一個quota 都無剩.
其實所謂優惠,係畀d 記者登記,到時將d 機送去公司,唔使排隊.雖然如此,訂 pad 依然好踴躍,而遲一步,第二日先 send email o既記者,d email 已打回頭.而有另一本書同事打去問,個 agency 話 d pad 唔夠派,要抽,叫d 人唔好入錢.而另一邊箱,將表格係無講到要抽,係叫人填表,合資格就有份(無講會不會有 approve 或通知信),跟住直接叫人入錢.
其實我睇咗表好耐,覺得佢無講明咩人「合資格」,「不合資格」準則 (風月版記者都得?娛樂直播主播又係咪記者?),全香港有幾多個「記者」條文含湖不清.想派糖畀記者啫,你派畀腦記,件事咪清晰d?現在搞到一鑊泡.與此同時,好多人已經不惜一切入咗錢,到時無 pad 畀人會點呢?現時仍是食花生的 stage.而想托我買的朋友,仍然抱觀望態度,未考慮入唔入數住.
做公關真係唔易,得罪記者好易無好下場.心諗自己雖然人工奀,但都幾夠惡! =,=
想 so 人搞到一身蟻,件事一發不可收拾,刷鞋不成仲踩屎,呢 d 吃力不討好的事,真是豬事一樁.其實我覺得 project 6000 都係一件疑似事件.計錯數收多咁多錢搞到水浸,做野無好唸住派錢安撫人心.我唔排除佢派了 6000 蚊,某幾個官會畀人鬧少兩句,既得利益咪呢 d 人囉.市民係咪受惠呢?又無人諗過羊毛出在羊身上,你剩係 execute 呢件事,已經使一大o舊錢啦,囉 d 錢做 d 有建議性,幫吓市民仲實際.
講到咁風涼,其實我唔志在.點解?!咪因為我太鍾意打字,pad 對我黎講無乜用.部 pad 囉黎睇戲?聽歌?無 3g wor,用 pc 咪算囉.pad 對我黎講作用真係不大,btw 我又冇諗過買來轉售圖利囉.
2 comments:


text:
混
混
「爸爸,藍色加黃色會變成什麼色?」
「綠色?」
「啱!」
「咁一加二等於幾?」
「係咪三?」
「啱!」
「咁凍加暖呢?」
「少少暖卦?」
「錯!係熱呀!」
「??點解係熱?」
「隻凍腳放落d 暖水度咪覺得好熱囉.」
混亂
病左好幾日,咩都做唔到,瞓都瞓得唔好.不過因為就快要離開家陣個崗位,又要加緊計劃新崗位既工作,呢個病黎得真係唔知係咪合時宜.病,雖則可以逼家陣班同事快d pick up我堆偶有鑊氣既dream tasks,但就令我接唔切新崗位既野.呢個係咪叫進退失據?定係進退兩難?定係進可攻退可守?好亂.新崗位阿頭(仲未知佢係咪我新阿頭!)同其他同事之間既工作分配同阿亂章無分別,用數量有限既煲蓋去冚茶煲,唉,你話點就點啦.呢個情景都係韜光養晦為上策.
混賬
自從上年唔知邊個月,好似係五月(定七月?),家庭基金個position完全未update過!死啦,我仲爭個基金好多錢啊,幾時先還曬呀...
混噩
唔知呀.你話點就點啦.
混戰
應該好多人都知道我好鍾意同人拗無謂野.之但有d 人認為,唔拗就係無guts,就係讓步,就係理虧,就係唔為公義發聲,就係對敵人仁慈諸如此類.大佬,你咁既(高)水平我點夠班同你拗呀.
呢堆混戰令我諗起東西德,同南北韓.兩者能夠統一既可能性存在好大差距.東西德統一左廿年,唔曉講喇.南北韓嘛,我總覺得真係再打仗,南韓真係可以不費吹灰之力就可以統一北韓,原因(我相信)係北韓既既得利益者,遠比弱勢群眾少.不過,如果你係南韓人,就會唔會擔心統一之後,呢批北韓人口會否拖垮經濟,會否同自己爭飯碗?
一講到飯碗同競爭,我都唔敢大聲講話自己未驚過.之但,唔講競爭,都可以講道理既.又如果講道理,我就會話,一個社會之所以係一個公民社會,就正因為每個公民都係教育緊另一個社會人士.如果好似某d 人響自己專欄話齋,香港人無義務教育其他訪港人士,咁唔該港人唔好稱自己做公民.要做公民,你估打打鬧鬧,以偏概全就可以咩?無咁上下程度既公民,淨係向空氣施壓,玩標簽玩歧視,嘴巴投訴d 明鑽空子既人就得勒咩?去到改變公共政策,facebook 可以做更多,而唔止係發洩多餘情緒咁簡單.
所以我亦反對內地汽車自由進港,之前聽到新聞話入境處淨係諗住收返百五蚊(入境處)成本,低Q能,淨係空氣污染,交通堵塞,交通事故等可預見成本及風險條數都唔止百五蚊.呢個入境處+處長咪係唔知得咁緊要呀.(據聞FB有個反對群組,搵到我一定參加)
混日子
自己好清楚性格上有一個盲點,就響自尊呢度.阿CK話暴發戶既自信,如果俾我形容,其實係自尊,唔係自信.自尊係對自我形象既評價,自信係對自己能力既評價.Well,我相信每個人既自尊上面都有盲點,之不過我呢個盲點既底線有其實比其他人低.意思係,如果有人故意攻擊我自尊,我係一個好vulnerable既人黎既.所以近呢幾年,我都好努力咁建立我既自尊防禦系統,以免太過不堪一擊.
例如要防備他人話我樣衰,女人既做法可能係塗脂抹粉遮蓋歲月痕跡,而我就係廣交異性朋友,令事實勝於雄辯.又例如為免人地話我對社會貢獻少,俾人睇到既做法咪上多d facebook,參加多d 群組,開blog鬧鬧鬧,集資登廣告囉,而我就默默耕耘,話你知:你知個屁!故作高深從來都可以呃得下人,又可以呃到自己.我呢份故作高深既自尊,唔係用錢買得到既.
混熟
年幾前都講過,好多香港人對於self-identity 其實在不斷摸索中,根本未有一個定案.都現時為止,好多人都嘗試用 by elimination既方式,去確認自己既identity:我唔係呢種咁既人,我唔會響街邊大小二便,我唔會點點點,將一d 厭惡既身份剔除.又或者靠攏d 熟悉既role model,話我會咁咁咁,會讓座,子女父母唔係雙非,會點點點,作為自己身份既reference letter.Whatever!
簡單問下自己,如果深思熟慮之後都可以得出一個答案:我唔需要靠其他人既身份或佢地既表現去確立自己既身份既話,咁,就證明你既自尊,都好實在,相比好多人,可以更大膽講話自己,活得有尊嚴.


text:
燒腩仔已經開咗學成三個星期,以防自己老人痴呆好快唔記得,D咁重要嘅moment點都要同佢做個小小嘅回顧先得﹗
Day 1 8/10/2014
由於燒腩仔係遲開學,佢無得好似其他同學仔咁有三日適應畀家長陪住上堂,但學校本書仔明明話艾菲第一日都可以陪佢上堂,等艾菲仲叫米高唔好拎假接放學(因為有艾菲陪燒腩仔實無事),點知開學前一日佢嘅班主任先打來,問艾菲可唔可以唔跟上堂,擔心艾菲嘅出現會影響其他啱啱適應咗返學嘅同學仔情緒,問心就梗係有D失望啦,無得入去了解吓燒腩仔嘅上堂情況,不過為咗配合學校艾菲都應承咗.
經過一個月嘅催眠,終於都來到正式開學呢日,艾菲一問去到學校要點,燒腩仔已經識背個model answer「bye bye媽媽」,然後我哋成朝都好期待,食完lunch就拿拿聲換衫影校服相,再出門口返學,去到學校門口燒腩仔已經get到要入去,但感覺佢仲未係好知發生咩事咁,然後正式分離嘅一刻到啦,艾菲起初以為燒腩仔會唔肯入去,不過佢除咗唔鐘意枝探熱槍之外都無再扭,好乖咁跟老師入咗學校,坐喺到等換鞋時仲識得笑住同艾菲揮手bye bye添,反而其他同學仔一到學校門口就喊到死去活來咁,場面超級爆笑﹗
放低燒腩仔艾菲就拿拿聲返屋企做家務,夠鐘就又拿拿聲撲返學校接放學,燒腩仔頭幾日都只係返兩個鐘,扣埋一來一回嘅時間艾菲實際上只得一個鐘空檔,咁樣撲來撲去都真係幾攰同幾趕,但為咗個仔艾菲都知要堅持落去,好彩一入到學校門口校長就主動同艾菲講燒腩仔表現好穩定,只係間中諗起我哋,又或者見其他同學仔喊得好勁時會跟住喊,但老師氹吓安撫吓都肯收聲,聽到呢到艾菲唔知點解忍唔住眼濕濕起來,真係覺得自己個仔好叻仔,即刻覺得放心晒﹗
Day 2 9/10/2014
呢日米高專登請咗假陪艾菲同燒腩仔,有爸爸陪住我哋好準時咁就去到學校,亦都係好順利咁就入咗學校,臨入去前佢仲好乖咁錫咗艾菲一啖先走,等艾菲可以安心同米高去拍兩個鐘拖,我哋去咗展貿subway tea,咁啱有馬拉松開倉又忍唔住手掃咗一人一對波鞋,hehe...
夠鐘就返學校接放學,今日燒腩仔班主任無跟住出來,只係學校書記幫手帶燒腩仔出來,佢話燒腩仔今日上堂時已經無乜點喊,相比起打開班房門口聽到嘅強勁喊聲,書記都忍唔住讚佢表現好過好多返咗成個月學嘅同學仔.
Day 3 10/10/2014
朝早叫燒腩仔起身時已經發現佢有D唔對路,成朝呆呆滯滯咁扒喺地下到玩車唔起身,到食飯又食到誓願咁,正當艾菲為咗佢唔肯食飯開始著火時,佢忽然er一聲就嘔到成個餐盤都係,燒腩仔由出世到宜家都只係嘔過一次奶,對於佢呢個突如期來嘅嘔艾菲真係打咗個突,除咗要立即清理現場之外仲要即刻打畀米高同燒腩仔婆婆問吓仲應唔應該返學.
燒腩仔嘔完之後,個人即刻精神晒,同佢探熱又無燒,燒腩仔婆婆同米高都一致覺得佢只係食滯咗,嘔完應該無事可以返學,咁艾菲唯有如常同佢換衫返學,點知佢著鞋時又再嘔多次,好彩艾菲意識到佢想嘔,即刻將佢個人推向前先無整污糟套校服,再問米高同燒腩仔婆婆都堅持嘔完無事,艾菲唯有繼續同佢出門口返學.
行去學校期間已經不停扭艾菲抱,艾菲見佢唔舒服都有抱咗陣,然後畀老師拖入學校時就開始爆喊,艾菲都同老師講定佢今日唔舒服可能會比較扭,老師答應會特別留意,點知艾菲返到屋企無耐就接到老師電話,話燒腩仔keep住喊,仲玩玩吓車時賴咗poo poo,估佢真係好唔舒服叫艾菲提早接佢放學,咁艾菲唯有拿拿聲搞掂D嘢就趕返學校接佢.
燒腩仔由課室行出來,一見到艾菲就喊得再大聲D,艾菲見到真係有D後悔帶咗佢返學,不過都有樣開心就係書記同返艾菲講,讚燒腩仔好叻poo poo咗喺車到識主動同老師講,之後燒腩仔就全程樹熊上身要艾菲抱仲要唔畀坐,就算帶佢返去婆婆到睇醫生,婆婆想幫吓手抱佢都唔畀,搞到艾菲對手軟晒咁滯.
睇完醫生話佢腸胃炎,要戒口只可以食白粥同麵包,艾菲廢事佢食到悶就喺第二日整咗卡通多士來氹佢,亦好好彩病發呢日係星期五,之後有兩日weekend假期隔離休息,佢星期日朝微燒多半日就完全康復,難為艾菲同米高,仲有燒腩仔姨媽姨丈之後都相繼中招,果然小朋友嘅病菌係特別惡毒﹗
Day 4 13/10/2014
經過一日嘅觀察,艾菲好肯定燒腩仔已經完全康復,而佢抖咗兩日之後都好似食咗電芯咁充滿能量,艾菲朝早問咗佢幾次返唔返學,佢都搶住答「返」同「bye bye媽媽」,見佢都OK就決定如常返學,而呢個小朋友就由出門口一刻hyper到放學返屋企,睇佢D腳步就feel到佢好想返學,除咗入學校前望住爆喊中嘅同學仔呆咗幾秒,之後都無嘢照跟老師入學校.
因為係假期後第一日返學,老師安排燒腩仔繼續返兩個鐘,艾菲準時去到學校就見到好多學生企晒喺學校出面,埋到去先知佢哋練緊走火警,而暱咗喺人群中嘅燒腩仔都好乖咁跟老師指示企定定無走開,但見到艾菲就即刻難掩興奮心情喺到笑,老師話佢呢日上堂完全無喊情緒OK,仲識得叫老師幫佢開水樽添,所以聽日開始可以返足三個鐘啦﹗
Day 5 14/10/2014
正當艾菲滿心歡喜,以為燒腩仔會越戰越勇時,估唔到佢就喺正式返足三個鐘嘅呢日,一去到學校門口就爆喊話唔入去,起初艾菲以為佢只係貪玩跟同學仔風一齊喊,所以只係安撫幾句就將佢交畀老師,然後放學時老師話佢呢日斷斷續續咁都有喊,直至食茶點先收聲回復正常,仲擔心佢係唔係邊到唔舒服,咁艾菲都意識到佢應該係正式來料,過咗啱啱返學嘅蜜月期開始明白返學係咩,所以艾菲返到屋企就要同佢傾偈,話佢知艾菲一定會接佢放學等佢安心.


text:
凍咗幾日今日終於回暖車媽媽即刻帶我落街蒲,我落到街即刻變番小朋友跑呀衝呀好happy呢!!我仲做埋平時唔喺街做嘅事就係柯"poo poo"真係醜C怪
20 2月, 2014
舒展筋骨
18 則留言:
暖佐两日,今日又凍返,呢d天氣攪死人……回覆刪除
作者已經移除這則留言.回覆刪除
可以去跑吓,唔駛只係喺屋企做“one more, two more”,哈哈回覆刪除回覆
係呀最多脚仔咪軟幾日哼刪除
- 回覆
咁大個仔第二次醜怪刪除
妳真係一個好狗媽媽,我個邊D人就係鐘意帶狗出街poo poo回覆刪除回覆
喺街柯都唔係問題最緊要有手尾執番沖水就ok啦刪除
matthew都係唔太肯o係街poo, 唔止街唔得, 其實佢慣左要o係自己間房poo添呀... (反而去尿尿就識去廁所, 又或出到其他地方廁所都ok)回覆刪除回覆
一早就知matthew仔有性格啦我鍾意haha~~~刪除
吓! 我家B哥好鍾意出街poo poo 喎! 佢疴得好暢快o架! 當然善後就係我哋嘅責任啦! 我好樂意o架! 有時重會睇吓B哥有無食錯嘢添! Hee..hee...回覆刪除回覆
又係噃係街去又真係睇得清楚D喎haha~~刪除
着衫就可以日日落街啦回覆刪除回覆
天氣太凍車車D關節唔好跑得勁會痛所以太凍唔落得街刪除
車車咁有性格嘅 , 石頭要去街先肯 poo poo 架 .回覆刪除回覆


text:
單身之後,大家都忙啲咩野?
急急腳去搵第個?
日日以淚洗面?
行屍走肉咁?
不如大家寫低想要個點樣嘅單身生活?
有時諗一諗,單身原來都唔淨只係失去
有伴好,單身亦都好
其實每個狀態都有得到都有付出
享受單身,做個開心嘅單身貴族,先至可以吸引到別人
響我單身後;
我將用黎結婚嘅錢擺左一半去層樓度
橫掂不知何年何月先用到,不如先還番d錢俾銀行,可以慳唔少息
去學日文.我學歷只係一般,就算去讀幾年公開大學出黎亦只不過係通街都有嘅大學生之一.不如去學下響香港尚唔算多人識嘅日文,充實下自己.
考番個健身教練牌.舉重係自己嘅興趣,不過一向只係求其玩下.家陣決定要好好咁做番d成績出黎.
同公司自薦去做前線職位.可能時間會好唔穩定,可能成日要上大陸.可能職位都有d風險.不過冇問題,單身嘅優勢就係可以唔使下下怕冷落左女朋友.亦唔使怕為左婚結所以要小心翼翼.
做yes man.多d同老朋友老同學聯系,就算佢地已經成家都唔好俾藉口唔搵佢地.佢地有咩活動叫自己出席,就算唔多有興趣都要答應.減少留響間自己屋嘅時間.
俾自己一個單身生活plan唔係要用黎塞滿每日嘅空檔.傷心就算只有一秒空檔都可以成功入侵你.所以要令自己多啲認識單身嘅好處,要愛上單身先至可以俾自己用更高嘅角度去睇感情同結婚呢件事.


text:
燒腩仔已經夠20個月大,亦都識得表達如廁需要,去廁所poo poo完全無問題,本來打算今年夏天開始同佢戒片,點知教佢去廁所VV原來難過poo poo好多,試咗兩星期艾菲已經大叫投降,唯有繼續同佢著片直至佢ready為止,但大家都明每塊片都係錢,作為父母點都想慳得一蚊得一蚊,好彩最近收到噓噓樂嘅尿片試用幫補吓,艾菲就一於試吓佢到底抵唔抵用啦﹗
艾菲記得好多年前都聽過噓噓樂呢個名,但一直都無見過佢嘅真身,原來佢係台灣牌子來,香港可以買到佢嘅M,L,XL同XXL碼片,而價錢比起燒腩仔用開嘅日本片同某大品牌嘅片都要平.
不過幫小朋友揀尿片,除咗價錢相宜之外,質素都係好重要嘅,噓噓樂獨有C型動感透氣腰圍夠貼身,又有尿濕顯示,而打開之後最impress艾菲係片中間有塊藍色嘅超薄乾爽吸收體,摸上去都好柔軟舒服.
艾菲自己研究完一輪之後,就畀燒腩仔著上身試吓,佢著完之後同平時一樣咁free,喺間屋到無時停走來走去,又起身又坐低不停將D波掟來掟去玩得勁開心...
就算喺Rody身上擒高又擒低都完全無問題唔會漏V,照舊四個鐘左右先同佢換片,腰同大脾都無出現紅印,最重要係JJ都無紅,因為佢有個尊貴嘅pat pat,如果D片索水唔夠快就會JJ紅,咁就證明噓噓樂完全合格好OK啦﹗以後幫燒腩仔買片又多個選擇啦﹗


text:
王宗堯:
Hair:Hei@Xenter
Make-up: Aster Pang
Styling:DKNY, Ted Baker
方健儀:
Hair Vincent Yeung@Rvsstyling
Make-up: Katherine Lo
Styling:Ziztar
U人攻略
講毒宣言
今時今日做藝人,淨係出騷跑通告唔夠嘅.要個個認得你,叫得出你個名,夠「毒」都好緊要!講緊嘅「毒」當然唔係對住部電話轉珠嗰種,而係要緊貼 fb, ig各個社交平台,成日有嘢 update比人睇.
自從「淡定姐」方健儀離開大台同廉署後,又教書又做皮革,幾乎日日 fb都有嘢更新,多 job多到接唔停,仲忙過以前做主播.
同方健儀不遑多讓的王宗堯一樣接 job接到手軟,加上男神撐佔中 po fb唔怕被封殺,想做就做,有樣有諗法,被封為新一代男神是常識吧.男神對才女,梗係最好互問互答
唔扮 做自己
方:方健儀 王:王宗堯
方:點睇香港嘅 YouTuber?
王:其實香港 YouTuber幾得意,佢哋每個都好有特色.有教美容,講時裝,或者專搞爛 gag, YouTuber Ming仔,小花都係我啲朋友,我都有訂閱佢哋嘅 channel,間唔時開嚟睇,不過都係娛樂性質為主,因為其實入面都無聊嘅,冇咩資訊攞到嘅,但就可以笑一餐,放鬆一下!
方:睇到負評會唔會難過?
王:我咩網都睇,(包括高登)包括對我嘅正評同負評,最好笑係有人會問點解呢個人會突然彈起,話我平平無奇亦都冇睇過我嘅作品,唔明點解要識王宗堯呢個人,睇到啲負評,我又唔會唔開心喎!我又唔係奧巴馬同習近平,不過佢冇睇過我嘅作品,應該好少出街,話晒最近我出街都經常撞到我自己,巴士,港鐵,行過街燈箱都會見到自己,其實幾開心,以前我會覺得我只係個演員,有角色我就做,成日會匿埋喺角色後面,𠵱家就多咗要面對自己,不過我依然係我,會繼續踢拖,着背心短褲行銅鑼灣食魚蛋粉.
活到老 學到老
王:做老師要上高登?
方:高登我都會睇,起碼知道啲潮語係咩,不過有時都好 out,最近拍政府宣傳片,要用啲高登潮語,書面語係「是咁的」,高登真係講「是咁的」,我自己就懶叻就講「係咁嘅」,之後人哋就會話我講錯咗,正讀應該「是咁的」,嗰一刻我覺得好瘀!以𠵱家做老師都幾辛苦,唔可以好無知,所以會要用好多時間備課,上網搵番啲新聞片,上 YouTube睇番啲同行值得學生學習嘅片.
王: 90後嘅學生有咩特質?
方:𠵱家啲學生互動性好強,同以前好唔同,佢哋唔單單聽你講嘢,仲會問番你問題,有時候可能問到一啲你唔識嘅.以前我哋對住教授,閒閒哋大你十幾年人,人生經驗豐富你唔敢挑戰佢.但𠵱家資訊太發達,雖然我都後生,但我冇佢哋咁快,有時都畀佢哋大到,所以每次教書我備課都備得好足.
撰文:葉浩婷
攝影:崔百祥


text:
每次搵 PCCW 駁電話線,電視線或上網寬頻,冇一次係唔出錯嘅,偏偏 S 以前喺新界住嘅屋苑太舊,只有呢一家 service provider,最離普果次係 S 喺以前個屋苑內從 A 單位搬去 B 單位,佢地 cut 咗 A 單位嘅上網 service 之後,竟然話冇 slot 比 B 單位,但 S 個合約繼續比緊錢架喎,終於費氣費力又出動到話要投訴(其實佢地根本唔夠人做野,亦唔 care S 會投訴),anyway,攪咗一輪至裝返.
總之約佢地整野,error rate 係 100%,完全冇一次係個 order 落得啱嘅.
搬返出嚟九龍,由於一個騎呢原因,結果兜兜轉轉又係用返 PCCW,最近又搬屋,又係喺同一屋苑內搬遷,今次亦冇例外,又係錯,明明約好同日搬 under S 母親個名嘅 fixed line 電話線丶同埋 under S 個名嘅 broadband service 到新單位,果日重要 S 特登放假等收野同安裝等,點知師傅上到嚟,話只收到接駁電話線嘅 order,而冇 order 係唔會替 S 駁 broadband 嘅,擾攘咗一陣,唯有打上台...
As expected,等咗一大輪至有人聽電話,解釋一輪又係比人耍,但今次有啲奇怪,就係 S 冇要求,但接線生駁咗去比當值經理同 S 講,原本搵個高級啲又話得事嘅人嚟處理,應該係好事,點事竟然係重衰,第一,阿當值經理根本冇瞭解件事,完全唔知發生乜野事,即係要 S 重覆,真係火都嚟,但更火嘅係,阿當值經理話:
要向落錯 order
嘅 team 瞭解錯咗啲乜,點解唔安排同日幫 S 整?又話要因為要“幫”S,要慢慢同 S 傾.
真係聽到都把幾火,結果又係發爛渣,但 S 做人好有原則,發爛渣都要有道理,於是一輪嘴同阿當值經理講:
你有冇錄音?(有)咁就最好,你錄起以下我講嘅野,唔好要我重覆...
第一,我唔係要投訴任何人,你內部要查邊個錯,你慢慢,話知你本一日丶一個星期定一年,唔關我事,我要嘅野係根據之前約好,你地今日幫我裝電話同 broadband.
第二,我唔駛你慢慢同我傾,傾得嚟你個師傅都駁完啦,佢原本喺我屋企,如果唔係要嘥時間打電話上嚟傾嚟傾去,佢(師傅)一早就裝好,應該走埋添啦.
第三,唔該你攪清楚,你唔係幫緊我,而係幫緊你自己,如果我今日至打電話嚟要你今日幫我搬,咁你就係幫我,甚至可能係我無理取閙,但而家明明預先預好晒,你地漏咗 order,做返好係應該嘅,唔好講到好似好幫我咁...
重有,我再講多次,我冇話要投訴任何人,你內部查乜唔駛同我交代,你只要向我交代今日幾點搵人上嚟駁埋個 broadband 就夠啦.
比 S 閙果個當值經理當然唔高興,但冇辦法,鬼叫係佢地自己出錯在先,結果又廢話一輪之後,安排同日黃昏到
S 家安裝埋個 broadband...
咪係囉,一早即刻話幫 S 安排返,咪大家都慳返啖氣囉!
.
.
.
.


text:
終於註左冊喇 阿ti會成為聖心一份子!
真係超級開心呀 希望阿ti喺呢間幼稚園讀得開開心心啦
tima對幼稚園嘅一切都好滿意
校服啦 環境啦 校車安排啦 學校活動啦 最滿意係有修女! <<<
可能tima對修女學校有情意結 所以特別開心
阿ti加入聖心大家庭喇!
好期待阿ti好似呢班哥哥姐姐咁 完成人生第一個學習旅程
From : http://www.shck.edu.hk/
Sacred Heart Canossian Kindergarten
一條龍嘅學校資源會特別多 真光, 聖保祿, 培正等等都有好大嘅校舍
聖心都唔例外呀 佢樓樓高七層 校車直接停泊私人停車場
有大型體育遊戲場 包括攀石牆,攀登架,滑梯,波波池,
小型汽車,單車及可供幼兒栽種的雅緻小園圃
仲有寬敞禮堂,唱遊室及舞蹈室,10個課室,創意小畫廊,美勞室,
語文室,宗教室,圖書室,電腦室,教師資源中心及家長教師資源中心等
喺校網度download左d相 第日阿ti就喺度返學喇 開心!
電腦室
美勞室
音樂室
自選角
圖書館
語文室
音樂室
室外遊樂場
室內遊樂場
課室
收到課程表 同之前上網睇嘅一樣 有國語同Phonics學
tima一早諗住比阿ti學phonics呀 依家學校有就very good!!!
一條龍學校 如無意外 阿ti都會喺聖心讀十幾年書架!
Sacred Heart Canossian Kindergarten 嘉諾撒聖心幼稚園
Sacred Heart Canossian School 嘉諾撒聖心學校
Sacred Heart Canossian College 嘉諾撒聖心書院
上網再細查 歷屆聖心家庭名人有 :陳方安生-前政務司司長
梁愛詩-前律政司司長
任關佩英-前環境食物局局長
楊紫芝-香港大學醫學教授,前香港大學副校長及香港醫務委員會主席
伍淑清-北京全國政協常委,傑出商人,1990年香港青年工業家獎得主
吳方笑薇-資深環保人士,香港地球之友前總幹事,地球之友首位華人總幹事
任燕珍- 醫生,港島東醫院聯網總監,東區尤德夫人那打素醫院行政總監,長洲醫院行政總監
郭藹明-香港小姐冠軍,電視演員
蘭茜-電台節目主持
阮小儀-商台節目主持
Candy@PixelToy-歌手
麥家碧-畫家,創作及繪畫了富有香港特色的“麥兜麥嘜”漫畫系列
From : yahoo knowlege
tima幫阿ti努力左 由揀校至interview都好比心機 問心無愧
之後是龍是蟲就靠阿ti嘅造化咯 當然 我地都會陪著你成長啊!
大家都努力啦! 期待九月嘅新開始...
另一方面 阿ti喺幼兒園嘅生活得返一個月 真係好唔捨得呀...


text:
叻仔咗好多,食多好多,放學食吓麵包,飲包奶,
夜晚都仲可以食到一大碗飯.
自己進食有進步
爸爸落咗個order,如果有人餵佢,就會鬧邊個,
我/婆婆一拎起匙羹小檬就叫唔好,唔想我哋比人話!
愛護屋企人
當然有時出街掛住玩,進度都會差少少,唔太差我哋都算
我自己都有餵一兩啖,佢都好緊張話
你會俾爸爸鬧喇~
為鼓勵佢,終於買咗個磅同買咗度高尺!(鼓掌)
一高咗就好開心,好在佢都會在乎,有啲動力鼓勵佢食多啲.
有進步肯飲返湯,不過只飲番茄薯仔魚湯,都好吖!
有時用其他野利誘佢都會肯飲其他湯兩三啖.
蔬菜水果水水依然好鍾意.
食雪糕/零食等等食兩啖就會話唔食,話係冇益食物
(學校有教分別有益食物/冇益食物)
不過我哋就要跟手尾~
活動能力
學校大肌肉訓練,有玩吓單腳跳,平衡木..
去公園亦大膽咗,自己玩到消防員條柱sir落嚟.
自理能力
差不多都自己做晒,著衫(扣鈕嘅)著褲(會好努力綁帶)
自己行去we we/poo poo,
我都開始放心自己坐喺sofa佢自己刷牙,唧牙膏,
不過佢最後都會要求我補刷.
瞓
已經冇瞓到半夜大喊.
不過,就算講完故事臨瞓前都話要去大房瞓一吓(我哋唔瞓都得)
跟住一係爸爸抱佢返自己床,一係我等佢瞓一陣叫佢,
佢就會乖乖朦朦朧朧咁行返去自己床瞓.
都有試過瞓到半叫(應該發夢)
不過都好快攪掂返瞓.
情感發展
前一排多咗一有唔如意嘅事就爆喊發洩,
已經唔係BB,咁大個都咁樣,
令到我同爸爸都好炆憎,都一齊發顛!
學老師建議,叫佢有咩都要喊之前講出嚟.
小朋友小小佻皮梗有,太乖我都驚.
不過小檬都算係乖, 都係一講就聽嘅.
小檬都會關心別人
婆婆話腳痛,都會叫婆婆你小心啲呀~慢慢行呀~
媽咪整到,會問媽咪有冇事呀~
媽咪扮喊或者扁咀,小檬就會行埋嚟攬住叫"媽咪"(憂怨mode)
總括一句
小檬依然係媽咪眼中聰明乖巧嘅小檬~


text:
材料 :
2009年4月18日 星期六
黃金天使蛋糕 ( 附食譜 )
再一次介紹呢個 {{ 黃金天使蛋糕 }} 出場 ,
呢個蛋糕係我住係加拿大既二家姐
係 6 年前用長途電話教我整既 ,
亦係我第一個整既蛋糕 ,
當時真係一吃難忘 ,
到而家都深深咁愛上佢 ,
每次整呢個蛋糕都會掛住二家姐 .
係我身邊既親人同朋友應該都冇乜邊個未食過 ,
就因為係呢個蛋糕令我對烘焙產生興趣 ,
呢 6 年黎所整既麵包蛋糕同甜品都係上網或者睇書參考既 ,
最鍾意整呢個蛋糕 ,
佢外表同戚風蛋糕係冇分別 ,
但當你食落口就好有驚喜 ,
佢唔單止鬆軟仲好 juice架 ,
用保鮮盒裝好再放入雪櫃雪凍仲更加香滑好味 .
同大家分享呢個食譜 .
材料 :
材料 :
份量以量杯計 ,
基本上份量係 1 對 1 用量杯量份量 .
大家唔好問我 1 杯即係幾多 g 呀 !
低筋粉 1杯 蛋白 (大蛋) 8隻 糖 6安士
蛋黃 (大蛋) 8隻 粟米油 4安士 發粉 1茶匙
清水 4安士 他他粉 1茶匙 鹽 1/8茶匙
蛋白先放乾淨冇油大盆中 .
低筋粉過篩加入其餘所有材料 ,
他他粉除外 .
先拌勻才開動打蛋器打至杰身 cream 狀冇粉粒.
蛋白加入他他粉.
一定要用呢隻或者外國既他他粉 ,
用過台灣他他粉係整出黎個蛋糕會好濕架 !
當年為左買佢又唔知邊度有得賣 ,
揾左好耐行到腳都軟 ,
終於係 CitySuper 揾到 ,
果陣好貴都照買 ,
真係開心到癲左 ,
不過而家係大間既 Taste 都有得賣喇 !
打至硬身.
麵糊分三次加入小心輕手覆勻 ,
每次都要完全拌勻 ,
不可攪拌過度 .
輕手倒入焗盆中 ,
( 不可用膠挖刀挖平表面 ,否則焗好後表面會變形 )
用一隻手扶住焗盆頂部 ,
焗盆要貼住檯面 ,
輕輕上下搖動焗盆 ,
令蛋糕糊表面自然平滑及搖出多餘的氣泡 .
( 要以最快速度入爐 )
用 180 度焗 1 小時
出爐後即刻倒扣
訂閱: 張貼留言 (Atom)


text:
Monday, September 30, 2013
串燒三姊妹
妹妮K3時D同學仔全部都好friend,有兩個女仔更加friend到話係3姊妹.於是趁開學前仲有時間約埋3姊妹一齊聚下.
約好4點係Sofia屋企個clubhouse玩,點知突然好大雨呀!
好彩約左去clubhouse唔係出街啫!而家D細路真幸福,有D咁靚咁好玩既clubhouse,我地以前細個都係落街去公園玩咋!
三姊妹聚埋即刻嘈喧巴閉無時停
但係3個又真係好friend架!玩到癲晒
三個之中,妹妮如常係最高既
碌埋地沙,好彩呢度室內乾淨D咋!
玩左一陣去餐廳食個tea先,三個爭住睇menu,其實佢地3個一齊已經好開心,做咩都已經無所謂了.
Sophia媽咪話,佢地話自己係3姊妹,妹妮係大家姐,Sophia係二家姐,Gigi係3家姐.但講講下至知按年紀Sophia先係大家姐,Gigi係二家姐,妹妮先係第三.睇黎佢地應該係按身型黎排多D!
其中Sophia因為連校車都一齊搭所以特別friend,以前係學校都已經成日攬頭攬頸架喇!
食飽又再落去playroom玩過,難得約到一齊玩,等佢地放下電啦!
睇見佢地一齊咁開心,覺得升上小一要分開真係好可惜呀,如果大家升埋同一學校就開心了.
不過而家科技發達,容易聯絡,我地好易約番出黎玩既.但係升上小學開始各有新朋友,無見好耐仲會唔會咁firend呢?
見到有度高表又係度高時間,一埋去妹妮已有121cm了!!Sophia 114cm, Gigi 109cm.好懷念妹妮仲係細細粒既時候呀!!
我地玩到成7點先散band呀,但係佢地都仲係好唔捨得,仲好想繼續玩.後來知道Sophia之後個星期要考琴試,我地話下次一齊慶祝考完琴試啦,先肯分手咋!真係好痴纏架.希望呢份友誼可以keep到大個啦!
妹妮﹠大肥
自從前年小肥跳樓後,屋企得番一隻貓.因為大肥成日打噴嚏,所以平時都收埋佢係工人房,係有人係屋企先放佢出黎.yaya照顧左大肥都有成6年,都已經建立左感情了, 佢對大肥都好好架.
妹妮都好鐘意大肥架,每次大肥出黎佢都好開心,猛話大肥真係好cute架!!
大肥真係好鐘意比人摸,任你點捽佢塊面都好happy架,捽住佢個鼻佢就會丫晒口潻!
瞓低時真係好似忍者既隱身術咁溶入左張地毯入面
大肥每日最enjoy就係有人摸下按摩下
你話佢幾嘆呢!
Saturday, September 28, 2013
中秋節
中秋節又到了,好快又秋天,又係我地一家既生日月了.
中秋節晚我地去公公屋企晚飯,出門前影張全家幅先!妹妮攞番舊年EE買既大白兔出黎,所以今年都無諗過要買燈籠.
而家可能大個左,又識問下隻兔仔點解會有碌,係咪比好細個既細路拖住行架?好似比上年更加知道中秋節玩燈籠係做咩.妹妮仲記得嫦娥點上月亮既故事潻!
咦,公公買左個新燈籠比妹妮呀!係白雪公主潻
呢晚我地order左盤菜
公公又買左好大條魚,又有雞,又叉燒,好好餸呀.食食下飯,妹妮又食到甩牙了!呢日佢甩左第3隻牙仔呀,妹妮好好彩,每次甩牙都係食食下野甩,無經歷過掉掉fing唔甩又唔實既過程,而且每次都唔痛,真係好幸運呀!
EE買左望月奶皇月餅,話係前半島師傳開既,我地今年都有買半島奶皇月餅呀,因為妹妮唔鐘意食蓮蓉架.呢個望月食落去鬆一D,好似旦皇比半島多DD,但係都好好味
EE同姨丈都買左燈籠比妹妮呀,呢個比公公買既白雪公主大好多呀!!
食飽飯又係例牌去公園巡下既時候,妹妮有成3個燈籠,加埋公公買左好多螢光棒呀
睇下D燈籠掛到成身都係呀!個Ariel太大個了,妹妮拎住都掂到地下呀,可能出年玩啱D
去到公園已經好多人喇!!D草地已經比人霸晒野餐了,不過我地只想兜個圈行下應下節就算,因為已經9點幾其實妹妮食緊飯時已經開始眼瞓,佢平時8:30就上床架喇
不過知道有得玩就點都頂到一陣既!D螢光捧發晒光又真係幾靚架
掛到一身都係!但係而家D電子燈籠一D都唔光,D燈泡好暗,比螢光捧仲暗呀,著左好似無著一樣!
叫妹妮影下相佢已經無表情了
真係好攰了?喊住話好攰唔想影相喎
點知轉頭幫佢整左隻蝴蝶翼就生猛番晒!即時猛咁彈下彈下,話自己:I'm a real fairy now!! -_-
嗱!即刻肯影相喇,仲成個人生猛番晒,一直彈到去停車場.但係上車唔駛5分鐘就即刻無電
返到屋企都唔願起身換衫呀
追月夜輪到去嫲嫲果邊,呢晚出街食,原來係三叔生日,妹妮畫左張生日卡比三叔呀!但幅畫係隻‘疆屍貓’...聽到都覺得‘吓?!’
食完飯上平台公園玩呀,未去已經好鬼high喇!
去到平台公園,黑媽媽好似無開燈一樣,D公園燈咁暗真係唔明,唔通諗住較暗D等D人電燈籠好feel D?
妹妮都未玩燈籠已經走左去玩滑梯,其實而家無得玩火同焟爉真係無以前咁好feel呀,D燈籠又暗,唔玩螢光捧真係無野好玩!
好彩都有螢光捧玩下,妹妮玩跳大繩
其實佢唔識跳繩架,淨係識跳起一下,條繩一路‘發’佢唔識一路走一路跳入去架
玩下年步舞
我地都係影左小小相,玩左一陣就番上樓了
三表姐弟妹影下相啦
上返去食生日蛋糕,睇黎佢地有蛋糕食好似興𡚒過玩燈籠呀
happy birthday and happy mid autumn!!
Subscribe to: Posts (Atom)


text:
又食炸糊的一天
由尋晚去睇完Dr Wong番屋企就一直有假宮縮, 唔似得之前幾日咁, 今次係keep 住有假宮縮, 去到今日whole day 都有, 最密時會5分鐘一次, 以為佢好有規律5分鐘一次啦, 佢假宮縮到幾次之後又會疏番, 大大話話都假宮縮有超過60次, 由我7點起身count 到zzz時既11點左右.
媽咪同爸爸出左來, 因為媽咪要同我check BP, check 左3次都係normal, 都係under 120/ 80, 不過佢緊張既唔係我既BP, 而係見我勁宮縮, 佢好想我入去醫院check check.但我好清楚知道呢d 唔係真野, 真野係會getting stronger and stronger, 同埋會有痛, 但係我冇痛呀, 只係個肚硬哂.我打去法國問, 姑娘為安全起見, 當然叫我入去醫院啦, 佢既理由係因為唔知我幾頂得痛 (我話係唔痛既宮縮), 但我冇理佢.
去到6點開始, 就密到6分鐘, 5分鐘1次, 聽起來好得人驚, 但真係冇感覺架喎, 最多只係話我feel 到內面有d 野由內至外頂出去, 一陣唔夠1分鐘就冇事喇, 你叫我點入醫院呢?
呢個stage入醫院除左會考慮$之外, 最重要係我驚姑娘/ 醫生會同我催生.可能佢見到我都入左去住喇, 子宮頸又ready喇, 等咩呢, 咪同我催, 但呢樣野我好唔想, 我想Midby仔ready 先自己出來, 唔想人工對佢做住何野住.
Dr Wong曾經講過, 如果我BP高既, Midby又唔早d 出世, 就要我sunday 去入醫院催生, 我而家就好似同時間比賽咁, 好矛盾, 一方面好想Midby快d 出來, 另一方面又唔想迫佢, 想佢真係ready 時先出來...
好煩! 好多人都打電話比我, 個個都緊張我, 擔心我, 但係我都心急架! 我好想食野, 但又驚食得多, Midby吸哂, 我仲難生... 咩都唔做得.想去街, 又要搵人陪; 想搵家務做, 比工人做哂; 想煮野食, 咩都準備好; 想訓覺休息, 又驚令子宮頸難擴張; 想睇TV, 又睇唔入腦; 去打機, 打幾鋪就冇隱; 想番大埔, 又要搵埋工人番; 想行樓梯, 又係要搵人陪...
我對唔住Midby.心情唔好搞到我同佢冇野講.平時得閒就同佢傾計, 我今日都冇同佢傾咩野.夜晚我打比sonia 同kerrie, 問番佢地入醫院時宮縮既問題, Kerrie話佢塞左藥之後6個小時內都冇痛, 只係好谷既感覺, 不過就每次谷好耐.Sonia就話佢冇谷/ 肚硬feel, 只係作M 痛,佢地兩個既expereince 都唔可以比我作準.
因為whole day 谷住既關係, Midby郁少了, 我好擔心.我驚到叫Midby爸去聽佢心跳.我唔知個子宮o係度contract 時, Midby o係內面受既壓力幾大, 所以我今晚早d 去zzz, 希望打側左身, 令到佢多d 位, 同埋冇左宮縮, 會令佢舒服一d.
我會唔會好似Baillie咁呢? 佢有痛既感覺成十幾個鍾, 子宮頸都唔開, 我係唔係同佢一樣呢? 如果係, 即係我唔可以順產呢? 又還是我今日whole day 既都只係假宮縮呢? 如果係既, 咁密, 咁多既假宮縮有咩implications 呢? 係唔係我子宮malfunction? 定係好事? 比子宮practise o者?
面對呢d 情況, 根本就係個個大肚婆都會遇到既, 點解我咁低EQ呢? 我可唔可以學識+ve去面對, 開心d, 等Midby仔覺得佢來呢個世界係o岩既!Midby: 媽媽好無用呀, 去完Dr Wong度開心一陣, 而家又擔心.你估Dr Wong 所講既野係唔係真架呢? 媽媽係唔係真係anytime會作動架喇? 係既, 你比d signals 媽媽呀!


text:
Jun 28, 2015, Sunday
今日心情有的興奮又有的失落, 興奮嘅係今日行山行新路線, 失落嘅係型爸唔响我身邊, 今日要單拖出席. 型爸星期五出差, 要星期一先返呀! 咁型爸出差, 我都要繼續行山, 唔可以比藉口偷懶麻.
今次要行梧桐山瀑布, 聽講有的難道架.
我地去到大埔荃錦公路, 佢地唔知轉上邊道, 有個小小嘅停車場, 我地就將車泊响道.
不過睇落好似有的危險, 因為上面係斜坡嚟架.
由停車埸行出去就開始啦.
附近好多斜坡, 地政處都有標示
我地先經過大埔林村梧桐寨地段,呢道原來有好多住宅
呢間46號屋好搶眼喎, 隔離有棵大樹, 有一塊黃布貼示, 呢棵龍眼樹有300年, 留給後人丘振昌.
我諗就係呢道梧桐寨村, 華光山莊47&48號主人....
再行前的, 我地見到指示去梧桐寨瀑布嘅方向
經過一條小路(都仲係石屎路), 行出去見到下面有個桃花林(佢地話係桃花, 我就唔知啦)
再行過的見到一間廟, 我地見沿路都唔見有公共洗手間, 咁我地入去借用洗手間. 覺得唔係咁好意思, 就幫襯買的野品.
再行過的就見到地圖, 共有買個瀑布, 第一個係井底瀑, 跟著係中瀑, 主瀑同散髮瀑
我地行咗無幾耐, 聽到水聲...吓, 咁快到第一個瀑布....哼, 梗唔係, 呢的係山上流落嚟嘅溪水嚟咋.
而家先係開始呀. 不過個警告牌有的嚇人....此段路艱險難行, 只宜有經驗及裝備良好的人士前往, 天氣惡劣時切勿嘗試. 請加倍小心.
告示牌真係無講錯, 的路真係幾難行呀, 泥路好窄, 左手面已經係山邊, 唔可以兩個人一齊行.
我地大約行咗半個鐘, 呢道標示話去大帽山經瀑布要一小時四十五分鐘, 咁又好似唔係好遠喎. 不過如果我地要沿路返去, 咁就即係要雙倍時間.
到處都係呢的警告禁示, 之前應該一定發生過山洪爆發及大石滾落嚟.
睇吓的路有幾難行
大約半小時, 我地到達井底瀑
要 轉落去山下面, 去到我地影吓相洗吓面
的人行開哂, 先可以影到一張靚的嘅相.
停留咗大概十幾分鐘我地又繼續行.
行多大約十幾分鐘就到中瀑
呢道好靚呀, 留意下瀑布下面嘅人就知道瀑有有幾長. 我地又逗留了十幾分鐘影吓相. 跟著又再出發.
嘩, 一行上去, 的可級真係好難行, 我係行得最慢嗰個. 前面幾位行先, 佢地見到上面嘅石級路好難行, 又直又斜, 要手腳并用先可以上. 佢地提議我同另一位女士唔好上啦, 我地留响道, 佢地上完主瀑就返嚟搵我地. 其實型爸唔响身邊我都有的驚(斜路加可級我最驚, 真係行到氣), 又唔想自己太慢影响人, 都係同另一位女士留响中瀑, 玩吓水算啦.
哈哈, 留响道都好開心, 真係估唔到, 又話咁難行, 但呢道真係好旺場, 好多人嚟, 熱鬧到不得了
有的人帶著三隻狗狗一齊嚟
仲落埋水一齊影相
有的興奮到在瀑布底打開雨傘
仲有兩位女士帶著三個女孩嚟遊水.
有後時間其他人走哂,呢道好似佢地私家泳池咁呀!
先嚟咗幾位印尼姐姐, 跟著又嚟咗一大班菲律賓人嚟呢道開餐.見到佢地都開心呀!
我地有時間就周圍影吓相.
而其他嘅組員, 就繼續去中瀑. 佢地返到嚟話比我地知, 我地唔上都係明智決定, 因為的路真係難行, 佢地行到半路都有想過放棄, 但行咗咁耐又心有不甘, 行埋落去.
好彩有行咋, 上面嘅主瀑都好靚架.
睇吓佢地影返嚟嘅相
呢幅靚到......
的水非常清澈, 佢地忍唔著除哂的鞋落去浸腳.
我地在下面等咗成個鐘, 好彩有咁多人生百態, 兩個人又有傾有講, 一的都唔悶呀!
跟著我地回程, 出到去萬德苑, 有需要嘅組員又要去借用洗手間.
而我地流汗都已經流哂的水份嘅就响出面影吓花啦. 行山, 個個都全身濕哂啦.
跟著返去攞車, 我地出發去食晏, 今日去新餐廳呀!


text:
溝通專家有分析指出,其實响溝通裏面,只有10%係用口講嘅字眼去表達,30%係靠我地嘅聲調,其餘60%係身邊語言.換句話講,我地有9成嘅時間都係口講一句,心裏面其實係另外一個諗法~
不如睇下Stephan R. Covey本The 7 habits of highly effective people裏面抽出黎嘅例子:
*紫色係仔仔口講嗰句;藍色係仔仔真正想表達嘅意思;綠色係爸爸講嘅嘢.
如果你想對方講出心嗰句,就先要令對方感覺有空間感同被了解.再睇睇以下嘅對話:
只係講出你觀察到嘅情緒同對話背後想表達嘅真正意思,唔加任何自己嘅意見或者睇法,係可以令到對方有真正被聆聽嘅感覺.有時更加可以啟發對方思考自己真正想表達嘅嘢係乜.
再睇睇以下呢句:
相信好多人都會即時好邏輯性咁分析應唔應該唔話畀媽咪知,甚至諗講乜可以教個小朋友要坦白.而其實以上嘅諗法唔多唔少都有想控制小朋友嘅思想嘅元素.小朋友其實係會感覺得到而唔敢打開個心講出真正想講嘅嘢~
又再睇下爸爸嘅答法:
再一次重複對方嘅意思,好多時會有意外收穫.書裏面亦都有講到,只有小朋友開口問我地 ”我應該點做吖?” 之類嘅嘢嘅時候,先係最適合講出我地自己嘅睇法去引導佢嘅時候.最精彩嘅係當我地想講自己意見之前,可以再講多一句 ”我的確諗到啲你可以考慮嘅提議”.等小朋友有興趣追問落去,然後先再講,咁小朋友對我地提出嘅意見嘅抗拒程度就會大大減少.令小朋友感覺有被了解同選擇嘅空間,佢地先有完全感,將自己嘅內心慢慢打開.如果發現小朋友有少少抗拒嘅成份,就返番去用心聆聽嘅角色,再一次只會重複佢想表達嘅意思,直至到佢地再想聽我地嘅意見為止.
呢個聆聽方法唔只可以用响小朋友度,對所有人都有效~ The 7 habits of highly effective people 嘅中文版叫《高效人士的七個習慣》/《與成功有約》.係一本有極高學習價值嘅書,裏面亦都用咗好多作者同小朋友相處嘅真實例子去解釋佢想帶出嘅重點.對家長嘅參考價值可以話係非常高~ 願每位家長日日都可以聽到佢地嘅寶貝心聲~
資料來源:The 7 habits of highly effective people – Stephan R. Covey


text:
一直都好驚我過大禮去唔到jenjen度,原來係ok架,我仲約埋心心一齊係tko出發去,居然係我同心心到先,我地簽左個名就入去坐,我坐左係中間位呀,可以近距離睇住jenjen入黎好開心呀,我比左張卡心心寫,一陣就見到小仙女都到,嘩,佢成個貴婦咁,好得呀,跟住姑姑同小pp,janet都未到喎,但係婚禮都就快開始喇,係開始左奏樂,我先見到佢地係我地對面坐,跟住亞朗b掛住喊唔入場,我諗個位係佢媽咪拖住佢行,佢先叫肯行下,不過行行下又趴低左喎,佢真係好笑呀,跟住係細妹(伴娘)進場,跟住我就係咁偷望係門口外面既jenjen,望到佢都見到我,仲同我打招呼,佢一入黎,我就同佢影相,我影到一張佢望住我笑架,我好開心呀,卡卡
嘩,佢好鬼瘦,套婚紗好襯行church,一開始唱個首歌我就見到佢好似喊咁,不過個首歌d歌詞都好好既,唔會唔啱音
跟住有人講野,又再唱歌,仲聽到jenjen同啤啤唱歌,佢地成個過程都好快,唔悶,完全係打破左我覺得行church好悶既感覺,總之佢地既婚禮就係要感人有感人,要搞笑有搞笑啦,我覺得佢地個牧師講野都好好呀,我唔識都會明,同埋唔會好悶囉,佢又識用廣告係比如,唔錯唔錯,好鐘意佢地禮成後跑出教堂個一下,真係feel到佢地兩個都好開心好興奮,連我都好為佢地高興呀,跟住我地mc既朋友就一直等到我地影相既時候,終於都到喇,哈哈,影完一張大合照,我同姑姑就夾住jenjen一定要影一張3寶相,我仲叫 左啤啤 先生,唔該借借呀,我地要同你老婆影相呀,就係咁,我地又多一張3寶相喇,仲有我個張,我就可以放入相架,哇哈哈
臨走時,我同 左啤啤 先生講,你呀,你記得對jenjen好d呀,要好錫好錫佢架,因為jenjen叫過我,如果有機會要同啤啤先生講架,我講左喇
Jenjen恭喜你呀,啤啤先生3生有幸娶到你做老婆,big day個日既開心興奮,一定會每一日都係你身邊,你會係最最最幸福既傻寶,恭喜,恭喜!!!


text:
一舖養三代,一鋪輸清袋!
2012/3/2 上午 01:02:42
網誌分類: 磚頭攻略
有 好多朋友睇完Ricky投資舖位分享之後都興致勃勃,手痕痕想買間舖嚟厚切或者長線持有,感受吓咩叫一舖養三代.但對入門投資者而言實在超易比上手業主厚 切繼而被迫長線持有(即坐艇)或損手離場,一舖輸您清袋.所以行動之前要停一停,諗一諗,諗清楚自己點解要買,小心貪字得個貧!
Ricky D文章係分享佢選擇舖位嘅思維,但好多讀者只係專注在買入賣出價,以為買舖必賺,急急欲試,其他內容嘢睇過就算,跟本冇去留意佢每一個磚頭項目嘅思維同心 路歷程.我耐唔屎都有同 Ricky吹下水,所以我所知的項目細節比文章內容提及的多,佢搜集資訊好鬼認真,勤奮同好有熱誠;佢嘅磚頭分析力同觸角都好鬼強;而最勁嘅係佢人際網 絡,收明風收暗風都比一般入門投資者多同快,而已出,入,租都有經紀網絡去支援.唔好只睇投資者賺幾多幾多,佢地背後負出咗幾多係睇唔到.又冇做功課又冇 網絡支援下隨便入貨贏面有幾高呢? 係唔係一買即賺長升不跌呢? 值得好好去思考!
投資舖位係好考眼光,買入一個高租值同高升值潛力嘅舖 位真係冇得輸,問題係點樣去判斷一個舖位真正租值同升值潛力價值呢? 靠估? 靠運? 靠Agent話抵買? 聽聞呢家嘢要好睇經驗同網絡.我見我D投資舖位朋友都係做咗好多功課先入市,而且買賣或出租舖位都有成Team經紀網絡支援.另外,我又成日諗...好嘅 舖位,業主會唔會咁易沽出? 以Ricky個大圍大大舊為例,佢打算長期持有,直至願景或外在因素改變先會考慮沽出.另另外,喺一線街好似廣東道一帶咁有自由行概念同願景嘅舖位,好多 業主都唔會放盤,即使放盤都係明天價! 再者,好多舖位投資者都係高手或高高手,要由高手手上接貨之後仲要跑贏大市真係咁容易? 我成日都覺得荀嘢唔會咁易落到自己手! 落到自己手多數都係有引號嘅"荀"嘢! 平時自己有咩益過D經紀呢? 咁經紀又點解要益我呢? 現階段最好都係企埋一邊睇吓朋友點玩學吓嘢先!
另外要提嘅係量力而為,唔好為買舖而買舖.2005年有位磚頭前輩話買舖要6%入4%出為 之安全,而打後幾年我見住佢用呢條formula成功安全出入咗兩件舖,前輩近兩年已冇咩大攪作,只保持強大購買力去等等等,立於不敗之地.據知依家一般 舖位投資者個pattern係4%入2.5%出,由回報率去睇呢幾年又已經升咗一大截.依家利息都算平,舖位按揭有機會~2.5%做得到,但銀行對舖位未 必批到太長年期按揭,即使有租收都好有可能會有負現金流情況出現;萬一租唔出或者租唔到2.5%,月月都要嘔突.持貨能力都好決定輸贏,假設你2005年 入貨,如果持有到依家一定執唔少,但有冇諗過一旦持貨能力唔夠,頂唔頂得過2008年金融海嘯呢? 嗰陣好多舖位商戶摺咗,走佬或要求減租,持貨能力唔夠強好易一鋪清袋! 舖位好蝦人玩,住宅衰極平市價小小一定會有人租,但經濟唔好時工商舖都會窄窄地,位置唔好或做唔到生意平都冇人租.如果只靠收租嚟供舖又冇儲備,一個浪已 經可以KO咗唔少小投資者!
一舖可養您三代,一鋪亦可輸您清袋! 小心為上,唔好貪,祝君好運~!


text:
2015年11月8日 星期日
原來香港很美麗,只我一人未發覺~帶友人遊香港
係香港,有好多地方,自己日日經過唔覺眼,無望多兩眼亦都會停低睇下,但原來外地人覺得係一件好靚景物.
是咁的,前排,有外地朋友第一次黎港,諗住搵我玩,其實我一開始都係諗住HEA佢地而且第一日只要半日時間玩,所以先選尖沙咀.佢地黎之前,當然要做一點準備工作,由於係
想住好一點,所以選左係交通方便嘅尖沙咀區內酒店,而且部分酒店房間可以睇到維港夜景,
朋友黎到後,已經係下午,即刻搭左個站落尖東,首先去行下手山型購物商場,當然係海港城,旁邊星光行都可以順便睇埋,反正各大品牌的分店都差唔多係度搵度,都係個句,你覺得好正常,佢地覺得好正.
掃完貨緊係好支力但又未夠鐘再食野,就帶左佢地去參觀香港其中一個博物館,就係太空館,入去睇套3D戲就可以解決呢個問題.
套戲大約30分鐘,時間岩岩好.
隻腳休息下,其實體力又好番好多,之後當然要出去影下有殖民色彩嘅歷史建築,第一站就係去係碼頭旁邊座鐘樓,唔知而家後生仔知唔知鐘樓係以前火車站黎呢?
(我影過好多次,好似呢張係車度影出黎仲好D)
行前少少就可以望到維港夜景.
其實碼頭旁邊D鋪頭都可以行下,有間賣巴士模型80M,因為好少國家會通街都係雙層巴士.而且像真度都幾高.
旁邊就係地標-尖沙咀五支旗,想同五支旗合照其實都有難度.
再行過少少,就係1881法定古蹟.
可能你成日去影相,但1881前身係咩東東又知唔知呢?其實佢以前係香港水警總部,而家就保留左部分古蹟變另類商場.
呢部電梯究竟個制係邊?我都諗左5秒先搵到.
前香港水警總部時間球塔.
旁邊半島酒店,其實搵到錢都應該去住一晚體驗下咩叫享受人生.可惜我未有.
行多陣就肚餓,就帶左佢地去食澳門概念茶餐廳,(即係澳門茶餐廳),因為香港其中一個特別之處就係可以食盡各國美食.
食完就返酒店,希望可以比到讀者有少少IDEAS如果有人黎香港應該點帶佢玩.
如有任何疑問可電郵:chiukit2001@gmail.com或PM我
訂閱: 張貼留言 (Atom)


text:
天陰有雷雨.
o的雨落左成晚無停過,重行雷添,婆婆整左一頓好豐富既早餐比我地,由於天雨關係,食飽就返房睇電視休息,真係幾 side 架,到十點幾見o的雨細左o的又出去行o下.
我地行出條吊橋度影相,有雨又有風,好凍,部相機都凍到 hang 左幾次,o的山比o的霧遮住,別有一番景致.
影到十一點幾返民宿拎行李走人,搭巴士去下一個目的地 - 高山,車程要兩粒鐘.途中竟然落雪,估唔到睇紅葉變左睇雪,咁大個女算係第一次睇到雪,上次三月出 trip 都見到,不過好少.
去到高山市大約兩點幾,去旅館度放好o的野又出去搵食.高山市出名食飛驒牛,我地即刻衝去丸明食飛驒牛.
我估呢餐算係今個旅程食得最豪既一餐,五個人叫左燒牛肉 - ¥54XX 2 - 3 人份量,¥58XX 4 - 5 人份量,再加一碟雞同兩客戶 Shabu Shabu (¥29XX).
o 的燒牛肉真係好好食,可能用燒,好香,o的醬汁又好味,分濃味同淡味,我只係試左濃味,味道同o的牛肉好夾好好味,o的牛肉入口即溶,好香牛味又唔蘇,反 而 shabu shabu 比較遜色,可能係o的醬汁影響,兩款醬汁一款喊左o的,另一款麻醬苦左少少同唔夠香,總之唔夠好味啦.
埋單位 ¥20100,除開每人差唔多三百蚊,都唔算好貴.
食飽都只係夜晚五點幾,不過個天巳經黑到好似八,九點咁,o的鋪頭又收得七七八八無野行,唯有去便利店大事搜購,買左便利店飯團返去當宵夜食,途中又落雪,好靚好靚,不過好鬼凍.
之後就返旅館休息.


text:
無綫整蠱節目《玩嘢王》前晚第三集搵咗鍾嘉欣做嘉賓,當觀眾以為嘉欣BB俾李思捷同魔術師Louis Yan夾埋整蠱到喊時,突然峰迴路轉,原來俾人整蠱嘅係Louis!
查實嘉欣BB今次做咗無間道,表面上俾人整蠱,接二連三俾倉鼠,錯手令思捷手插玻璃受傷而嚇到喊,嘉欣BB都喊得好出色!到玩鍘思捷人頭時,嘉欣BB因為失手令思捷假受傷,嚇到又喊又暈,仲激動到係咁喪鬧Louis,好鬼逼真,仲爆咗句思捷係佢男朋友,睇到粉絲O晒嘴!當嘉欣BB喊到暈令Louis唔知點收科時,原來Louis中咗計,俾嘉欣同思捷夾埋整蠱咗!嘉欣嘅好演技,社交網站洗版大讚,仲讚佢係視后㖭!
■嘉欣BB又喊又叫,仲谷出真眼淚,真係俾佢嚇窒. 設計對白
受害人話恐怖
嘉欣BB噚日喺電話度話:「冇估到反應咁好,知道要整蠱人時好驚,唔知自己得唔得,Louis話我好恐怖,原來我會呃人嘅,我咁大個女第一次玩人,今次係大突破!」個個都讚演技好,佢開心咁話同嗰時播《護花危情》同《點解阿Sir係阿Sir》一樣,收到好多朋友短訊大讚:「冇諗過娛樂節目得到咁多認同.」咁有冇信心年尾爭視后先?嘉欣BB就笑笑口話:「唔會頒獎畀綜藝騷嘅,年尾頒獎反而冇信心,今年只係拍咗《巨輪》,唔好諗咁多.」
版主:陳基征
■事後嘉欣BB上載大合照耍冧,邊個捨得怪佢. 微博圖片


text:
2012年2月26日 星期日
一路好走
聽到一單又一單有人過身嘅消息, 先係公司同事, 之後阿婆, 然後到大姨媽, 大姨媽嘅離開真係令我覺得好難過, 太突然了, 好難接受係事實, 媽咪好傷心. 希望上天快啲帶走我地嘅哀傷, 但願大家都可以開開心心咁生活落去, 珍惜身邊嘅人, 唔好再互相埋怨, 能夠一齊生活, 並唔係必然, 亦希望離開左嘅你地, 能夠喺天國安息.
川貝蘋果
豐豐上星期病左, 雖然已經好番好多, 不過間中都仲有幾聲咳同有痰, 第一次燉川貝蘋果試下, 加左幾粒冰糖, 甜甜地都肯飲, 唔知係咪俾豐豐傳染左, 我都病了.
2012年2月7日 星期二
布朗尼 Brownies
有一日無意中睇到 Towngas個 Apps 入面有個脆皮朱古力班尼蛋糕嘅食譜, 好似都幾簡單, 咁岩屋企又有朱古力, 於是星期日下晝趁得閒就整左啦, 豐豐好鐘意食呀, 成晚拉我埋去叫我拎俾佢食
2012年2月6日 星期一
當歸黨蔘湯, 辣椒蒜茸香煎大蝦, 臘腸滑雞煲仔飯
今日係元宵佳節呀, 希望大家日日都咁sweet啦. 元宵係我同老公拍拖紀念日, 今年第12年啦!
南瓜豬潤肉碎粥
豐豐其實已經可以食大人野架啦, 不過放假食得太雜, 都會煲下粥仔俾佢清下腸胃.
訂閱: 文章 (Atom)


text:
Tuesday, December 30, 2008
25w4d 仲有101日就到midby 出世喇!
倒數101日就見到midby 了!!!! 聽日就係12月31日, 2008年最後一日, 亦都係我地倒數見到midby既100日.開始有d緊張喇, 由midby o係msn 度第1次打 "@168" 到今日 "@101", 已經足足兩個幾月了, 除左頭3個月最難捱之外, 之後幾個月真係過得好快, 有時仲後悔有d野自己冇做到, 可以做得更好.
而家已經快6.5個月喇, 幾快呀! 我開始食d 涼野了, 其實我唔係太怕食涼野, 因為有左midby 咁耐都好熱氣, 最衰最初時成日食辣野, 搞到又喉嚨痛, 又流nose血, 而家都仲有d 手尾, 始終唔可以好盡情去食清熱野, 真係難頂d.希望今晚煲既龍利葉姐蘿蔔玉米湯對我D 痰有幫助啦!
本來買左秋刀魚, wild salmon fillet 同埋吊筒整餐豐富晚餐比Midby爸, 但佢約左MBA班同學同埋supervisor 7:30pm傾野, 如果等佢番來, 都過左9:00pm 先食飯了.所以我就去到city canteen 等佢, 同佢好快食左個dinner, 同時間等佢放學, 同佢一齊行taste先番屋企.
Midby 爸同midby講佢好開心, 因為我帶Midby陪佢去食飯.我又點會唔知呀? 換轉係我去開會, 開會前又見到Midby爸, 開會學又即刻見到, 我都會好開心架!
不過最衰我懶啦, 以前我放假都會搵一日半日去同Midby爸食lunch 架, 而家得番幾日就番學喇, 似乎我要等到放產假時先可以陪Midby爸食lunch.
o係等Midby爸去canteen既途中, 我同亞May 傾左個電話, 我呢幾日心血來潮想搵佢, 因為知佢1月就生喇, 想同佢講聲一切順利, 不過收到一個唔好既消息, 就係佢daddy 有cancer, 已經係terminal stage, 醫生話唔可以以月去計算佢剩下來既光陰, May 好想了左佢亞爸既心願就係比佢見到個孫出世, 佢既EDD 係1月3日, 但係似乎bb 仲未有跡象想呢幾日出世, 令到亞May 好心急.
我個心都好痛, 我好感受到May既壓力, 平時笑容滿面既佢, 原來呢一年有咁大既壓力, 面對住佢亞爸, 佢又無能為力, 又唔可以去醫院見佢, 我既眼淚都忍唔住.
作為旁觀者既我, 我只可以為佢地一家祈禱!!!
Saturday, December 27, 2008
我的小食
比Midby聽既胎教音樂
開花結果
呢盆盆栽亦都係我同dot lo一齊去"建立", 每次我望到佢, 都會發出會心既微笑!
同Midby上堂既英文書仔
胎教書
Friday, December 26, 2008
我的早餐
以我既case 而言, 由起身到番到學校都成一小時, 我希望Midby o係我番學途中都有野食, 有營養吸收, 所以我會一起身就進行我對Midby既營養灌溉.
1) 先飲一杯清水
2) 從雪箱law出so natural's brown rice milk (用熱水坐暖佢幾分鐘先飲) 或
3) 食easiyo自製yogurt (如果食unsweetened既, 我就加入crazy jack 既organic concentrated apple juice)
4) 等shuttle bus 時食幾粒raisins
5) 等學校shuttle 時食面包
a) MTR 站買39" 既面包
b) 間中食牛油果半個 + 2片麥包 (breadtalk買)
c) 由5-6個月開始, 我多左食罐裝既wild salmon + 2片麥包 (breadtalk買)
d) 好間唔中食canteen既大早餐 - 番茄肉碎米粉
6) materna x 1
7) 間唔中如果我冇飲到/ 食到1 or 2, 我會o係學校飲
a) 好立克+亞麻子
b) organic land既合桃糙米糊
c) 39"既非基因改造黑豆奶
24w6d 麻早之友聖誕聚會篇
尋晚我地開左個一年一度既聖誕party.以往未有一言出世, 多數都係o係我屋企搞既, 而家多左一言喇, 我屋企又細, 所以要搵另外地方搞party.本來除左kate之外, 個個都可以join既, 不過當日luby, baillie 唔舒服, choi 生陪baillie, 所以最後有3個人冇出席.姜太o係佢屋企既會所book左個room, 由6-9pm, 叫左到會, 由我, Midby 爸, june + alan一齊去九龍糖law, 叫客貨車直上姜家.由於mama 分咐過, 因為我同sam 帶孝o係身, 唔好搞到人, 唔好上人屋企, 所以9:00pm 交番場之後就o係出面公園再聚多一陣就走人了.
我都話過, 自己唔係好貪靚既人, 但係有左Midby 之後, 就好擔心自己會好肥.由細到大, 都未試過肥既滋味, 今次真係驚架, 見到鏡前既我真係天天長大, 天天生肉, 我既工作仲會成日見人, 所以我成日都行路, 去supermarket, 買野, 煮飯, 洗衫, 真係咩都做, 不過隨著Midby 既長大, 我身體既脂肪都會增多, 呢層我都明, 好明顯, 胸, pat pat, 背部, 手臂, 同埋唔洗講個肚都會多左脂肪.我之前見得太多肥既大肚婆, 問心, 真係幾明顯一個大肚婆款, 手臂粗粗, nose 大大 (係呀...好易分到佢係唔係大肚架, 大肚既人多數面圓d, nose 大d 架), 面倉白d, etc, 我真係唔想好似佢地咁架!!!
好在, Midby 好錫我, so far 佢仲未搞到我變成我心目中既"典型大肚婆", 不過而家只係6個月, 我知道...終有一日, 我會變成咁架...
Honey 話我只係個肚大, 睇個樣都唔似大左肚, 其實好多人都係咁講, 但係自己知自己事嘛
Esther 都講過, 邊個會咁冇品去笑大肚婆肥? 每次我諗起都覺得好安慰, 不過o係HK, 真係好多人冇問架, 自己自己係有品之人, 但之前見到咁肥咁輪儘既大肚婆, 我都即刻滴汗架!
我地繼去年既secret angle 之後, 今年又搞過交換禮物, 不過june+alan 睇錯email, 以為仲係原來方案, 所以兩人共買左一份.我就抽到honey既blueberry honey, yeah!!!! Midby 爸就抽到cindy 媽既北海道戀人biscuit, 我就同Midby 爸準備左兩份禮物出來 - 1)我稱之down to earth 之選, 就係3包既instant noodles (但3隻都係我既favourite, 因為好味之餘, 不含MSG, 亦冇油炸) + 1枝MEKA既石榴汁+1包調好味既即食pasta + 2包海折.呢份係由左june/ alan 抽到既. 另一份禮物我稱之為high class 之選, 包括左1 bottle J's 既poccini sauce + 度小月既蟹sauce, 全部都係工展會既勝利品, 我知Midby 爸會有d 心痛架喇, 將我地o係工展會買番來既度小月既蟹sauce contribute 出去, 不過我又唔食得蟹, 見到Midby 爸一個食, 咁難受, 不如contribute 出去, 比有心人帶佢番屋企仲好啦!
最後要提下一言仔, 佢6:00pm 之前先食完媽媽奶, 到7:30pm 左右就已經餓了...見到姜生姜太兩位對一言既照顧, 我真係有d 壓力.我並唔係有耐性既人, 見到個bb 成日喊 (其實個個bb 都會架喇), 我真係唔知點好, 我怕到時Midby 出左世之後好難搞, 我都唔知點過日子.感恩既, 我有Midby 爸, 我相信佢既高EQ 可以幫到我呢隻典型白羊去克服困難.最重要係我深信我地既Midby仔會好乖, 會好易照顧既!! Midby, 媽媽對你有信心!!!!
Thursday, December 25, 2008
24w4d Merry Christmas!
本來唔想去做, 因為知道同2nd一次一樣, 都係等等等之後就見醫生, 之後就比nurse 聽下bb既心跳, 之後醫生會去按下個肚, check下有冇水腫.不過今日有dd 唔同喎, 就係醫生用把尺去度我個個胎到恥骨位有幾長, 佢度之前大力去按我個肚臍上面既肉, 睇下由邊度開始度起, 當然佢唔會同我講結果正常與否啦, 佢都加左句問我"有冇特別野要問", 我諗一諗就問佢點解個ankle 位成日痛, 佢話係咁架喇, 水腫嘛 ... (Dr Wong比我既解釋同佢十倍 in terms of 可信性及合理性)
今次同上次一樣, 都係冇check個體重, 我問nurse 洗唔洗, 佢望望file, 之後就話"你唔洗".下次4th check up 將會做血糖測試喇, 我問nurse 係唔係要飲糖水呀? 佢話唔係, 係驗血o者, 奇!!! 咩唔洗飲左d 糖水先去抽血咩?
我一早叫Midby 爸唔洗陪我, 因為我明知去政府check 一定冇ultrasound scan 做, 不過Midby 爸好好, 次次都會陪我架, 今次都冇例外, 佢仲食埋我準備比佢既wild salmon sandwiches 做早餐, 而家做左人地老婆都幾年, 先開始發覺個老公食自己準備既食物既滿足感咁大, 亦開始明白點解咁多女人去學煮飯, 唔怪得d 女人識煮飯, 做埋呢d 女人野咁有market 啦!
之後去左潮樓飲茶.Midby爸成日話好少同我兩個人去飲茶, 又好似係喎, 兩個人食左6碟野先$79, 真係抵呀! 後來收到爸爸電話, 叫我番去食tea, 但係我剛食飽乍, 點食喎? 之後我諗左個兩全其美既方案, 就係番去同佢地食dinner 喇.人越大, 越享受天倫之樂, 老土d講句, o係父母仲係行得走得時, 我真係想多d 陪佢地, 同佢地一齊去享受光陰呀! 與其我地兩個去陪我mama, 爸爸, 不如叫埋奶奶老爺啦, 兩個人去陪4個, 抵呀! 我好肯定佢地好開心, 所以最後都去左pizza hut 食左個不過不失既christmas eve dinner!
感謝主, 賜比我一個幸福溫暖既家庭, 更加幸運既比我遇到Midby 爸, 同埋佢地一家, 本來由兩個人錫我, 而家變成5個人錫, 好抵呀!!!!!!
後記: dinner 之後行jusco, 比我見到一言仔呀!! 我見到佢好肉緊架喇, 我好開心 (唔明點解我真係好輕奮喎), mama 同埋奶奶都走去同佢玩, 當時已經8:30pm 過後架喇, bun 話佢地先去買送番屋企煮飯, 見到亞bun "mei" 住一言, 同埋cindy 一家三口, 我好替佢地高興, 好feel 到佢地既幸福! 我地既Midby 仔o係我同一言玩時仲郁得好勁, 係唔係佢知道呢個哥哥將來會同佢好friend, 佢而家同佢打定個招呼呢?
Sunday, December 21, 2008
24w2d 痕...痕...痕
兩家既做冬一早已經食左飯, 所以今晚正日都係我同Midby 爸兩個人過.
幾日前發生左件唔開心事, 人前人後我都少提, 不過因為我有左bb, 好多野我都做唔到, 連23 dec 去同事屋企搞既xmas party 我都唔可以join.亞婆會o係1月12日入土為安, Midby 爸會代表我去同亞婆say 個hello 同bye bye! 如果亞婆真係當日係為左等我同佢講句唔洗擔心, 佢先安心走既, 我會好嬲自己點解唔一早同佢講, 要佢捱足成晚, 到大朝早先...
我自問唔係一個孝順既孫, 我最擔心既係我亞媽.亞媽怪自己冇儘做女既責任, 去好好對亞婆, 我反而咁睇, 仔女同亞媽都好講緣份, 況且亞婆生左10個, 佢地之間既attachment 又點可以同而家我地呢個generation 生得一兩個去相比呢?
今次令到學識同體會到一樣野, 就係act before it's too late! 亞婆在生時, 我地有幾何去睇佢? 唔係佢生日, 新年, 我地有幾何去見佢? 唉!
係唔係我迷信呢? 我當日番左亞媽度, o個日個個都唔知我原來係唔可以番去既, 我仲以為我係屋企其中一份子, 冇咩所謂, 但係就係因為我有左bb, 所以我好多野都唔可以做, 連番去屋企都唔可以.番到自己屋企後, 我病左了...
1) 喉嚨痕, keep coughing!
2) Midby 當晚唔郁, 我驚到死, 到第二日都係唔郁, 我真係冇咩心機, 佢平時最鍾意夜晚同埋早上郁, 但當日只係早上有一兩下郁過, 去到4-5點先真正郁
3) 尋日開始, xx 好痕...唉, 好驚有infection, 已經整左yoghurt, 同埋買左cranberry juice, 希望唔好有事.
今日係冬至, 唔知係幾多年前開始, 我同Midby 爸都會食湯圓, 取其意頭團團圓圓, 我好希望真係可以同到Midby 爸一直相親相愛, 白頭到老!
Saturday, December 20, 2008
24w1d 請左工人喇!
正恆好好呀! 佢特登由MK 番去大埔, 就係為左同我去開亞may 有關工人既野, 我同佢講亞may介紹左兩位比我, 我自己就去睇d files時, 揀左1位, 比哂4大長老睇完之後, 兩位男長老就likey no.1, 亦即係我請左o個位, 另外兩位女長老就likey no.3, 因為佢地覺得no. 1 惡.
其實我都覺得no. 1 有d 惡架, 我驚佢對住Midby, 整驚Midby 咪big pan! Maybe 奶奶都覺得係咁, 所以媽咪同我講佢地會揀no.3.
問番亞may, 佢就話佢都interview 過佢地幾位, 覺得no.1 好d, 因為醒d, 同埋may 都已經brief佢我地屋企既情況架喇, 反而佢覺得no.3 aged 34 個位就老左小小, 冇aged 28 o個位學野咁快.
我請工人最大壓力係要搵個我奶奶鍾意既, 因為佢本身唔贊成我地請工人, 得到佢地而家讓步喇, 我唔想佢第一次接觸既工人就同佢所想像既咁差, 所以我一直都15, 16, 唔知要no.1 or no.3好.
不過細佬問到May, 佢都仲係叫我地揀no.1, 我估佢地有佢地recommend既理由, 所以最後都決定左, 請一個同我同一個星座既helper!
Dr Choi 曾經講過, 我呢個星座既人, 基本上同咩星座既人都ok 夾到既, 希望呢位姐姐會同我奶奶相處愉快啦!
亞may話呢個姐姐已經train 左兩個月喇, 而家我confirmed 請佢, 佢會再train 多兩個月, 到時到HK 前都有成4個月既training 上左, 佢地會交低比多d newborn baby同廣東話training 個姐姐, 反而照顧有關elderly既training 就唔洗上了.
我而家已經開始plan 定呢位姐姐到左hk 之後, 我點樣去train 佢, 感恩既我有媽媽, 去train 佢做飯, 我打算叫5姨train 佢搞衛生, 因為5姨慣左知道我屋企點清潔, 而我就準備d 濕濕碎碎既野, 好似安排下比個wardrobe 佢啦, 買毛巾, 日常梳洗用具, 加埋向 anna 同埋其他朋友取經, 有d 咩"tips" 同工人相處啦, 真係好希望呢個經驗會係好既!
Midby, 媽媽搵左個姐姐去照顧你呀, 呢個姐姐應該同你, 同媽媽都係同一個星座, 唔知我地3個會唔會好夾架呢?
Sunday, December 14, 2008
23W2D 神州行
好耐冇見過亞爺喇, 由我有左Midby咁耐我都冇上過去.亞婆呢件事令我知道, 好多野想做, 但係都已經太遲, 所以我想o係我行得走得, 唔論盡時, 去見下亞爺.
我好開心, 得到Midby 爸既支持.呢個係我既亞爺 , 係我呢邊既人, 但dot lo明白我心裡面諗咩野, 所以佢二話不說, 都話陪我上去探下亞爺.下次見亞爺既時候, 希望係帶住Midby 上去啦! 亞爺精神仲可以, 不過反應慢左好多, 都唔可以轉身, 我要企o係佢面前, 佢先見到我, 希望佢見到我, 同埋我個大肚, 令到佢會開心d, 同埋安慰d 啦.
我有時都幾想讚下自己.今日9點起身之後直到今晚7:30pm 先番到屋企.由屋企上到大陸, 食埋lunch再坐番車番羅湖都只係短短5個幾小時.但係之後Midby 爸帶左我去兩間bookshop, 買左小小書同埋CD 比Midby, 再之後去埋味千食拉面, 再坐火車番到旺角既新世紀, 再上埋去荷花睇co-sleeper 同埋其他野, 之後Midby 爸6:30pm 走喇, 去搵佢中學食dinner, 我就一個去food court 整番個面, 又行埋上去wellcome 買d 豬肉去煲湯, 再行埋去701站之前買廿蚊生果...最後番到屋企已經7:30pm 了.
我感恩, 比我有充足既精神如同平常人一樣生活.好多人都問我大肚係唔係好累, 係唔係好辛苦, 咁大個肚, 不過我真係好感恩, 而家仲可以同未有BB一樣, 行足一日.當然而家唔似得之前可以跑, 亦都唔可以行得太快, 但絕對唔係turtle速架, Midby 爸應該都唔洗刻意放慢腳步就我...遲多個月, 到我個肚都7個月喇, 相信到時唔到我認叻了.
唔知係唔係幾日前同父親celebrate birthday 時比佢/ 媽咪傳染, o個晚又夜訓, 成兩點都仲online, 同cindy chat, 我見佢咁好心咁好人, 幫我law combi d 野, 唔想咁掃興, 咪一口氣上網睇哂d 野, 睇下有咩o岩囉, 最衰係我仲未備課, 第亞朝又要早起補習...
到今晚喇, 已經有鼻水喇, 希望唔係病啦! Midby 仔, 媽媽來喇!!! 上堂喇!!!!
Thursday, December 11, 2008
22W6D Strcuture Scan @ Dr Wong's Clinic
o係22w6d o個一晚, Midby 爸同我又去睇dr wong 了, 我已經好叻喇, 呢次同之前見佢o個次相距成5個星期, 等dr wong 唔好以為我好緊張, 成日要去見佢嘛.
我去到同佢報告番我去KWH 既structure scan (anatomy scan)result, 佢知道係由MO+Consultant 做既, 我一心只係想佢剩係睇下Midby個咀點樣, 不過佢都做哂成個routine scan, 比埋個report 我, charge 我當然係structure scan 既費用啦, 不過discount左我$100 囉, hee....
鬼叫我一早N 咁多個月前已經同佢講我唔信public hospital, 會搵佢多做一次咩, maybe 佢記得我講過, 所以都冇問我, 就check 哂Midby 所有organs了.
不過dr wong 做既scan 真係唔同d, 佢指出心臟呢個位好易比人miss 左, 因為唔係睇chambers 幾多個咁簡單, 仲要睇埋個valves 啦, fluid 幾多先係正常啦, 個腦o個度有個位黑色位係咩來啦, 呢d 都o係public 度冇講解既.不過, 我都要為KWH 講句公道說話, 同我照o個位MO 唔係太有經驗, 但係都有位consultant 度教佢, 唔係政府做既就唔可信, c+ 醫生咪又係public 做完出來先至private practice, 不過esdlife 度識既姐妹就唔好彩了, 佢地由護士做, 又做得唔仔細, 所以佢地個個都會c+ 多做一次.
Midby 仔同上次一樣呀, 醫生想比我睇下佢既側面4D, 但係佢唔肯, 又再o係我既placenta 後面喇, 都已經兩次了, 我直覺覺得Midby 唔想咁快比我地睇佢個樣, 不過有個2d angle 影到佢個樣, 見到佢隻眼好大隻, 正確d 係佢既眼窩大, 但係眼窩大又唔代表佢對眼大喎, 所以我到而家都唔知Midby個樣係點架!
Midby 都算好合作架喇, 基本上佢係一個easy bb, so far 咁多次scan 佢都好合作, 雖然有時會爬o係度, 但係最後都會比番個好位置我地去同佢檢查架!
不過我對佢既size 有丁點兒失望.Dr Wong 就話佢既growth o岩周數了, 但係我睇番個report, 見到有d measurements a bit behind呀, 我當然明白而家既growth progress 唔代表佢將來出世時點樣, 不過我一直都覺得我重咁多, 又食得, 訓得, 應該個b 會大隻d 架嘛.
BPD: 5.71CM 23W3D
HC: 20:85CM 23W0D
度頭圍呢, Midby 就似足佢爸爸, 都係頭大, 比周數大小小, 不過講到佢既肚仔, 同埋腳骨長度呢...有d behind 呀.
AC: 17.68CM 22W4D
FL: 3.92CM 22W4D
唔知下次1月見dr wong時, midby 仔都28-29w大喇, 又會幾大隻呢? 希望下次去見dr wong之前做既糖水test pass 啦, Midby, 你唔好比媽媽有糖尿病呀, 知冇?
Wednesday, December 10, 2008
22W5D 產檢前一天
尋晚照舊用茶花子油, o係沖完涼之後即刻塗上身, 肚, 手, 鼎.
身體上其他地方都仲叫做頂得住, 但係左腳, 年年既冬天都要經歷幾次紅, 腫, 痕, 痛, 咩都齊.
事源係N年前我用左bathroom 度掛起既絲瓜x擦左腳大脾位, 點知因為咁, 搞到皮膚下既油脂層嚴重受損.
咁多年, 只得兩個方法可以解決 - 1) 唔沖涼 (亦係最好方法), 2) 沖完之後即塗vasline, 勁厚一層.
不過而家有左Midby唔可以再唔沖涼喇, 好易有陰遁炎, 所以每晚, 無論乾燥到得番30度濕度, 我都要去沖涼, 唉, 已經較低水溫了, 再加埋茶花子, 再加埋vasline, 都頂唔順.
尋晚半夜痕醒了, 即刻起身入bathroom, 出埋我最後既法寶 - forever 既aloe vera gel.
我記過好耐之前, 用過forever 既aloe vera gel, 係可以令到皮膚即時冇咁敏感, 不過而家有左Midby, 知道唔可以食aloe vera, skin care 內有aloe 都唔知可唔可以用, 不過唔理了, 我尋晚都用左...
終於可以止到痕同埋痛, 紅點亦都慢慢淡了.
我今晚會再試, 希望呢隻紅點大脾遠離我.
Tuesday, December 9, 2008
22W3D 同Midby 上第一次英文課
濕度得番50度的一晚
呢一晚決定同Midby上第一次英文課 - 用A+ 送o個本"My First Bath Book" 去教 "GREEN" 呢個字.
Midby 爸聽到就話" Midby 好慘, 未出世就要上堂喇..."
話說esdlife有位JM 睇完七田真既胎教書同我分享, 佢話胎兒呢個時候已經睇到書架喇, 可以將本書仔放o係肚前面, 之後每次教佢認字.當然要經常溫習,bb始終都係bb, 反覆睇同一組字應該會易d 加深印象既.
雖然我冇睇過七田真既著作, 我都o係library requested 好多本胎教書, 希望當中搵到d 好橋, 實行同我肚內既Midby 好好上番一課.
我所用既方法如下:
1) 每晚12時臨訓前, 上床用手輕輕拍下個肚, 叫幾聲Midby, 雙手feel 下Midby 郁唔郁, 郁既就會同佢傾下計, 有時驚佢已經zzz左, 唔想disturb佢呀!
2) 同Midby 講我同佢上堂喇, 將本書仔 (A+ 送既, 幾好架, 係bath book, 比bb 洗澡時睇既書仔, 有6頁, 每頁介紹一種colours) 放o係肚前面 (聽講BB 睇到肚外面既情況架wow, 係既就真係太神奇喇!!!)
3) 6種顏色中, 我揀左我最鐘意既green 做開頭, 同女女講因為媽媽鍾意GREEN, 所以1st 個教佢既字都係green, 而唔係其他colours
4) Midby 爸驚自己發音唔準, 叫我教, 而佢就陪住我, o係我旁邊, 不過我講green 一次, 佢就同我一齊讀 (不過多數都得我1個人同Midby 上堂乍)
5) 我打算1個星期7日都係教同一個字, 最多加插d 故事
6) 上完堂之後, 就到Midby 爸出場了, 佢每晚都會同我個肚塗茶花子油, 佢會開胎教音樂比我同Midby 聽, 一路塗, 一路同Midby 傾計, 不過唔知係因為我訓左上床, 聽音樂定係Midby 爸既關係, 次次Midby 都好靜架, 好乖咁唔郁比爸爸同我按摩
7) Midby 爸覺得係因為Midby 似我, 鍾意massage, 所以佢會變得好安靜
8) Massage 完之後, Midby 爸o係我個肚上面輕輕拍兩下, 示意佢訓覺喇, 希望Midby 分到massage 時同埋massage 完Midby 爸比既signal啦!
我會努力睇多D 胎教書, 搵D WORK既辨法, 希望對Midby而家同埋出世之後有正面既影響!
Sunday, December 7, 2008
22w2D Esdlife 4月媽媽聚會
同一班o係esdlife 識既4月準媽媽見面, 地點係holiday inn 食tea buffet, 好開心咁多位, 連埋我5個都好好傾.
我感恩既係我認識呢幾位媽媽同我所諗既野都好近, 大家好夾, 有d 版既媽媽好鍾意將自己既野, 好似幾時EDD喇, 睇邊個醫生啦, 邊度生啦呢d 野打成個表咁, 不過我就唔係好鐘意, 初時就驚bb小器, 到stable d 時又覺得唔洗啦, 傾開既都知啦, 洗咩打個表呢, 好在我地呢班4月媽媽都冇人會咁做.好早之前佢地都有建議出來gathering, 但係我地不約而同都覺得最好做哂structure scan 冇事先出來, 好在大家都好夾, 先咁有默契, 約左今日見面.
係就係我among 佢地4位中, 我既EDD 最早, 但係都係早佢地1-2個weeks左右乍, 我個肚真係最大呀!!! 佢地有d 仲唔係好覺肚, 每次見到人地個肚細過我咁多, 我就驚喇...驚自己真係太重喇, 不過我都係唔敢, 驚Midby 嬲我, 唔長肉, 所以算啦, 個個人都唔用既, 係唔係?
從亞hey身上學左d 胎教既skills, 佢睇七田真既書學番來, 佢話可以放本書仔o係個肚前面, bb 會睇到架, 之後教佢d simple 既英文, 好, 我會try try, A+ sent 左一本bath book, 內面有d 好simple 既english words, 等我搵番之後同Midby 上第一課英文課先!
聽日又一個星期既開始!!! 希望一切順利啦!
Cryolife + Health Baby 臍帶血講座
好難得有一個得閒既星期六下午, 一口氣聽兩個臍帶血talks - Cryolife, 同埋Health Baby.Cordlife 都係同一日, 不過同我已經報左Health Baby 既時間一樣, 所以我就放棄了喇.我一心想儘快聽哂3個talks, 之後可以同Midby 爸比較一下邊間好, 但係Cordlife 原來星期三既talk 既然改去星期6, 又同Health Baby 相撞, 冇辨法啦!
未去呢兩個talk 之前, 上網睇過下三間既info, Health Baby website 比我覺得冇咁專業, 不過專業唔專業唔應該單憑人地website 而決定架嘛, 好啦, 去聽埋個talk 啦!
由於我地遲左15分鐘先去到科學園既Health Baby office, 佢地已經開始左個talk, 佢地話平時只得75% show up rate, 尋日既然出席哂,所以我地冇得join佢地, 我同Midby 爸比佢地安排左去另外一間房, 有一位先生同我地講解Health Baby 既selling point, 不過呢....呢個哥哥仔冇送任何禮品比我呀, 我唔開心, 因為我見到個個人都law走一袋野, 而我得一份contract 既copy, 我忍唔住, 問左一位職員, 佢就law 番一袋比我...不過同人地o個袋都唔同既, 少緊唔知d 咩野, 唔開心呀!
不過由於join唔到佢地個talk, 冇睇到佢地既ppt, 所以我好快就去左睇個lab 了, 所謂lab其實係好細一間既office, 裡面放左一部兩部systems, 幾簡單既settings, 佢地職員一d 都唔hard sell, 係我意料之外.
成個過程1.5小時, 之後就去左一田行左一陣食埋個early dinner 就去中央圖書館join Cryolife既talk, 相比好似冇Health Baby 咁多人wow, 不過我鍾意Cryolife既安排就係佢地一連3場安排同一日舉行, 先在個懷孕禁忌, 由Dr Leslie Lo, 一位看起來好nice既婦科主講, 之後就係由Dr. Chan, 一位博士主講cordblood既用處, 最後就係由Dr. Hui, 兒科醫生講輪型病毒.
有d 人o係最後一場就走左喇...好冇禮貌, 我當然留守在最後一刻啦, 因為我想參加佢地既有獎問答環節, 等我law d 比Midby 用既禮品走.Midby 爸好好好好叻, 佢答中最後一題, 就係問用自己子女既cord blood 去幫父母 (假設父母有cancer), 當中有幾多HLA配對合適, wa, 人地都未問完, 佢就舉手喇 (因為我同佢講我好想要d 禮品, 所以佢好快手就舉手了), 連人地都笑佢未開完條題目就舉手, 當然Midby 爸好另, 答得全對, 連全場人都拍手掌 (其他問題d 人係冇拍架).禮品就唔係好o岩用了, 就係價值$9xx一次既massage, 我驚我1st 次free, 但比佢叫我做2nd, 3rd, etc.
Cryolife o係我地走時, 每人都送左一份禮品, 好野, 有一塊墊, cindy 都有一份, 就係用來帶出街, 等BB o係babysitting room or 其他地方換片時, 將塊墊放o係底, 唔洗等bb 直接同o個d 地方有contact, 我鍾意呀!!!!
聽完兩個talks, 總結如下:
Health Baby's selling points:
1) 全自動system 將cord blood 放入個bank 度, 每一個cord blood 有獨立一個storage space, 如果有cord blood 需要被law 出來用, 其他既cord blood 係唔會受到影響, 佢地claim 現時只得佢地一間係用呢個system, 而紅十字會亦都轉左用呢個system
2) 溫度set 到恆溫- 196度, 其餘兩間既溫度係唔可以maintain 到-196度, so far research supports 既係-196度下既cord blood 所有既活動會停止, 冇research proves 過其他較高溫度下store既cord blood 係有用 (不過我見到cryolife 所claim 既溫度都係-196度wow)
Cryolife's selling points:
佢地冇sales 解釋比我知佢地package, 一d 都唔hard sell, 只係叫我地fill in 份questionnaire, 我估佢地會有人做follow up 架喇, 所以我得到既info 都係由佢既brochure 得番來既.
1) 唯一一間用AXP Auto Xpress Platform (全自動化臍帶血細胞處理系統, 非人手處理採集臍血細胞的過程)
不過我聽healthbaby 既agent 講過, 佢地都有考慮用呢個system, 不過最近有report 話用呢個system 出現問題, 所以佢地會睇定d 先決定
2) 全HK最大規模的臍血庫, 有over 10,000個臍血單位 (雖然佢地history最耐, 聽講呢幾年已經比healthbaby 搶走好多客, 人地幾年就已經有成7,xxx個客, 但cryolife 由1996年開始到而家先得一萬個)
3) 全HK唯一一間獲AABB國際認證
4) 全HK唯一一間利用internet操作的先進監控系統Planner Assure 24 Seven Monitoring System
5) 有專業既運送隊伍, 由醫院將臍血安全送到實驗室
Health Baby's gifts
Croylife's gifts
Wednesday, December 3, 2008
21W5D - 女女既英文名
話咁快, 我既Midby 仔又21W5D大了.呢幾個星期唔係叫佢做Midby 仔, 就叫佢"mui mui", 或者Midby, 每次叫親佢Midby 仔, 我都驚佢會"ar"哂頭, "明明我係女仔, 點解叫我做仔喎".
不過我想快d 比個真正既英文名佢, 因為佢大個架喇, 唔想佢已經習慣左比我地叫佢做Midby, 後來我又同佢改名, 混亂哂佢, 不過要搵個好名太難了.
我唔係要求高, 只不過識太多人了, 教過既學生亦都過千, 想搵個唔係太common, 唔好同自己朋友一樣既, 已經好難...
Midby 爸鍾意V 字, 不過V 既choice 唔多, sonia 叫我name 佢做victoria, 方便佢以後報讀victoria, 哈哈, 不過呢個名我覺得好似勁左d, 有人就覺得Beckham 老婆又係叫victoria, 所以印象麻麻.
sonia suggested "Vasline" 同埋 "Vee", 哈哈, 分明玩野啦, 到尋日, 我睇睇下no.27, 見到有個英文名- Verona, 讀一讀出來, 幾好聽wow! Midby 爸都覺得唔錯, 最重要呢個名有佢最鐘意既3個難發音既英文字 - v, r 同埋n.
可惜...當我去check 呢個字既發音時, 竟然發現佢係"ve o na", 而唔係我一箱情願既 "ver ron na".
如果叫"O na", 個名大大降grade 了, 好在亦都有另外一個名真係讀"ver ron na", 只係加多個n, 不過呢個係個very rare 既first name and surname, 等我問問Dale, 等佢比下意見先.
Midby, o係媽媽仲未諗到個好名比你時, 都係叫住你做Midby.老實講, 叫左幾個月, 我好鐘意Midby 改呢個名, 只可惜呢個名太cute了, 你大個左都係叫Midby 會有點怪怪, 所以媽媽會幫你動下腦筋既!
每日的有機米
點解日日有機米?
既然做唔到食咩野都係有機既, 咁樣至少日日食既穀物係有機, 都好過所有野係基因改造/ 冇機. 如果有d 米係非基因改造, 我都會買, 只不過而家內地來太多都係基因收造米, 所以安全起見, 唔知長遠日日食, 有咩壞處, 再加上有左Midby後, 就算貴小小, 食左好既, 對我同埋個細既都有, 一舉兩得, 何樂而不為呢?
邊度有得賣?
我最要入貨點有兩個
a) 百佳買有機白米, 2kg, $32.9 (好少有特價)
b) 點點綠糙米 及 紅米, 1kg, $30-$36 (要有特價先買, 有時會減到$30以下, 不過米近呢年貴左好多) 其他地方好似
c) prizemart 價真棧 , 都有有機白米賣, 來自台灣, 價錢唔貴, 不過我唔見佢有o個個有基認證label, 不過我都買左一兩次比我媽媽食, 台灣出品
食的份量?
最初食時會1:1, 即係1 cup 白米, 1 cup 糙+紅米, 但係由我有左bb5個月開始, 我唔想咁易有糖尿病, 所以將白米既份量再減少, 而家會係半cup 白米 + 1.5 cup糙+紅米.食之前最好浸水3小時, 有時間我甚至乎浸過夜,一來d 米會軟身d, 二來d 米既營養會更易比我地吸收.
好處?
白米提供比我地能量, 但係可以比到我地能量既食物, 又點止白米呢?我地大肚既, 最好就係做到高營養, 低熱量.如果有糖尿既朋友, 更加要控制食白米既份量, 我身邊有糖尿病既朋友, 全部都聽醫生吩咐, 食紅米糙米了, 因為白米食落肚後, 令到我地既血糖會急升. 食完糙+紅米之後最明確就係大便會多左好多好多.因為糙+紅係fibre 來, 佢有豐富既vitamin B, 我發覺將個比例變成糙+紅多過白米之後, 真係好易去大大.大肚時好易會有便秘, 而thanks god so far 我都冇呢個問題, 相信糙+紅居功不少.不過食糙+紅米都有一個唔好處...就係太快餓了.唔止我覺得, 連我爸爸都覺得, 成日話佢唔飽肚.
每日的餐單
以下就係我Midby 媽自從有左Midby開始每日既餐單, 我會keep住update, 將我認為對媽媽同BB有益既食物, 一一紀錄低.
- 起身後小小水, 之後飲brown rice milk/ 自製既yogurt, 令到o係番工途中都有營業比bb吸收
- 番到office 都同之前食已經成個鍾了, 可以食早餐, 早餐食39" 既面飽/ 亞麻子即沖麥片/ canteen 既早餐 + materna (呢個安排我幾滿意, 因為早餐係最吸引既, 但係早餐又唔夠時間食太豐富, 所以加粒materna, 就fit 哂了)
tips: 食supplement 要o係餐後即刻食.
- lunch 會去canteen 買個兩送飯, 加個湯, 不過最好都係自己帶飯, 但係又唔可以microwavewow, 可以既就帶個暖煲, 早上起身時蒸番d 飯, 之放入暖煲度.
Tiger 牌暖煲係唔錯既選擇, 我就o係永安買左個, $259.日本城都係呢個價,佢係for裝湯/粥, 不過我都用來放飯, 因為有d for 放飯既係膠來, 我怕咁長時間d 食物同膠接觸都唔係太好, 所以都係揀番for 放湯/粥既鐵膽.早上8:00放生米加水, 放d 豬肉丸入去 (有時間既就煮煮先) 之後放入個暖煲度, 1點鐘打開佢, 已經變成湯/粥了, 好有益, 有carbohydrate, 又有protein, 唔夠既, 可以加隻egg white 同埋kiwis.
- 4:30左右, 即係同lunch 相距幾個鐘之後可以食兩隻kiwi fruits了, 要實行每日2-3份水果其實有d 難, 不過可以o係食tea 既時間實行, 咁樣dinner 之後唔記得食, 都唔太緊要.當然, 記得既就o係dinner 之後食番個apple/ orange 啦, 咁就做足每日食幾份水果既要求了.o係tea 既時間都可以飲d野補足下energy, 好似即沖合桃露 (o係organicland有得買, $42有8包)/ holick (唔太差既choice, 佢有好足夠既 calcium) / 黑豆奶 (39度買既非基因改造豆)
- 番屋企途中, 可以食organic rasins, 我anytime 都會o係個手袋度放一盒, 因為驚血糖低 (網上姐妹建議既) 時可以食, 其他人會放candies, 但係我唔鍾意食糖, 食rasins 應該可以掛? 我唔會o係feel 到血糖低時先食, 事實上我都唔知咩叫血糖低, 係唔係有時覺得好累就係血糖低? 我o係放學/ 番學途中就會食幾粒, 一來補血, 二來就當有d 糖份落肚, 希望bb 有得吸收下.
- o係屋企準備dinner 時, 可以食幾粒合桃乾/ 無花果/ 呢d 乾果類食物, 因為prepare dinner 都成個鐘, 儘量keep 住唔好太hungry, 因為醫生話我地食飽之後既半個小時到1個小時, bb 係最開心, 因為我地既血糖上升, 所以我相信keep 住個血糖唔好太fluctuate, keep 住一個level bb 應該會好開心既.
- dinner 最好緊係食飯, 不過好多時都會食精製食品, 好似公仔面, 意粉, 米粉等等.以上所講既食品幾好quality都好, 都係精製既, 唔係天然, 所以可以唔食就唔食啦, 不過一星期我都會有幾次食呢d 野, 唯有揀d quality 好d既公仔面囉 (市面上有d 係唔加入MSG味精既, 亦有D 非油炸既).有時可以食韓國既粉絲, 即係四川既紅著粉, 不過大陸野我而家都唔太敢食了, 所以貴小小, 就買韓國粉絲, 佢冇綠豆成份, 只係SWEET POTATO, 對我地大肚好好既, 我會加入小小麻酒, 豉油, 同埋涼拌醬油, 就成為好好食既韓國粉絲啦.
- 如果有時間, 我會煮飯.飯最好用水浸3小時以上或過夜, 等d 營養易d 出哂來.我食既飯係紅米1份, brown rice 一份, 白米一份.可以既唔好加白米, 白米只係比到energy 我地, 冇brown rice or 紅米咁好營養.多數1次過煮3份米, 食唔哂就下餐當泡飯食 (整個雜菜湯), 都好好養.
Tips: 如果將白米既份量再減少, 大家會發覺得到食飽之後好快就會餓, 因為brown rice 同紅米有好多fibre, 就好似食左好多菜咁, 不過日子耐左, 就會知道佢既威力, 每日既poo poo 都會非常大份量架! 咁樣就唔洗驚便秘啦!
- 湯水好重要, 頭3個月都係飲d 好清淡既湯水, 唔太敢食花膠.好多人話花膠由有左到生時都可以食, 但係我既中醫就覺得初時都係以清淡為主.我都贊成, 因為頭3個月身體有好多野去識應, 體質會有改變, 以我為例, 我就頭兩個月好熱氣, 唔多想食野, 如果o個時食花膠, 相信會對我覺得太冇食慾.所以我只係整以下既湯
a) 節瓜瘦肉湯
b) 紅蘿蔔玉米瘦肉湯 (有時加入雪耳)
c) 紅蘿蔔玉米番茄洋蔥瘦肉湯
d) 菜心肉片湯
e) 蘋果淮生無花果瘦肉湯 (中期我就加入一隻大雪梨)
f) 牛肚菌肉片湯
g) 日月魚肉片湯
h) 面鼓湯(加入蛋白花同埋非基因改做豆腐切粒)
i) 魚湯 (每個星期亞媽整 - 多用牛秋魚及魚側魚, 加入番茄著仔)
j) 玉米粒搖柱蛋花湯
中期 (4個幾5個月) 我開始加埋飲以下既湯水 (入冬時候)
k) 花膠 + (海參)瘦肉湯
l) 雜菜瘦肉湯
m) 西洋菜湯 (飲小量, 因為驚太涼, 不過我個人好熱氣, 飲小小都冇問題)
n) 清保涼 (只用淮山, 白合, 海竹, 伏神, 不加入x 實)
o) 合桃瘦肉湯
p) 番茄著仔瘦肉湯
粥 (我1個星期左右都會整一次粥)
a) 咸瘦肉粥 (亞媽買水展, 準備好比我煲)
b) 豬肉丸粥
c) 菜乾蠔使鴨x碎肉粥 (放少量菜乾)
d) 雜菜肉碎粥 (番茄, 紅黃綠sweet potato)
e) 搖柱白粥
陪月 - 兒姐建議
o係21W1D 既一個晚上, 我同兒姐第一次見面.佢比左以下建議我
- 沖bb 奶既kettle 要將d 水煮到100度, 我屋企係用一般放熱水, 加溫就停既kettle, 唔夠熱, 要換一個有溫度計既, boil 到d 水到100度, 之後keep warm 到60度, 60度係沖奶粉既溫度, 有5L, 有3L, Sonia 就用用5L"Kojiroushi", 覺得好方便, 唔洗沖奶時估估下個溫度
- 一個洗澡盆加張細椅子 – 唔洗貴, 個盆唔洗太大, 因為bb 大個可以坐o係個盆度, 唔一定夠佢成個人訓o係度先買, 陪月話佢會o係浴缸旁邊既toilet 上面放個盆同bb沖, 坐o係細椅子上面, 就唔洗成個人彎個身將個盆放入個浴缸度
- 膠盒仔x 2 – 比我地裝熟水, 同bb 洗pat pat 同面, 因為呢d 地方要用熟水架
- 可以考慮買唔買個可以推得既細櫃仔, 好似d 推餐o個d車仔, 咁樣去到沖涼時, 訓覺時都可以將架車推來推去用, 唔洗大, 唔洗貴
- 一個放奶樽既盒, 等d 奶樽清潔好之後放o係同一個地方度, 乾淨同埋方便d, 可以去日本城呢d地方搵, 最好可以放到12個奶樽, 最好有兩層
- 如果屋企有真空煲就好, 方便anytime 想飲番d 湯都可以, 唔洗行來行去warm 番d 湯
- 坐月真係要勁休息, 我個陪月講比我知佢有個客, 一生完bb, 當時係新年, 佢1日有成50人去探佢, 搞到個媽媽好累, 太多人, 又易感染, 結果流出d 綠色既分泌呀, 好長手尾.所以坐月時要勁訓, 有陪月來既day time 就去訓, 唔洗擔心要跟陪月學野, 因為陪月stay o係度成個月, 一定有時間學, 如果唔請陪月既, 都o係屋企人day time o係度時, 去勁訓, 經驗證明唔夠休息既媽媽身體好受影響, 以為點補都補唔番
- 坐月唔係只坐30日, 可以坐足3個月, 即係100日都可以飲湯水keep 好個身體
- 可以既用人奶餵bb, 不過餵bb時又食中藥就小心, 有個媽媽又食當歸又去餵人奶, 但係bb 唔受得當歸....所以呢d 野要小心
- 唔好"mouth" o係度, "mouth" 得多, 對子宮唔好, 有好多cases 都係個媽媽會早產
- 坐要坐直, or 坐有背既椅子, 唔係老來就知死
- 唔好亂洗頭, 我個陪月叫我要洗就同佢講, 唔知佢咩意思
- 生完o係醫院唔好飲水, 飲米茶, 因為水好多風, 唔好飲呀
- 入院前整好姜水, or 叫亞媽探我地時帶來, 用來生完之後洗手用, 都係o個句, 唔好用水
- 生完頭幾日, 千萬唔好飲魚湯, 姜飯, etc.我地亞媽o個代就以為要咁做, 原來姜o係頭幾日, 有傷口時唔好食呀, 頭幾日身體弱, 都係食得好青淡既野食, 好似一般菜, 瓜, 等到傷口埋d 喇, 冇野流出來, 就可以開始慢慢補
- 產後28方唔係個個都o岩, 如果個個都o岩, 唔洗睇中醫, 唔洗要陪月了, 補品都係, 唔係個個都要食, 睇番體質, 我之前有朱古力瘤, 係就係唔大粒, 不過已經唔可以補, 所以唔洗咁早買定茸呀, 冬虫草, 除非中醫把過脈話你既身體可以接受呢d 野
- 可以既就搵番自己睇開既中醫, o係生完之後幾日, 我地會帶亞b 去健康院時去睇埋中醫, 睇下當時體質點, 千萬唔好, A 小姐食過好既方, 就law 來比自己食 (我都o係baby kingdom 見到有d 媽媽買左好多茸, 同埋花膠燕窩, 竟然唔o岩食, 要平價賣出, 所以清楚自己體質先好去補)